
PARTEA ÎNTÂI: 


IDEI,.CURENTE,STILURI.TEHNICI, 
PROCEDEE 


I. PRECEDENTE, INFLUENȚE ȘI ORIENTĂRI 
IMEDIAT DUPĂ AL DOILEA RĂZBOI MONDIAL 

Este vorba de „muzica nouă”, concept departe de a fi perfect, dar ale cărui 
alternative sunt şi mai problematice (muzică „modernă” sau „contemporană”). 

Inaccesibilitatea muzicii noi: muzica de la 1900 s-a confruntat adesea cu ostilitate 
sau indiferența publicului. Unora nu le place pur şi simplu să li se amintească faptul că 
trăiesc într-o epocă violentă, a conflictelor sociale dure, a schimbărilor rapide de noi 
tehnologii. O mare parte a tensiunii între creație şi receptare îşi are originea în secolul 19 — 
modelul Beethoven, figură „eroică” ce creează deliberat muzică dificilă; apoi modelul 
compozitorului-virtuoz; se adânceşte schisma între muzica de concert şi cea „populară”. 

Muzica la 1900 poate fi adesea abruptă, disonantă, provocatoare. Tot moştenirea 
secolului 19 pare a fi responsabilă pentru opţiunea unor compozitori de muzică nouă: 
ideea de „individualitate” ce explorează teritorii necunoscute, noutatea sonoră, îşi creează 
figuri de excentrici. 

Ideea romantismului asupra „expresivității” conduce direct la stările emoțional- 
psihologice extreme, promovate de exemplu de Schónberg în Pierrot lunaire (1912, 
Visuri, premonitie, vinovăție, teamă etc.). Stravinski explorează expresivitatea 
primitivismului aspru al unui ritual precreştin în Sacre du printemps (1913). Alţi 
compozitori se distanțează programatic de expresia romantică: scientismul lui Varese 
(,,Ingineria” ritmurilor, timbrurilor, rezonantelor), ironia uscată, simplitatea statică a lui 
Satie (Gymnopedies, 1888); etc. 

Altă influenţă a Romantismului: ideea evoluționistă (Darwin, Marx) şi în artă: de la 
cromatismul tonal la dodecafonism, ca drum inevitabil. Cariera lui Schónberg urmează 
cumva stereotipul lui Wagner sau Berlioz — artistul care „trebuie” să-şi urmeze o cale 
predeterminată, eventual damnat... 

Atitudinea compozitorilor secolului 20 față de audiența lor: tot pe modelul secolului 
19, compozitorii au totală încredere în forțele proprii, în „experimentul” personal, le 
lipseşte interesul uneori pentru latura practică a scrierii muzicii (v. Charles Ives), nu-i 
interesează limitele interpretului sau ale publicului. 

1913: anul receptării violent-negative a două evenimente: 

l. premiera pariziană a baletului Le Sacre du Printemps 

2; concertul dirijat de Schönberg la Viena, cu 6 Piese de orchestră de Webern 
şi Altenberg Lieder de Berg. 

Schönberg şi Stravinski se vor dezvolta în comunități elitiste, ale muzicienilor- 
colegi, dar şi înconjurați de un public fie ostil, fie încurajator, fie curios. 


Muzica între 1890-1945: 


Când vorbim despre muzica secolului 20, ne referim la o creație care începe puțin 
înainte de 1890. 1889 este anul expoziției mondiale de la Paris (anul construirii Turnului 
Eiffel). Debussy şi Mahler au fost atunci extrem de impresionați de sonoritátile extra- 
europene pe care le-au auzit (gamelanul indonezian). Compozitorii încep să-şi 
redimensioneze conceptele de sonoritate, textură, timp muzical. În anii 1890 apar primele 
compoziţii moderne — Preludiu la după-amiaza unui faun, Noapte transfigurată. 


1890-1920: Tonalitatea „slăbeşte” în romantism prin gradele diferite de cromatizare 
tot mai excesivă (linia Wagner-Liszt). Compozitorii încep să caute soluții non-tonale: 
Schönberg duce cromatismul wagnerian la extreme (soluţia germană, expresionistă) prin 
limbajul atonal; Stravinski emancipează în Sacre ritmul şi foloseşte structuri modale 
„arhaice”, extrase din folclorul rus; Debussy experimentează în domeniul modal şi al 
formei nedezvoltátoare (în estetica impresionistă). Toti aceşti trei compozitori rămân, în 
anumite momente, legaţi într-un fel de estetica romantică (de pildă, de programatism, de o 
anumită „expresivitate” etc.). Există însă opțiunile anti-romantice: Satie cu muzica sa 
„mobilier”, Varèse cu alianţa între muzică şi lumea ştiinţei, a tehnologiei. 

O altă direcţie provine din asimilarea experienţei non-europene: v. Mahler, Das Lied 
von der Erde (1907-9) pe texte derivate din lirica chineză şi scări pentatonice, precum şi 
Debussy (cu nenumărate exemple). 

Începutul unui „nou clasicism”: Ferruccio Busoni îl defineşte, aşa cum a prevăzut şi 
viitorul muzicii electronice. În 1904-6 s-a inventat primul instrument electronic cu 
claviatură, Telharmonium, de către Thadeus Cahill (american), care cântărea peste 200 de 
tone şi transmitea sunete prin liniile telefonice. 


1920-1945: s-au afirmat rapid mişcări precum neoclasicismul, adică preferința 
pentru proceduri creatoare sistematice (mai degrabă decât intuitive), folosirea modelelor 
istorice, în special a scriiturii lineare dinainte de 1800. Neoclasicismul s-a asociat 
îndeosebi de numele lui Stravinski, aşadar şi de o întoarcere la tonalitate (Pulcinella, 
1919). Dar orientarea poate fi găsită chiar în primele lucrări seriale ale lui Schónberg: 
Suita pentru pian op.25 (1923-24) foloseşte genuri de dans din secolul 18, ca Gavotá, 
Menuet, Gigă; urmează o perioadă de disciplinare obiectivă, de distanță estetică a 
compozitorului în piese seriale (față de limbajul său cromatic impulsiv, pasionat). 


Factori ce anticipă dezvoltările de după 1945: 

Y” Interesul în estetica şi materialul muzical ne-occidental: exotismul romantic 
muzical (Rimski-Korsakov, Seherazada, sau Puccini — Turandot) devine mult mai 
consistent, „ştiințific”, compozitorii au contact direct cu culturi extra-europene 
(Debussy, Messiaen, Cage ş.a.). 

Y” Interesul pentru „zgomot” şi timbre percutante. Vezi manifestul futurist din 1909 
(celebrarea maşinilor, vieţii urbane, a violenţei), apoi „arta zgomotelor” din 1913 — a 
lui Luigi Russolo (postulând o „orchestră” de sirene, scrâşnete etc.), unele piese ale 
realismului socialist sovietic proslăvind uzinele. Există, pe de altă parte, compozitori 
care revalorifică percutia, relationánd-o cu jazzul, cu culturile extra-europene, punând 


în prim-plan nu înălțimea sunetului, ci ritmul. Exemple: Varèse - Jonisation (1931) 
pentru ansamblu de percuție, Bartók — Sonata pentru două piane şi percuție (1937). 

Y” Experimente microtonale si noi sisteme de intonatie: norma divizării octavei în 12 
semitonuri egale a dominat muzica occidentală de la jumătatea secolului 18. Acum 
apar scări influențate de modurile indiene sau indonesiene. Vezi Harry Partch, Charles 
Ives (Three Quarter-Tone Pieces, 1923-24, pentru două piane acordate la distanţă de 
sfert de ton). Vezi şi cercetarea folclorică din estul Europei, precum şi propunerile lui 
Alois Hába! 

Y” Emanciparea disonantei: Schönberg tinde spre egalizarea consonantei cu 
disonanta, deşi în lucrările atonale şi seriale nu lipseşte uneori ideea de conflict şi 
rezolvarea acestuia, dar se distinge mai degrabă la nivel de instrumentatie, tempo, 
dinamică, decât la acela armonic. În alte stiluri muzicale, acorduri considerate drept 
disonante sunt tratate ca şi consonante (depinde de contextul armonic). 

Y” Emanciparea consonantei: structuri consonante pot fi combinate în situații 
neconvenționale, aşa cum este armonia modală față de cea tonală (v.Catedrala 
scufundată de Debussy, 1910). 

Y” Simultaneitate şi poli-muzici: politonalitate, poliritmii etc. Ideea semnificării 
multiplicitátii şi contradictiilor existenţei. (v. Ives, The Unanswered Question, 1908). 
Y” Orchestratia coloristică: noi aspecte ale tehnicii instrumentale, de la sul ponticello 
la corzi la fluttertongue şi efecte de glissando la suflátori, ciupirea sau frecarea corzilor 
pianului, inovațiile vocale ale lui Schönberg — Sprechgesang, Sprechstimme; ideea de 
Klangfarbenmelodie, rafinată la Webern. Încă de la Mahler, orchestra conţine surse 
sonore neconvetionale, ca mandoliná, chitară, corn alpin, talăngi; sirenele apar la 
Varèse, maşina de scris la Satie, alții au folosit claxoane de automobile, maşini de vânt 
etc. 

Y” Forma statică: retorica formală vie, expresivă, dramatică a secolului 19 şi muzica 
tonală orientată spre un scop, mişcându-se spre acesta, nu mai sunt singurele 
posibilități de a concepe structura. Debussy, Stravinski, Varese, Satie preferă să 
lucreze cu figuri repetitive, mozaicuri în bloc, decât cu forme „narative” sau 
dramatice. O calitate statică, abstractă are şi muzica lui Webern, mai ales prin relația 
sunet-pauză şi palindroamele simetrice; Bartok era de asemenea interesat de 
palindroame simetrice (v. Muzica pentru coarde, percuție şi celestă, 1937). Timpul 
muzical poate fi conceput în afara „progresivității” romantice. Pe la sfârşitul anilor 
‘30, Cage şi Messiaen explorează modele ritmice non-europene, depărtându-se de 
retorica tradițională. 

Y” Noi perspective asupra procesului componistic şi rezolvării problematicilor: din 
1920, noi strategii în stagiile preparatorii ale compoziţiei (materialul preformat). De 
exemplu, Schónberg cu disciplina seriilor, Stravinski cu declaraţia sa provocatoare 
(din perioada neoclasic-ascetică) că „ritmul şi mişcarea, nu emoția, sunt fundamentele 
artei muzicale”. 

v Folosirea creativă a spaţiului de interpretare şi a plasării interpretului: Ives, Bartok 
(Muzica pentru coarde, percuție, celestă, 1936). 

Y” Instrumente modificate, noi instrumente: pianul preparat al lui Cage, 1938. Ondes 
Martenot, Theremin sunt instrumente electronice ce apar în anii '40 în Europa. 


Noi modalităţi de a asculta muzica. „Revoluţia boxelor”. 


Produse ale erei postbelice, unelte tehnologice esenţiale pentru înţelegerea muzicii 
noi: LP-ul (/ong-playing record) şi magnetofonul (tape recorder) care au accelerat 
schimbările muzicale, au intermediat între compozitor şi experiment, au condus spre un 
nou mediu - muzica electronică. Cele două produse au devenit comerciale spre sfârşitul 
anilor "40, transformând natura experienţei muzicale. Sunt părți ale unui fenomen mai larg 
— care include instrumentele electrice, explozia radio-ului şi a televiziunii, până la CD, 
videocasetofon, DVD etc. Toate acestea sunt denumite cu un termen generic „the 
loudspeaker revolution”. 

Înregistrările, amplificarea electrică a instrumentelor erau cunoscute înainte de 
1940, iar mijloacele mecanice de reproducere datează de la 1877 (inventarea fonografului 
cu cilindri de Thomas Edison). Iniţial, se părea că aparatura respectivă era destinată 
conservării muzicii, ca substitut al vieţii de concert. Potențialul mijloacelor de înregistrare 
de a modifica experiența muzicală nu a fost imediat vizibil. 

Dacă rata schimbărilor stilistice în istoria muzicii occidentale s-a accelerat din 
secolul 18, datorită posibilităților mai mari de circulaţie a informației (inclusiv între 
compozitori), după 1945 această rată s-a intensificat şi mai mult, datorită facilități 
imprimărilor şi difuzărilor de muzică. Compozitorii au acces virtual nelimitat la stimuli 
muzicali diverşi. 

Un alt beneficiar al noii tehnologii este publicul consumator de muzică din toate 
epocile, care la început a manifestat interesul cel mai mare pentru înregistrări cu Vivaldi şi 
alți compozitori baroci, Berlioz, Bruckner, muzici etnice şi folk, motete şi misse 
renascentiste, operă şi clasici ai secolului 20 (Mahler, Satie, Hindemith, Stravinski, 
Copland, Bartok, Webern — ultimii doi au murit în 1945, cu 2 ani înainte ca LP-ul să fie 
introdus pe piaţă). 


Schimbările în percepţia muzicală: 


Compozitorii încep îndeosebi după 1945 să folosească noile unelte de înregistrare şi 
redare chiar ca tehnici de compoziţie. Ascultătorul îşi modifică treptat viziunea: sonorități 
intenționate inițial spre a fi ascultate în catedrale sau în saloanele secolului 18 sunt acum 
auzite în bucătărie sau automobile. Factorul vizual-ambiental este eliminat din astfel de 
experienţe auditive. Tehnica de înregistrare este de asemenea una de manipulare a 
sonoritátilor, de „înmuiere” sau „asprire” a unor sunete sau teme, de editare computerizată 
etc. Ascultătorul, la rândul lui, poate manipula înregistrarea sărind peste anumite 
momente, dând înapoi sau înainte etc. 

Unii compozitori s-au întrebat în ce fel îşi pot configura muzica în aşa fel, încât să 
nu poată fi captată pe o înregistrare. Au preferat de aceea improvizatia, hazardul, spre a 
crea situații spontane. Alţii s-au întrebat în ce fel pot beneficia de înregistrare, creând 
structuri foarte complexe, pentru a fi repetat ascultate până a se ajunge la înţelegerea lor. 


Noi concepte şi procedee: 


ELLIOTT SCHWARZ/ DANIEL GODFREY propun nouă concepte pentru studierea muzicii noi, 
la care se vor referi în cartea lor ca la cei nouă factori: „pitch logic, time, sound color, 
texture, process, performance ritual, parody (or historicism)” se referă direct la experiența 
muzicală, adică actul audierii unei opere; „technology and notation” se referă la uneltele 
componistice. 

l. Logica înălțimilor: după amurgul tonalitátii, posibilitățile se diversifică 
mult în căutarea de alternative la tonal. În muzica serială (Webern îndeosebi), subiectul 
lucrării este însăşi logica înălțimilor. Dimpotrivă, Cage nu acordă importanță acestui 
factor. Între aceste două extreme, există poziții de ierarhizare a factorului respectiv — în 
scări modale (Messiaen), în sisteme microtonale. O înălțime poate funcționa ca centru, sau 
toate înălțimile din sistem pot avea aceeaşi importanță. 

2. Timpul: cum se plasează sunetele în timp. Între 1600-1900, un metru unic 
determina o secțiune sau o piesă muzicală. După 1900, emanciparea ritmului ca factor de 
primă importanță se datorează influenței muzicii folclorice, sud-est europene la Stravinski 
şi Bartók, extra-europene la Messiaen: structuri poliritmice, polimetrice, asimetrii, 
sistemele giusto, aksak, parlando (v.şi Enescu, apoi compozitorii români postbelici) etc. 
Temporalitatea pare suspendată în lucrări de Ives sau Messiaen. Apare categoria de 
microcronie la Webern (urmată de Kurtâg). După 1945, unitatea de timp poate fi divizată 
şi irațional (în 7, 11 etc. — v. Noua complexitate, reprezentată de Brian Ferneyhough). Noi 
modalități de percepere a timpului apar datorită experienţelor extra-europene: timp al 
meditatiei, al incantatiei, timp suspendat, timp condensat, timp non-linear. 

3. Culoarea timbrală: pentru unii compozitori devine factorul primordial. 
Timbrul poate articula forma (Ives, Întrebarea fără răspuns, 1908). Din instrumente 
tradiționale se pot scoate noi sonorități (pianul la Webern) sau pot fi tratate cu noi tehnici 
(pianul preparat). Tehnicile tradiționale de cântat la instrumente sunt diversificate cu 
influenţe din jazz, rock, electronică; apar instrumente din diferite culturi muzicale orale: 
sitar, koto, gamelan, santur, shakuhachi, țambal, mandolină, chitară etc. sau instrumente 
vechi europene: clavecin, cimpoi, felurite viole etc.. Emanciparea zgomotului este vizibilă 
(în muzica concretă şi electronică), alte sunete din natură sunt „imitate” muzical (păsări, 
locomotive etc.). 

4. Textură: descrisă în muzică prin termeni descriptivi sau tactili — „grea”, 
„uşoară”, „densă”, „transparentă”, „încărcată”, „simplă”. Tesátura poate înlocui rolul 
înălțimilor şi al ritmului în structura unei piese. Este evident că toţi aceşti 9 factori sunt 
interdependenti: posibilitățile manevrării texturii rezultă din folosirea — sau nu a — 
microintervalelor, din concepția asupra timpului, asupra timbralităţii. A se vedea cazuri 
particulare de textură: tăcerile lui Cage, efectul global al polonezilor (Penderecki şi 
Lutoslawski), muzica stocasticá a lui Xenakis. 

5. Procesualitate: procesul prin care o muzică ia ființă. Exemple: procese 
care guvernează plasarea şi durata evenimentelor în timp; procese bazate pe serii 
numerice, pe relații matematice, pe aspecte ale unor fenomene naturale sau pe întâmplare. 
Toate acestea se observă de la cel mai mic nivel al compoziției până la arcuirea formei de 
ansamblu. Compozitorii se află în fața unei virtuale infinitáti de posibilități în arcuirea 
muzicii, de aceea îşi dezvoltă un set propriu de repere, principii şi metode. 

6. Ritualul interpretării: o anume obisnuintá, schemă, ritual sociologic 
guvernează concertul de tip tradițional (scena, acordajul instrumentelor, momentele în care 


se aplaudă sau se vorbeşte). Componenta vizuală este semnificativă. Există însă cazuri în 
care compozitorul vrea să evadeze din formatul tradițional de concert. Se creează noi 
relații între compozitor-interpret-receptor. Interpretii pot fi plasați oriunde în sala de 
concert, să înconjoare sau să fie înconjurați de public; audiența poate fi antrenată în 
interpretare, în dialogul direct cu interpreții, poate pleca sau veni oricând, concertele pot 
avea loc în spaţii neconvenționale — străzi, vehicole, clădiri publice etc. Concertul poate 
avea loc la orice oră din zi sau din noapte, poate avea orice durată. Există forme de 
interacţiune între muzică şi alte forme artistice — media, multimedia (v. opera radiofonică, 
muzica ambientală etc.). 

ya Parodia (istorismul): parodia poate fi asociată cu satira, dar într-un sens 
mai larg se referă la remodelarea unui material existent, adesea serios sau neutru (v. 
missele parodie ale Renaşterii). Parodia se relationeazá de istorism, unde stiluri întregi 
sunt examinate, fragmentate, reevaluate în noi înfățişări. Constiinta stilistică are rolul de 
omagiu sau comentariu al unui stil anterior. Se ajunge şi la formule eclectice de 
amestecuri stilistice (din domenii diferite — jazz, folcloric). 

8. Tehnologia şi 

9: Notatia: nu sunt întotdeauna primordiale pentru compozitor şi imediat 
audibile pentru ascultător. Tehnologia s-a dezvoltat într-un ritm extrem de rapid, iar 
notația a ținut pasul, inventând simboluri pe măsură. 


Aceşti nouă factori nu sunt în sine noi: nou este modul în care compozitorii le 
izolează, le individualizează, astfel încât potenţialul fiecăruia să poată fi explorat. 


Anii postbelici timpurii 


1945: punctul critic al schimbărilor în istoria muzicii occidentale. Sfârşitul celui de- 
al doilea război mondial înseamnă revigorarea curentului modernist, interzis de nazişti. Se 
înființează sau renasc festivalurile europene de muzică contemporană de la Darmstadt, 
Donaueschingen, Royan, Gaudeamus. În S.U.A. se stabilesc numeroşi compozitori care 
aleseseră exilul: Schönberg, Stravinski, Bartok, Milhaud, Rahmaninov, Hindemith se află 
aici la sfârşitul războiului. Compozitorii americani radicali (Varese, Cage, Ives) devin mai 
influenți pe scenele europene. 

În Estul Europei, cortina de fier delimitează cu strictețe aplicarea realismului 
socialist. Avangarda şi modernismul sunt interzise, etichetate ca decadente. 

Contextul social pentru schimbarea stilistică: 

Pentru multi tineri compozitori din această perioadă, limbajul neoclasic nu mai 
prezintă interes. Două principii contrastante sunt redescoperite: raționalismul serial şi 
irationalul dadaist. Există o atitudine artistică mai extravertită, cu dorinţa de a o lua de la 
capăt, o bază economică mai puternică, ce favorizează experimentalismul. 

Pe compozitori îi interesează mai puțin comunicarea cu publicul (considerând că 
puntile aruncate de neoclasici au eşuat). Epoca de Gebrauchmusik (muzică de consum) a 
trecut. Pare a nu mai exista un public de masă, audientele sunt fragmentate în grupuri de 
interese. 

Compozitorii nu se mai tem de tehnologie, ci o asimilează entuziast, de la 
televiziune la laser, de la descompunerea atomului la fuziunea nucleară. 


Noul patronat: reţelele de radio şi marile festivaluri (ce susțin muzica experimentală) 
sunt finanţate de stat în Europa, iar în U.S.A. facilitățile artistice se anexează marilor 
universități. Fundaţii, companii de dans modern oferă, la rândul lor, comenzi pe ambele 
continente. 

Influenţa lui Webern şi Messiaen: 

Cel mai influent festival european se înființează în 1946 la Darmstadt: 
Internationalen Ferienkurse fiir Neue Musik. Acesta devine un centru de studiere a creaţiei 
celei de-a doua şcoli vieneze, în special a lui Webern. Tinerii explorează de asemenea pe 
Debussy, Varèse, muzică extra-europeană. Pierre Boulez descoperă în Debussy pe 
inovatorul radical al formelor şi instrumentatiei, al libertăţii nesistematice. Sunt apreciate 
rigoarea schónbergianá, tinbralitatea debussystá, obiectivitatea estetică proclamată de 
Stravinski. 

În 1951, Boulez scrie după moartea lui Schânberg un articol “Schoenberg est mort”, 
aclamând noul “rege” al avangardei pe care a influentat-o hotărâtor, Webern. 

Profesorii semnificativi, lideri de opinie la Darmstadt, sunt René Leibowitz (1913- 
72, elev al lui Schónberg) si Olivier Messiaen. În timpul verii petrecute la Darmstadt în 
1949, Messiaen scrie studiul pentru pian Modes de valeurs et d'intensités, pe care l-a 
arătat ulterior elevilor săi Boulez şi Stockhausen. A intenționat această piesă drept un 
experiment, fără să prevadă impactul hotărâtor pe care-l va avea asupra naşterii 
serialismului integral. 

Serialismul integral: principala orientare, în care modelul lui Messiaen şi 
moştenirea webernianá sunt esenţiale pentru tinerii compozitori la începutul anilor "50: 
Boulez, Stockhauesen, Karel Goeyvaerts, Henri Pousseur, Luigi Nono. 

Serialismul se dezvoltă diferit în U.S.A., mai ales prin creația lui Milton Babbitt, 
care scrie încă din 1947 Three Compositions for Piano, în care încearcă şi organizarea 
strictă a ritmurilor, a dinamicii alături de intonatie. 

Alte direcţii postbelice: În U.S.A., Webern influenţează mai puţin muzica de 
avangardă, care se îndreaptă şi spre alte modele, de pildă Varese, Ives şi Cage. Deja la 
începutul anilor '50, compoziţia bazată pe întâmplare, pe notație nedeterminată, pe 
filosofii orientale, se opune prin persoana lui Cage determinismului şi rigorii seriale. În 
1952 apare piesa 4'33”” iar la sfârşitul anilor *50, compozitorii europeni — inclusiv Boulez 
şi Stockhausen - încep, la rândul lor, să exploreze aleatorismul. 

Stiluri în tranziţie: compozitorii consacrați, mai în vârstă, trec de asemenea prin 
schimbări stilistice. Stravinski este cazul cel mai răsunător: de la tonalitatea neoclasică 
(ultima lucrare în acest stil, opera The Rake's Progress, 1948-51, înrudită cu opera 
italiană a lui Mozart) se mută la compoziţia dodecafonică. Interesul său pentru Webern îl 
plasează printre fondatorii „Societăţii Internaţionale Webern”. Elliot Carter, la rândul său, 
trece de la un stil neoclasic folcloric, tonal, la un limbaj complex ritmic şi polifonic, serial. 
Luigi Dallapiccola, criticat de regimul Mussolini pentru muzica sa cromatică, trece 
categoric la dodecafonism (de o nuanţă lirică aparte). Roger Sessions, Benjamin Britten şi 
Aaron Copland încep de asemenea să experimenteze, în moduri diferite, dodecafonismul. 

Aceeaşi situaţie se remarcă în şcoala românească de compoziţie: cromatismul intens, 
nu neapărat dodecafonic, este evident în lucrările de după 1950 ale lui M.Jora, 
P.Constantinescu, T.Ciortea, precum şi serialismul la L.Feldman. 


Principii generale: 


Y căutarea de alternative la tonalitate în rândul tinerilor compozitori. 

Y limitele extreme sunt reprezentate de serialismul integral şi aleatorism. 

Y creste fascinatia pentru texturá, ritm, culoare, masá, densitate sonorá, ca elemente 
primordiale ín muzicá. 

Y folosirea noilor tehnologii, în special banda magnetică. 


Exemple de compoziţii scrise în anii '50, semnificative în creaţia compozitorilor 
respectivi: Stockhausen — Kreuzspiel, Carter — Sonata pentru flaut, oboi, cello, 
harpsichord, L.Foss — Time Cycle, Stravinski — Agon, Cage — Sonate şi Interludii pentru 
pian preparat, Music of Changes; Britten — The Turn of the Screw. 


Nor DEMERSURI ESTETICE 
“Ordine” şi “Haos” 


Până spre sfârşitul anilor "50, doi poli contrastanti ai gândirii muzicale convietuiesc, 
ca în decursul anilor '60 să fie priviți ca cele două orientări diferite ale muzicii de 
avangardă: 

Y “ordinea” — serialismul integral (Stockhausen, Boulez, Babbitt), în care partitura 
reprezintă opera de artă însăşi, iar interpretarea sa este un act efemer, imperfect; 
compozitorul controlează cât mai mult posibil din actul artistic. 

Y “haosul” — altă concepere a ordinii muzicale (Cage şi cei pe care 1-a influenţat), 
unde compozitorul reduce controlul asupra unor detalii de interpretare, îşi lasă voința 
condusă de întâmplare, de şansă, muzica este considerată nu atât ca produs finit, ci ca 
activitate. Partitura scrisă nu mai reprezintă “lucrarea”. 

Ambele orientări sunt ancorate în tradiție — una care vizează legătura veche a 
muzicii cu matematica (arta măsurătorilor, a proporțiilor sonore), cu o logică interioară 
proprie; cealaltă se leagă de rolul antic al muzicii în ritualul magic, irațional, de tradițiile 
improvizatorice ale tuturor culturilor orale. 

Sunt abordări complementare ale experienței muzicale. 

Poziţii intermediare între ordine şi haos: Lutoslawski inaugurează o soluţie 
creatoare inedită a aleatorismului controlat; după întâlnirile cu Cage, Boulez şi 
Stockhausen, începe prin a combina serialismul integral cu idei aleatorice (sfârşitul anilor 
'50). Boulez este cel care a definit conceptul de muzică aleatoare în muzica europeană. 

Aleatorismul american are ca surse de inspirație în special arta plastică (mobilele lui 
Alexander Calder), cel european mai degrabă literatura (Joyce, Mallarmé). 

Similitudini íntre filosofiile haosului si ordinii: 

Y ambele provin din gándirea schónbergianá. Cage sustine cá 
ideea de “emancipare a disonantei” a provocat ideile sale despre emanciparea 
zgomotului, a tăcerii etc. 


Y ambele se aflá sub influenta revolutiei boxelor, a bandei 
magnetice. Fenomenul înregistrării stimulează atât creația serială, cât şi pe aceea 
aleatorică. 

Y distanta fatá de audienta de masá. Figura de “profet” este 
tipică pentru compozitorul epocii respective, creaţia de avangardă este elitistá 
(tradiția romantică a figurii de artist: Beethoven-Wagner-Schónberg, a geniului 


neînțeles). 
Y Provocări pentru interpret. Virtuozitatea, dificultatea 
partiturilor seriale stau alături de impulsul creativității pentru interpretul de muzică 
aleatoare. 
Y Procesualitate şi textură: ambele filosofii se preocupă intens 


de procesul componistic, pentru multi procesul componistic începe cu materialul 
preformat, cu schema precomponistică (fie matricea serială, fie Z Ching). Actul 
componistic este unul al rezolvării problemelor. Există uneori trăsături surprinzător 
de asemănătoare ale texturii. Par a predomina două tipuri diferite (independent de 
limbaj): una a înălțimilor izolate, timbre care se schimbă rapid, pe modelul 
pointilist al lui Webern; celălalt (Jeux Venitiens de Lutoslawski) se constituie 
dintr-un perete dens de sonorități suprapuse, difuze. 


Revoluţia electronică I: compoziția cu bandă şi sintetizatoarele timpurii 


Noile surse sonore au avut impact hotărâtor asupra logicii înălțimilor, a timpului 
muzical şi a culorii timbrale. 

Precursori: 

În studiul său teoretic, Schița unei noi estetici muzicale, Busoni prezicea din 1907 
răspândirea “masináriilor” muzicale (auzind despre telharmonium). Încă din secolele 
trecute, au existat minți fascinate de surse artificiale de producere a sunetului, au fost 
construite diverse dispozitive mecanice, eventual utilizând electricitate (clavecinul electric 
în 1761, al Abatelui Delaborde, panharmoniconul lui Johannes Maelzel — o orchestră 
mecanică). Spre sfârşitul secolului 19, legătura între electricitate şi sunet e din ce în ce mai 
bine stabilită, şi datorită apariției telefonului şi al fonografului, invenţii care transmit, 
înregistrează, reproduc sunetul. În 1906 apare Telharmonium (sau dinamofonul) inventat 
de Thaddeus Cahill, un instrument gigantic cu clape, de 200 de tone, putând să emită 
sunete controlate electronic, poate prima versiune a ceea ce azi se numeşte sintetizor. Era 
construit pentru a transmite interpretări live ale repertoriului traditional prin liniile 
telefonice, la sute de mile distanță. 

Alte instrumente apar în anii următori: Thereminul în 1919; un instrument automatic 
inventat în 1929 de Coulpeus şi Givelet care folosea role perforate de hârtie; Vivatone 
(1932), Novachord (1938), Clavioline (1947). Spre asfârşitul anilor '20, două instrumente 
electronice au fost inventate — Trautonium şi Undele Martenot, primul folosit de R.Strauss 
şi Hindemith, al doilea de Honegger, Milhaud, Varèse, Jolivet, Messiaen. 

Muzică şi zgomot: filosofii din ce în ce mai răspândite. 

Futuriştii, grup de artişti şi scriitori italieni (Filippo Marinetti, Francesco Pratella — 
singurul muzician, Luigi Russolo), scriu manifeste între 1909-1913, insistând că 
muzicienii trebuie să folosească tot felul de sunete: din natură — umane, animale — sau 
artificiale; practicile tradiționale sunt văzute ca elitiste, departe de viaţa reală. Russolo a 
organizat concerte cu noi “sunete” — tunete, tipete, gâlgâituri, scârţâituri etc. 

George Antheil — Ballet mécanique, 1923, pentru pianola, 16 piane, 8 xilofoane, 
sonerii electrice, nicovale, claxoane de automobil, ferăstrău, elice de avion. 

Edgard Varèse - Jonisation (1933) pentru 13 percutionisti, instrumentele fiind în 
mare parte netraditionale, multe din ele neacordabile (sirene, guiros, nicovale, temple 
blocks etc.). 

John Cage începe din 1930 să se preocupe de înglobarea zgomotului în muzica sa. 
La început, explorează limitele sunet-zgomot tot prin intermediul instrumentelor de 
percuție. 

Debuturile muzicii electronice au avut două surse: emanciparea sunetelor acustice 
cotidiene prin manipulare electronică, şi crearea de noi sunete prin mijloace electronice. 
Ambele se leagă de apariția magnetofonului. 

Primele manifestări: “Musique Concrète” şi “Elektronische Musik”. 

Primul magnetofon: AEG, produs în Germania şi demonstrat public în 1935, 
urmând perioada când va fi comercializat în medii largi (prin 1950). Muzica electronică se 
va dezvolta independent în Europa şi S.U.A., respectiv prin rețelele de radio şi prin 
laboratoarele ataşate la universităţi. 

La începutul anilor '50, două centre importante europene se bazează pe 
Radiodifuziunile locale — la Paris şi Kóln, focalizând perspective proprii componistice, 
estetice, tehnice. 

Musique Concrète: în 1948 încep experimentele lui Pierre Schaeffer, un inginer de 
sunet la RTF. Transmite la radio un “concert de zgomote”, intitulând „concretă” acest tip 
muzică, dat fiind că provenea din real, din zgomotele lumii înconjurătoare. De asemenea, 
metoda de lucru era concretă, îmbinând materiale sonore direct într-o operă finită, fără 
treptele intermediare ale notatiei şi interpretării live. În 1949, începe colaborarea cu 
compozitorul Pierre Henry, peste un an prezintă primul concert public de muzică concretă 
în Paris, iar în 1951 fondează împreună Grupul de Cercetare asupra Muzicii Concrete — 
primul studio real de muzică electronică doar pentru uz componistice. (Aici vor lucra 
Boulez, Luc Ferrari, Messiaen, Stockhausen.) Lucrarea “clasică” a genului, Simfonia 
pentru un om singur (1950) şi opera Orpheus (1951) vor scandaliza lumea muzicală la 
prima lor audiție în 1953, Donaueschingen. 

Din această asociere între un inginer de sunet şi un compozitor vor rezulta tehnici 
principale în manevrarea sunetului electronic: montajul (supraimprimarea a două sau mai 
multe sonorități), derulare cu viteze diferite, derularea inversă a benzii, bucle sonore, 
colaj. La acestea se vor adăuga, mai târziu, reverberatia, filtrarea, delay etc. 

Un alt mecanism de procesare a sunetului este spatialitatea: stereofonia, 
cvadrofonia, care permit înregistrarea şi derularea a două sau mai multe canale separate 
dar simultane. Cel mai impresionant exemplu din anii '50 rămâne Poemul electronic al lui 
Varèse, în care o varietate de sunete electronice şi concrete sunt emise de peste 400 de 
boxe, sunetul putând acoperi spaţii vaste. 

Elektronische Musik: ia naştere în 1951, în studiourile Radiodifuziunii 
nordvestgermane (NWDR), la Kóln. Compozitorul Herbert Eimert şi fizicianul Werner 
Meyer-Eppler colaborează la studioul de aici, tehnicile fiind similare cu cele ale 
parizienilor. Dar aici ele sunt aplicate sunetelor de origine electronică, sunete-sinus, 
generatori de unde sau oscilatori; este explorat procesul cunoscut sub numele de sinteză 
aditivă (undele sinusoidale de frecvenţe diferite sunt combinate ca să genereze o înălțime 
cu anumite armonice superioare, sau fără armonice, deci cu un anume timbru). 

Eimert combină aceste proceduri (plus filtrare, ring modulație, reverberatia) cu 
compoziția serială, văzând în muzica electronică tipul “pur, autentic” de compoziţie. 

Studioul din Kóln devine centrul compoziției seriale, post-weberniene, în Europa 
occidentală. Stockhausen devine directorul său artistic în 1953, aici vor lucra Karel 
Goeyvaerts, Gottfried Michael Koenig, Henri Pousseur. 

Alte demersuri electronice: după ce inovațiile de la Paris şi Köln devin cunoscute 
în festivalurile de muzică nouă, încep să influenţeze puternic viaţa muzicală. Alte studiouri 
se înființează — la RAI, Milano, fondat de Luciano Berio şi Bruno Maderna, unde au lucrat 
Luigi Nono, Henri Pousseur şi John Cage. 

Gesang der Jiinglinge de Stockhausen (1956), Omaggio a Joyce de Berio (1958) şi 
Artikulation de Ligeti (1958) marchează o nouă etapă a muzicii electronice, fascinatá de 
explorarea limbii, de cercetarea foneticá. 

În America, se înființează în 1951 un Proiect al Muzicii pe Bandă Magneticá, ce-i 
conţine pe Earle Brown, John Cage, Morton Feldman, David Tudor, Christian Wolff, ce 
promovează legătura între muzica electronică şi avangarda extremă, ducând spre soluții 
ulterioare ca live electronic, compoziția multimedia. 

Maturitatea muzicii electronice: la începutul anilor *60 sunt înfiinţate numeroase 
studiouri de muzică electronică în Europa, SUA, Japonia. Din perspectiva de azi, 
tehnologia şi studioul clasic par primitive şi ineficiente — de pildă sintetizorul RCA 
(masiv, costisitor, dificil de mânuit). În general, studioul pare a fi soluţia ideală pentru un 
compozitor care îşi lucrează singur piesa, o finisează până în cele mai mici detalii, fără a 
depinde de interpreți. 

Muzica pe bandă şi instrumente live: când cele două tipuri se combină, mediul 
electronic e îmbogăţit de vitalitatea elementului uman, v. Désérts de Varese, Musica su 
Due Dimensioni (1952), pentru flaut şi bandă, de Maderna, Aria with Fontana Mix de 
Cage (1958), Kontakte (1960) de Stockhausen. 

Electronica în interpretarea live: favorizată de avangarda extremă, cu preocupări 
pentru teatru şi multimedia, ce utilizează mijloacele electronice în timp real. Poate 
funcționa ca o alternativă la instrumente şi voci convenţionale, sau ca o extensie a 
acestora: exemple din muzica americană, din creaţiile englezului Cornelius Cardew şi ale 
lui Stockhausen. 


Multimedia şi teatru total 


Cultura noastră a dezvoltat un tip de interpretare care izolează muzica de alți 
stimuli (ritual, gest, dans etc.). Dezvoltările electronicii au intensificat preocupările unor 
compozitori pentru un nou tip de interpretare. Atenţia s-a îndreptat spre dimensiunea 
teatrală, inerentă oricărei muzici. Lucrări muzicale vor încorpora: 


Y stimuli vizuali — lumini, film, video, 

Y dansatorii, actorii sau instrumentiştii au indicații speciale de mişcare şi vorbire, 

Y obiecte fizice — de la unele cotidiene la sculpturá, picturá si alte forme de artá 
vizualá, 

Y folosirea creativá a spatiului fizic — plasarea neobisnuitá a surselor sonore sau de 
miscare ín spatiul de concert, 

Y participarea audienței la interpretarea şi/sau compoziţia unei lucrări. 


Lărgirea cerinţelor interpretative: 
Lucrări care implică multimedia sau elemente teatrale solicită un anume tip de 
instrumentist, care la rândul său explorează limitele instrumentului său, devenind 

compozitor: trombonistul Vinko Globokar, oboistul Heinz Holliger, pianistul David Tudor 
ş.a. 

Experimentarea tehnicilor neconvenționale înainte de 1945 se centra mai ales pe 
voce — v. Pierrot lunaire (1912), Wozzeck (1921). După 1950, în domeniul vocal sunt 
binecunoscute inovațiile lui Luciano Berio, asistate de agilitatea vocală şi talentul 
actoricesc al sopranei Cathy Berberian (1925-83). Ea a colaborat de asemenea cu Cage şi 
cu alți compozitori, inspirând o seamă de partituri importante ale anilor '60-70. Alte 
exemple semnificative: în creația lui Dieter Schnebel, Heinz Holliger, George Crumb. 

Electronica în interpretarea live: interacțiunea muzicii live cu o bandă 
preînregistrată, eventual “dublura” a ceea ce se cântă live: Transicion II pentru pian, 
percuție, 2 magnetofoane (1959) de Mauricio Kagel. Interpretii înregistrează înaintea 
concertului pasaje din piesă, peste care vor cânta în concert, cu care vor dialoga. 

Demersul interpretativ poate fi filtrat, procesat, modulat pe viu, în concert (v. 
Stockhausen, Mikrophonie I). Deciziile interpretative vor fi luate în funcție de ceilalți 
interpreţi, de reacția la ceea ce cântă fiecare. 

Instrumente live electronic: începutul e făcut de Cage în Imaginary Landscape 
nr.4, 1951, pentru 24 de interpreţi la 12 radiouri. Mai târziu, sintetizatoarele digitale s-au 
dovedit extrem de versatile în multimedia şi teatru muzical, apoi “răspunsurile” sofisticate 
ale inteligenţei artificiale a computerului. 

Ansambluri experimentale: în Europa, Stockhausen rămâne figura dominantă în 
improvizație şi live electronics, teatru instrumental, de la începutul anilor '60 până în anii 
"80, călătorind în întreaga lume cu un ansamblu de colaboratori ce cântă doar muzica sa. 
Baza rămâne Studioul de la WDR, Köln. 

Sunet şi vizualitate: combinarea muzicii cu alte mijloace media, muzica fiind doar 
o parte a unei arte interpretative mai largi, directionatá spre un spectru mai larg de 
sensibilitate. Experiente în acest sens au existat mereu: Gesamtkunstwerk a lui Wagner, 
Skriabin cu poemul Prometeu (pentru orchestră, cor şi orgă de culori, 1911, în care 
proiecţiile de culoare erau orchestrate cu aceeaşi precizie ritmică ca înălțimile, fiecare 
culoare fiind asociată cu un acord). Acum, medii vizuale sunt incorporate în opera 
muzicală prin proiecții, filme, video, lumini controlate electronic, lasere, care pot fi 
manipulate sau schimbate în timpul intepretării (v.legătura sunet-lumină în concertele 
rock). 

Muzică şi mişcare: fuziune promovată de primele “happenings” realizate de John 
Cage, Robert Rauschenberg şi Merce Cunningham la începutul anilor '50. Exemplu: Pas 
de cinq, 1965, piesă abstractă de teatru de Kagel, unde compozitorul este şi coregraf şi “set 
designer”. 

Participarea audienței: principiul conform căruia compozitorul nu trebuie să 
funcționeze ca un dictator, ci toți participanţii trebuie să se exprime creativ în actul 
muzical. 

Muzicienii ca actori, muzica şi polemica: atunci când componenta teatrală este 
conştientizată în muzica de avangardă, ea naşte polemici, tipice pentru auto-amaliză, 
autocritică, reevaluare. Există inclusiv o critică la adresa întregii societăţi vestice, de pildă 
în Berio — Passaggio pentru povestitor, cor, instrumente şi bandă (1965) şi Opera (1971, 
rev.1977), sau Nono — Intolleranza, 1960. 

Trei lucrări ale anilor *60 care eliminá sau obscurizeazá un conținut verbal explicit, 
chiar dacă includ teatru şi actorie: Momente de Stockhausen (1964) pentru soprană, 4 

grupuri corale, 13 instrumentişti, care consistă din momente în secvenţe, fiecare fără 
relație cu altul; textul este o suprapunere de mai multe limbaje, silabe, râsete, bătăi din 
palme, din picioare etc. Aventures (1963) şi Nouvelles Aventures (1965) de Ligeti 
explorează un teren asemănător; sunt scrise pentru 3 cântăreți şi 7 instrumentişti. Sunt 
compoziții fonetice. 

Către teatrul total: genurile de happenings, environment, care antrenează sunet, 
medii vizuale, mişcare, improvizație, implicarea audienței, dar şi spații largi — precum o 
întreagă cladire, un cartier etc. Un reper în acest gen a fost colaborarea între Le Corbusier, 
Xenakis, Varese: pavilionul Philips la Expoziţia mondială de la Bruxelles, 1958. Poemul 
electronic era difuzat neîncetat printr-un dispozitiv de peste 400 de boxe de-alungul 
spațiilor înalte, unghiulare ale clădurii, în timp ce imagini proiectate iluminau pereţii. Se 
stabileşte astfel ideea unui eveniment virtual infinit, desfăşurat în dimensiuni vaste, iar 
ascultătorul/ privitorul poate intra, merge în orice direcţie, ieşi când doreşte, modificându- 
şi experienţa de receptare prin propria alegere. 

Alte experimente ale lui Stockhausen: Hymnen (1967), opera Samstag (1984) din 
ciclul Licht (început în 1977), a cărei premieră a avut loc pe stadionul sportiv de la 
Milano, din cauza mărimii şi complexităţii. 


Textură, masă şi densitate 


Noile explorări ale logicii înălțimilor, timpului, culorii sonore, procesului 
componistic: toate corelate formează textura. 
Precedente: 
Y Tipul transparent, aerat: noua textură rezultând din paralelismele nontonale ale lui 
Debussy (un fel de omofonie uniformă); Klangfarbenmelodie a lui Schónberg — v. Farben 
din cele 5 Piese pentru orchestră op.16; transparența scriiturii seriale a lui Webern, 
ducerea la extrem a melodiei timbrurilor în serialism (v. Concertul op.24, pentru 9 
instrumente). Prea puţin preocupată de ritm sau intonatie, urechea percepe mai degrabă 
culoarea sonoră şi textura. 
Y Tipul dens, complicat: folosirea liberá a disonantei duce la abordarea liberá a 
contrapunctului — Stravinski, Bartók, Ives, Varèse (care anticipă agregatele sonore ale lui 
Ligeti şi Penderecki). Clusterul explorat de Henry Cowell (1912, 1922). 
Texturá si culoare instrumentala. 
Y Instrumentatie si orchestrație: mutații 
în orchestratia clasică se produc încă de la Debussy, Mahler, Stravinski, Prokofiev: 
dublaje imaginative şi neobişnuite, plasarea instrumentelor în registru extrem de 
înalt sau de grav pentru ambitusul lor normal, efecte speciale la instrumente de 
coarde şi suflat etc. Toate acestea vor deveni obisnuinte în muzica ultimei jumătăți 
de secol 20. Klangfarbenmelodie oferă un caleidoscop timbral pe dimensiunea 
diagonală a muzicii; pe de altă parte, pasaje din Chronochromie pentru orchestră 
de Messiaen (1960) folosesc fiecare tip de culoare instrumentală simultan, fiecare 
cu o linie individuală distinctă, formând un peisaj uriaş contrapunctic. 
Y Noi tehnici de interpretare: se obtin 
sonorități neobişnuite din instrumentele tradiționale. Interpreţi specializați în 
muzica de avangardă colaborează cu compozitorii, publică tratate asupra efectelor 
timbrale posibile la un instrument sau altul (Bruno Bartolozzi pentru flaut, Daniel 

Kientzy pentru saxofon etc.). Multe inovaţii timbrale se datorează ciclului de 
Secvente pentru instrument sau voce solo de Berio (prima, pentru flaut, datează din 
1958), care explorează larg şi inventiv tehnici radicale, noi moduri de producere a 
unor timbre şi efecte expresive, continuând să influenţeze şi pe alții. Desigur că un 
compartiment preferat în explorarea timbrală rămâne percutia, lărgită azi cu o 
enormă cantitate de instrumente extra-europene (sud-americane, africane, extrem- 
orientale), sau cu surse neconvenţionale (tot felul de obiecte sunătoare, de la sticle, 
pistoale până la claxoane de automobil şi țevi. 

Y Noi combinații instrumentale: în 
special în ansambluri camerale, diversitatea combinațiilor este teoretic nelimitată, 
aşa cum se vede în Pierrot lunaire de Schönberg, unele lieduri de Webern, în 
Povestea soldatului de Stravinski, Octandre de Varèse ş.a. Ansamblurile 
specializate pe muzică contemporană arată de asemenea flexibilitate în 
componență. 

Textură şi procesualitate: studiile pentru pianină mecanică de Conlon Nancarrow 
au rămas necunoscute până spre sfârşitul anilor `60. Precizia găuririi rolelor pentru pianina 
mecanică dă naştere unei polifonii elaborate şi unei virtuozitáti extreme, imposibilă pentru 
un pianist în carne şi oase. Rezultă de asemenea straturi ritmice de tempi diferiți, utilizând 
proporții diferite. 

Ideea de politempie apare şi la Stockhausen, în Zeitmasse (1956) pentru 5 suflători 
(5 acțiuni paralele, obținute prin combinarea notației stricte şi aleatorice) sau la Ligeti, de 
pildă în Studiile pentru pian (1985-1995). Muzica lui Xenakis este guvernată de un proces 
controlat matematic, la el putându-se vorbi de un contrapunct de texturi sau de mase 
sonore. 

Ideea de a suprapune piese diferite pentru a construi alta: Berio în Chemins II b/c 
(1970), o combinaţie între Secvența VI pentru violă solo şi variante de Chemins. Exemple 
sunt şi autosuperpozabilitatea unor muzici de Tiberiu Olah sau Ulpiu Vlad, Mozaic (1974- 
78). 

Textura complexă a lui Brian Ferneyhough: partituri extrem de încărcate, dense, un 
sistem de gândire labirintic. 

Masă sonoră: densitate variabilă şi complexitate. 

În muzica instrumentală: Ligeti şi Penderecki deschid drumuri în muzica anilor *50- 
60 prin folosirea maselor sonore de culoare, densitate şi complexitate diferite. În general, 
ideea de textură — mase sonore orchestrale, determinate în general aleatoric — se asociază 
de şcoala poloneză (Penderecki, Lutoslawski, Gorecki ş.a.), fiind extinsă în creaţia estului 
european. 

Există opusul densităţii, masivităţii în creaţia lui Morton Feldman — sonoritatea 
minimă, aproape inaudibilá. De asemenea, minimalismul american simplifică țesătura 
sonoră, reduce cantitatea de informaţie. 

În muzica electronică: multistratificarea unor structuri independente e un procedeu 
standard în tehnica electronică, electronica live poate de asemenea asista pe compozitorul 
care lucrează cu texturi. 


Influențe muzicale extra-europene 


16 


Sonoritáti din alte culturi: exemple ale trecutului includ stilul “alla turca” la 
Mozart, sau cel “unguresc” la Brahms şi Liszt, melodiile pentatonice (muzica „chineză”) 
în Cântecul pământului de Mahler sau în opere de Puccini, ritmuri sudamericane la 
Milhaud etc. O altă categorie este prelucrarea creației orale, populare europene (Bartók) . 

Exemple: incantatia la Jolivet, muzica indiană la Messiaen; Crumb inserează referiri 
la muzica indo-americană, idiomuri hispanice, muzică japoneză, indoneziană de gamelan; 
Cage îşi bazează bună parte din concepții pe cartea 7 Ching; Ligeti foloseşte complicate 
ritmuri africane; Aurel Stroe încearcă punți între diverse tradiții ale folclorului planetar; 
minimaliştii aduc din nou în prim plan incantatia de tip oriental etc. 

Instrumente din alte tradiţii: şocul întâlniri în anii '60 cu sitarul indian prin 
intermediul interpretului Ravi Shankar; tot atunci începe popularizarea instrumentelor de 
percuție şi a modurilor de interpretare din America latină, Africa, India, apar înregistrări 
cu muzică etnică din Europa estică, Orientul mijlociu, Africa de vest, Indonesia, Japonia, 
Pacificul de sud. 

Toru Takemitsu (1930-1996) scrie în 1967 November Steps pentru biwa, 
shakuhachi şi orchestră: pe de o parte sonoritatea este orientală, stranie pentru percepția 
occidentalului, totuşi timbralitatea orchestrală impresionistă aduce elementul comun între 
tradițiile diferite. 

Sisteme de acordaj: cele indiene şi javaneze sunt preferate. Harry Partch le 
foloseşte, în directa combinație cu inovarea prin construcția şi modificarea de instrumente. 
Numeroase sisteme microtonale fac obiectul studiului a numeroşi compozitori (v. Aurel 
Stroe). 

Ritual şi funcționalitate: experienţa de ritual a muzicilor etnice (v. Miriam Marbe), 
filosofia Zen şi Cage (tăcerile) etc. 


CURENTE RECENTE 
Colajul şi citatul 


Curentele noi de după 1950 — control total, aleatorism, textură, “teatru” — sunt 
nontonale, depărtate de tradiția funcțională, precum şi consecvente: o anumită sonoritate 
sau limbaj determină întreaga țesătură a unei lucrări date. 

În anii '60-70, aceste trăsături lasă loc şi altora, opuse: eclectismul şi noua folosire a 
tonalității. Copia stilistică, colaj de texturi, citate pot fi privite drept cazuri particulare de 
istorism sau parodie. Tehnicile nu sunt desigur noi. 

Precedente şi influenţe: Mahler, Ives, Berg, Stravinski — exemple de juxtapuneri 
stilistice în perioada 1890-1930. Revoluţia boxelor ne-a familiarizat de asemenea cu 
mixtura stilistică. Nu este poate întâmplător interesul reînnoit pentru Ives şi Mahler în anii 
"60. 

Exemple din anii '60: B.A.Zimmermann — Musique pour les soupers du Roi Ubu 
(1966), Stockhausen — Hymnen (1967), Berio — Sinfonia (1968). În 1970 are loc 
bicentenarul Beethoven, generând Opus 1970 de Stockhausen (fragmente înregistrate pe 
bandă din opusurile beethoveniene, dar şi din scrierile sale, manipulate live-electronic, 
improvizatoric) şi Ludwig van de Kagel. Cea din urmă este fantezie suprarealistă, în care 
fiecare notă, frază şi pasaj sunt luate direct din Beethoven, Kagel alterând nivele dinamice, 

articulații, tempi, suprapunând fragmente disparate. Impresia este de familiar şi straniu 
totodată. 

Colajul: provine din artele plastice (lipirea, alăturarea, suprapunerea unor materiale 
diferite — tăieturi din ziare, textile etc. — într-un tablou sau orice altă lucrare grafică). Este 
caracteristic studioului electronic clasic. 

B.A. Zimmermann este autorul unor mozaicuri ciudate, uneori absurde, alteori cu 
umor, ilustrând concepţia particulară a compozitorului despre timpul muzical. Musique 
pour les soupers du Roi Ubu pare un fel de puzzle al asociațiilor şi referintelor muzicale — 
la Hindemith (Mathis der Maler), Wagner (Preludiul la Tristan si Isolda), Musorgski 
(Tablouri dintr-o expoziţie), o sonată de Beethoven etc. Tehnica de colajul apare şi în 
Requiem sau în opera Soldaţii. 

Juxtapunere şi citat de stiluri: suprapuneri de limbaje tonale-nontonale în cadrul 
texturii (G.Crumb); citarea unor timbruri vechi — Kagel, Music for Renaissnace 
Instruments (1965); aluzii la Baroc — Snitke în Concerto Grosso nr.1, 1977, pentru 2 viori, 
corzi, continuo, pian preparat amplificat (apar pasaje tip Vivaldi, cadente tipice; spiritul 
dansului de curte baroc şi melodică de arie barocă sunt opuse unor întretăieri poliritmice). 

În textura de colaj apar surse “orale” — jazz, muzică populară ş.a. 

Citate din alte lucrări: şi în arte vizuale, reproduceri de picturi celebre (Rembrandt, 
Michelangelo, Van Gogh) sunt plasate în contexte nefamiliare. A se vedea partea a treia 
din Sinfonia de Berio. 

Aspecte teatrale şi programatice ale citatului: În muzica lui Crumb, citatul are 
conotaţii programatice, profund simbolice. Polistilismul lui Snitke — din Concerto grosso 
nr.4, subtitlu pentru Simfonia nr.5 (1988) — susține că toată muzica este contemporană. 


Renaşterea tonalității 


În anii '70, un nou curent se reîntoarce spre expresivitatea mai directă, netulburatá 
de filosofii şi teorii. Anumiți compozitori încep să se răzvrătească faţă de codurile tabu ale 
avangardei — acelea ce spun că fiecare piesă trebuie să fie inovatoare, iconoclastă, elitistă. 
Avangarda se institutionalizase deja, devenise tradiţie, sau în orice caz previzibilá. Privirea 
înapoi spre muzica tonală se combină acum cu influenţele din tradiţii orale, din cele 
extraeuropene, cu tehnica citatului şi a colajului. Toate acestea vor fi însumate sub o 
etichetă stilistică până astăzi contradictorie, cea de postmodernism. 

Tonalitatea este echivalentă, pentru asemenea compozitori postmoderni, cu practica 
epocii din muzica occidentală între 1700-1900, în care funcționalitatea are o anumită 
ierarhie în jurul tonicii. Presupune anumite modele ritmice, pulsatii, sonorități consonante- 
disonante, frazare melodică, relații diatonice. 

În timul anilor '70-80, mai multi compozitori se întorc spre aceste practici 
(americanii David del Tredici, George Rochberg, John Harbison, polonezii Penderecki şi 
Henryk Gorecki). Dar alţii le-au folosit consecvent, bucurându-se de succes şi în timpul 
avangardei: sunt compozitorii “traditionalisti” ca Dmitri Șostakovici, Henri Dutilleux, 
Carl Orff, Benjamin Britten, Michael Tippett, Ralph Vaughan Williams, William Walton, 
Samuel Barber s.a. 

Reevaluarea trecutului: schimbarea accentului în mentalitatea componistică. Nu 
mai este vital ca materialul muzical să fie nou sau original, ci ca el să fie folosit creativ şi 
efectiv. 

Crearea de noi limbaje cu materiale “vechi”: căutarea de noi modalități de a 
relationa consonanta cu disonanta, noi concepte ale repetitiei şi frazării. Acestea apar de 
pildă în minimalismul lui Reich şi Glass — repetitivitatea, completa absenţă a disonantei 
etc. 

Fuziunea trecutului cu prezentul: juxtapunerea de stiluri şi materiale 
disparate.Unii compozitori — Hans Werner Henze şi Gunther Schuller încearcă unificarea 
tonalului cu atonalul, a estului cu vestul, a trecutului cu prezentul. Opera impresionantă a 
lui Henze cuprinde o multitudine de materiale, organizarea serială şi forma convenţională 
fiind frecvente. Convingerile marxiste marchează multe din operele sale. Americanul John 
Corigliano traversează în lucrările sale tonalitatea funcţională, diatonism liric, structuri 
ritmice simple, dar şi pasaje dodecafonice, clustere, gesturi ritmice complexe şi tehnici 
interpretative de avangardă (v. Concertele de oboi şi de clarinet, 1975-1977). 

Tonalitate şi serialism: fuziunea tonal-serială a început încă de pe vremea şcolii a 
doua vieneze (Berg — Concertul de vioară). Henze o continuă în Concertul său de vioară 
nr.1 (1947) şi Boulevard Solitude (1951), o operă pe o serie unică, referințe la jazz, aluzii 
la Puccini etc. În anii '50, Copland şi Stravinski încorporează dodecafonismul în piesele 
lor. În cele mai multe cazuri, seriile sunt selectate şi manipulate în aşa fel, încât intervale 
consonante (terțe, cvarte, cvinte) să iasă în prim-plan. 

Simplitate, stază, mişcare lentă: simplitatea şi repetitivitatea sunt atribute ale unei 
serii întregi de muzici, inclusiv ale celei ambientale sau cu bandă. V. armonia statică la 
George Crumb, John Adams; estonianul Arvo Părt a devenit cunoscut prin aparent 
nesfârşitele lanţuri de progresii modale simple, cântate rar, cu o dinamică mistică, în 
şoaptă. 

Adevărata avangardă a tonalitátii moderne: 

Noua acceptare a tonalitátil a adus şi la recunoaşterea mai accentuată a unor 
compozitori considerați până atunci drept “traditionalisti” (Piston, Copland, Vaughan 
Williams). Curentului respectiv nu i se mai potriveşte eticheta de neoclasicism (proprie 
perioadei interbelice), ci poate aceea de modern moderat. Tehnicile armonice folosite: 
modalism (Vaughan Williams), pandiatonie (Stravinski), politonalitate (Bartok, Milhaud, 
Stravinski), armonii de cvarte (Hindemith), alte scări sintetice octaviante (Bartok, 
Stravinski). 

Revenirea la tonal înseamnă şi reîntoarcerea la o pulsatie ritmică clară, la sisteme 
ritmice recognoscibile. 

Libertatea componistică înseamnă, din anii '70, libertatea de a alege orice material, 
inclusiv sonorități de terțe, repetiție evidentă, sau orice ar fi fost înainte catalogat drept 
“conservator”. Toate acestea contribuie la pluralismul mediului muzical în anii "80-90. 


Noi perspective asupra interpretării: spațiu, ritual, joc 


Componentele interpretării: 

Spațiul — în istoria muzicii, anumite genuri se leagă de spaţiul destinat interpretării 
respectivului gen. 

Separarea antifonală — cunoscută de la canzonele lui Giovanni Gabrieli în interiorul 
catedralei San Marco, Veneţia (cu grupele de alămuri situate în alcovuri sau balcoane 
distincte). Alte exemple se găsesc în Leonora 3 de Beethoven, cu o trompetă în afara 
scenei, Berlioz (grupele de suflători din Reguiem) şi Ives (Întrebarea fără răspuns). În anii 

"SO, Stockhausen separă spatial grupele instrumentale în lucrări orchestrale, pentru a 
obţine o textură unică: Gruppen pentru 3 orchestre (1957), Carré pentru 4 orchestre 
(1960). 

pentru automobil, pentru telefon, grădini, subacvatic, lift etc. Muzica se produce şi prin 
sau cu ajutorul obiectelor înconjurătoare, folosite drept instrumente. 

Noi instrumente — explozia de interes a secolului 20 pentru percuție. Multi 
compozitori îşi creează propriile clopote, gonguri, tobe etc. din obiecte casnice sau 
industriale (Cage). Unii compozitori sunt interesaţi în a construi/modifica tot felul de 
instrumente. 

Noi viziuni asupra instrumentelor tradiționale: sunt modificate tehnicile de utilizare 
a instrumentelor tradiționale, ceea ce afectează timbralitatea, dar şi gestualitatea, 
“coregrafia” interpretului. Pianul, simbol al culturii tradiționale vestice, a fost supus la tot 
felul de transformări: pianul preparat la Cage, folosirea corzilor interioare, Nancarrow şi 
pianina mecanică, Horaţiu Rădulescu şi “Sound-icon” etc. Vocea umană poate de 
asemenea fi folosită în noi modalități: Stimmung de Stockhausen (1968). 

Instrumentele pot fi alterate prin dezvoltarea computerului — MIDI. 

Ritualul: 

Atitudinea umană socială în cazuri ritualice, influența culturilor orale, ocazii 
ceremoniale (tradiții de nuntă, înmormântare etc.) presupun un anume rol al muzicii. De 
asemenea, întreg ritualul asistării la concert este în continuă schimbare, precum şi cel al 
interpretilor: publicul se poate mişca, cei de pe scenă se pot plimba prin sală, pot vorbi. 

Schimbări în atitudinea interpretativă: grupuri de muzicieni îşi schimbă poziția în 
timp ce cântă, şoptesc materialul sonor — inovaţii ale anilor '60 târzii, vezi G.Crumb, 
Echoes of Time and the River (pentru orchestră, 1967), Lukas Foss, Paradigm (pentru 
percuție, chitară şi 3 instrumente adiționale, 1968) şi Miriam Marbe, Ritual pentru setea 
pământului (cor de cameră, 1968). 

Se combină diverse genuri de muzică, cadre tradiționale cu altele, nontraditionale. 
Un precedent îl reprezintă Pierrot lunaire de Schönberg, initial intenţionat sălii de cabaret, 
nu de concert. 

Schimbări în atitudinea publicului: depind de schimbarea hotărâtoare a spațiului 
manifestării muzicale — pe stradă, în pieţe, pe terenuri de fotbal, în expoziții de artă. 

Unele lucrări implică membrii audienței ca participanți în diverse moduri: în opera 
lui Henri Pousseur, Votre Faust (1967), audiența e invitată sá determine prin vot în care 
din numeroasele direcții posibile sá se îndrepte acţiunea. 

Se simt influenţele din tradiţii etnice şi populare, care includ forme ale producerii 
colective de muzică, adesea creată pentru ocazii ceremoniale şi spaţii de concert 
neobişnuite. Se creează astfel manifestări în parcuri, pe străzi, în care muzica dansul şi alte 
forme artistice sunt inseparabile, iar rolurile compozitorului, interpretului şi ascultătorului 
se combină într-unul singur. 

Muzica-joc: muzica nouă a fost introdusă în şcolile engleze, la începutul anilor *60, 
prin diferite jocuri pentru copii. Există apoi numeroase piese contemporane gândite după 
reguli de joc. 


Procesualitate şi Minimalism: 

Procesul componistic a jucat un rol semnificativ în dezvoltarea muzicii secolului 20. 

Procese inaudibile şi audibile: numeroşi compozitori, poate sub influența lui 
Schónberg şi Stravinski, tind să vadă creaţia ca pe un act al rezolvării de probleme, al 
prelucrării unei scheme precompozitionale. Acestea devin unelte componistice puternice. 
Procesele de construcție pot fi naturale (acustice, biologice) sau calculate artificial. Pot 
genera relaţii întâmplătoare, aleatorice sau unele atent controlate. În ultimele decenii se 
observă, de pildă, 

- procesul statistic (textura creată pe premize matematice, v.Xenakis) — inaudibil, 
nedetectabil la audiție; 

- procese audibile, care implică repetiţii ale unui material sonor deliberat limitat, 
care se schimbă încet şi gradat în decursul a câtorva minute: Steve Reich a numit acest 
proces “pulse music”, alţii i-au spus “phase music”, “trance music”, “process music”, 
“pattern music”. Este însă cunoscut sub numele de minimalism, prin concordanță cu o 
orientare din artele vizuale. 

Diferite abordări ale minimalismului: 

Tăcerea: cel mai explicit gest minimalist, v.Cage, 4'33””. Este inclusă în muzică, fie 
reflectând cotidianul, fie cu sensuri meditative, religioase. 

Muzica conceptuală şi evenimente sonore teatrale: lucrările lui La Monte Young, 
create în cadrul mişcării Fluxus, în anii '70 — interpretul stinge lumina pe durata 
compoziţiei, anunțând în prealabil şi durata piesei; sau un fluture este lăsat liber în sala de 
concert, atunci când dispare zburând, piesa trebuie să se termine; scenarii verbale pot fi 
construite după aceleaşi principii. 

Efecte sonore şi continuitáfi: o textură sonoră continuă (foşnete, zbârnâieli sau alte 
sunete), fie neschimbată, fie cu subtile schimbări graduale, ca în Atmospheres (1961), 
Volumina (1966) şi Continuum (1968) de Ligeti, sau Stimmung (1968) de Stockhausen. 
Poate fi indus sentimentul unui timp infinit, un “etern acum”. 

Materiale limitate: folosirea unui minimum de mijloace (câteva sunete generatoare). 

Repetitie şi schimbare graduală: muzica cu structuri repetitive se desfăşoară pe 
ostinati de mare lungime, cu un material sonor simplu, care se repetă sau se schimbă 
gradual. Tehnica simplă poate conduce la alcătuiri complexe. 

Minimalism şi procesul audibil: pasaje repetitive, perioade extinse de stagnare 
armonică, ostinati lungi pot fi găsite în întreaga istorie a muzicii vestice, de la organum-ul 
de la Notre Dame la Beethoven, Schubert (finalul Simfoniei a 9-a), Wagner (Preludiul la 
Aurul Rinului), Ravel (Bolero-ul), Satie ş.a. 

Minimalismul lui Philipp Glass, Steve Reich şi Terry Riley sună desigur diferit: 
ostinati şi schimbările lor graduale se supun unui proces. Muzica lor conţine influențe din 
gamelanul indonezian, percutia africană, muzica clasică indiană. Exprimă totodată o 
reacție la avangardă (de aceea, este uneori inclusă sub eticheta de postmodernism). 
Compozitorii sunt interesaţi în procesul percetibil, în ritmurile ciclice ale lumii naturale, 
fizice. 

Tehnici minimale: melodia aditivă (un model melodic repetitiv la care se adaugă 
treptat cea mai mică valoare ritmică), rotația (ordinea modelelor melodico-ritmice poate fi 
schimbată prin rotaţie), construcţia texturii (o țesătură ostinatá de multiple voci poate 
deveni mai mult sau mai puțin complexă, în funcție de membrii individuali care intră sau 
părăsesc textura în timpul repetării sale), suprapunere izoritmică (ostinati de dimensiuni 
variabile sunt suprapuse). 

Caracteristici concluzive: Muzică predominant diatonică. Procesul componistice 
este influenţat de tehnologie, de lumea în care suntem înconjurați de pulsiuni, de motoare, 
aspiratoare, automobile, ritmurile corpului omenesc. Folosirea materialelor cotidiene, 
banale ca subiect artistic (trisonul, muzica populară, procese previzibile). Timp şi memorie 
— concepte importante. Efectul exuberant al muzicii minimale. Accesibilitate într-o epocă 
pluralistă. 


Revoluţia electronică II: computere şi sisteme digitale 


Analog versus digital: manipularea benzii, controlul voltajului depind de circuite 
analoge, care produc diverite nivele de voltaj, corespunzând direct la variate nivele de 
amplitudine sau frecvenţă. Pe de altă parte, tehnologia digitală (computerul) nu are de-a 
face cu nivele de voltaj, ci cu numere. Avantajul sintezei digitale asupra celei analoge este 
evidentă: mai multă precizie şi flexibilitate în manipularea sirurilor de numere decât 
procedeele care controlează voltajul în cazul sintezei analoge. 

Sonoritátile pot fi înregistrate digital, apoi fragmentate, reordonate, alterate timbral 
sau în fel şi chip variate prin programe sofisticate de calculator. 

Lejaren Hiller: computerul-compozitor. În 1955 îl “învaţă” pe computer reguli de 
stil, pentru ca acesta să genereze compoziţii în serie, în stilul dat. Prima încercare a lui 
Hiller — Suita Illiac pentru cvartet de coarde (1957, numită astfel după computerul Illiac): 
computerul alege la întâmplare dintr-un set de reguli date — unele tradiționale de 
contrapunct şi armonie, scheme componistice bazate pe cromatism, proceduri 
dodecafonice, teoria probabilității. În România, asemenea demersuri muzicologic-stilistice 
au debutat în anii '70, grație eforturilor profesorului Dinu Ciocan, iar în compoziție 
datorită lui Aurel Stroe. 

Xenakis şi muzica sa stocastică (anii *50-60): computerul îl asistă în calcularea unor 
complexității masive din texturi, de pildă în Metastasis, 1954, pentru orchestră de 61 de 
componente. Xenakis priveşte computerul ca pe o unealtă folositoare în etapele de rutină 
ale compoziţiei. 

Softurile apărute ulterior vor da computerului posibilitatea nu doar să calculeze, 
organizeze şi stocheze date, ci să facă şi predicții, deductii, aşadar alegeri mai inteligente. 

În 1975, este fondat IRCAM (Institut de Recherche et Coordination 
Acoustique/Musique), la Paris, condus de Pierre Boulez. Până acum, acesta rămâne un 
centru prestigios şi bogat dotat pentru cercetarea muzicii asistate de calculator. 

Compoziţia şi interpretarea interactivă digitală: prime încercări interactive sunt 
făcute de Xenakis, care fondează în 1966 CEMAMu (Centre d'Etudes de Mathematiques 
et Automatique Musicale). În anii `80 se perfectioneazá tehnica respectivă. 

Computerele în interpretările live: într-o anumită măsură, computerul devine 
“interpret”, oferind control, precizie, abilitatea de a reda pasaje complicate. Este desigur 
folosit în manifestări multimedia, scenice, în colaborare cu instrumente tradiționale, în 
timp real în sala de concert. 


SOLUȚII ŞI DIRECȚII 


Notatia, improvizatia şi compoziția 

Funcţii ale notatiei: cum se oferă informaţii interpretilor, cum comunică autorul 
muzicii cu aceştia. 

Muzica de concert vestică, din Baroc până în Romantism, poate fi definită prin 
prioritățile sale ca subdiviziunea octavei (în 12 înălțimi egal temperate), ritm periodic (nu 
doar subdiviziuni regulate, dar subdiviziuni geometrice ale timpilor), o strânsă coordonare 
a ansamblului între părți, mişcare formală narativă într-o singură direcție. Notatia vestică 
oferă o imagine simbolică, vizuală a sunetelor, care sunt citite de interpreţi pe măsură ce 
muzica se desfăşoară în timp (ceea ce nu se întâmplă în general în alte culturi: în cea 
asiatică, unde muzica este mult improvizată, “notația” poate să fie constituită de eseuri 
poetice asupra materialelor potrivite unor ocazii ritualice). Notatia muzicală se aseamănă 
notatiei limbajului — simboluri vizuale reprezintă sunete individuale (foneme) care sunt 
combinate pentru a crea continuitáti complexe. În secolul 20, încep să iasă în prim-plan 
alți factori decât cei tradiționali (melodie, armonie, ritm, metru). Unii compozitori se 
preocupă mai mult de densitate, articulaţie, registratie, dinamică, gradaţii timbrale, opțiuni 
flexibile pentru continuitate, plasarea iraţională a bătăilor etc. Schimbările din notație vor 
reflecta toate acestea. Notatia se va complica de fapt foarte mult. 

Muzica pentru instrumente neobişnuite — Cage şi pianul preparat — conține indicații 
despre cum să se umble cu instrumentul, dar nu oferă imaginea sunetului care rezultă. 
Există numeroase noi semne pentru reflectarea noilor modalități de interpretare-timbre. 

Compozitorii celei de-a doua jumătăţi a secolului 20 trebuie să abordeze o problemă 
care nu i-a preocupat pe predecesori: ce notație să-şi aleagă, ceea ce devine o problemă de 
stil, de opțiune estetică. Notatia oferă inclusiv comunicarea compozitorului cu sine-însuşi 
(dialogul intern al compozitorului cu piesa). Unele decizii creatoare pot fi motivate de 
notație. Notatia devine chiar un act de interpretare (în timpul creării piesei). 

Grafismul: notația poate deveni obiect estetic — partituri de Cage, Crumb, Bussotti, 
Earle Brown, Cornelius Cardew, Haubenstock-Ramati. Imaginile sunt puncte de pornire 
ale liberei improvizații. Se realizează o punte încă din vechime dorită, între arta plastică şi 
muzică, paralele existând încă demult (simetriile palindromice din partituri de Webern şi 
Messiaen, subiectele muzicale din picturile lui Klee şi Kandinski). Influenţa mobilelor lui 
Alexander Calder (asupra lui Earle Brown dar şi Aurel Stroe). 

Paralele muzică-literatură sunt de asemenea vizibile: Boulez şi primele sale piese 
“aleatorice” aranjează rute alternative în Sonata a III-a pentru pian (1957), evocând poezia 
lui Mallarmé sau discontinuitátile narative ale lui Joyce. Partitura poate fi asemuită şi cu o 
hartă rutieră, interpretată de un şofer de automobil. 

Improvizatia: pentru multi muzicieni, “imediatul” experienţei interpretative este de 
maximă importanță. Improvizatia este creație în timp real. Deciziile interpretilor sunt 
făcute în timp ce muzica se defăşoară şi în fața unei audiențe. Compozitorul ghidează 
aceste decizii în funcție de o normă stilistică: a barocului, a jazzului, a cadentelor 
concertelor clasice-romantice, a sitariştilor indieni interpretând raga-uri. Toate acestea 
beneficiază de ghidajul contextului, tradiției, al unui control relativ. În muzica aleatoare, 
însă, precedentele şi contextele cunoscute dispar, accentul se pune pe imprevizibil, 
situațiile pot fi provocatoare pentru interpret. Atunci când acesta se integrează unui 
ansamblu, improvizatia colectivă înseamnă experiențe camerale între prieteni care 
stimulează creativitatea, punerea laolaltă a unor scopuri, dorinţe şi accidente individuale. 

Compoziţia: unde se află graniţa între improvizație şi compoziție? Notatia poate 
oferi indicatori: muzica notată este compusă într-un timp”inghetat”, spre deosebire de 
timpul “real” al interpretării. 


Tradiţii naţionale: 


Ca fenomen social, muzica reflectă nu doar timpul, dar şi spațiul — o identitate 
datorată istoriei, geografiei, climatului, folclorului, religiei, filosofiei, artei culinare etc. 
Naționalismul promovat în Romantism se simte în secolul 20 în creaţia lui Bartók, 
Debussy, Stravinski, în sensul unei apartenente etnice. Unii compozitori trăiesc azi în 
afara țării de baştină, iar “rădăcinile” pot fi sau nu vizibile în creația lor. Trăsăturile 
naționale sunt relative, discutabile uneori. Serialismul postbelic, colajul şi suprapunerea de 
stiluri sunt procedee universale, fără trimiteri naţionale explicite. 

Exemple de compozitori din Danemarca, Norvegia (Arne Nordheim, n. 1921), 
Suedia (Arne Mellnăs, n.1933), Finlanda (Magnus Lindberg, n. 1958 şi Kaija Saariaho, 
n. 1952, initial membri ai unei grupări din Helsinki, numită Open Ears). 

România - v. cartea V.Sandu-Dediu (Muzica românească între 1944-2000, 
Bucureşti, Edit.Muzicală 2002). 

Polonia — după Szymanowski prin Lutoslawski, Andrzei Panufnik (1914-91, devenit 
cetățean britanic), Penderecki. Se dezvoltă aici tradiția texturilor (sonoritatea cluster în 
orchestrație). Alţi polonezi: Boguslav Schaeffer (n.1929), Kazimierz Serocki (1922-81), 
Henryk Gorecki (n.1933), Zygmunt Krauze (n.1938), Tomasz Sikorski (1939-91) se 
afirmă în cadrul Toamnei varşoviene, sau în primul studio electronic dintr-o ţară 
socialistă, înființat în 1957. Se afirmă tendinţe de avangardă, dar şi întoarcerea la o muzică 
tonală, stiluri care încorporează colajul, minimalismul, folosirea instrumentelor populare, 
muzica electronică. 

Ungaria: György Ligeti (1923-2006) — cel mai proeminent după Bartok, urmează 
György Kurtág (n.1926), Sandor Balassa (n.1935), Andras Szóllósy (n.1921). 

Rusia si alte foste Republici sovietice: Sofia Gubaidulina (n.1931), Alfred Snitke 
(1934-1998) şi Edison Denisov (1929-1996) au fost colegi la clasa de compoziţie a 
Conservatorului moscovit. Cunoscuti pe plan international sunt muzicile consonante ale 
lui Giya Kancheli (georgian, n.1935), Arvo Párt (estonian, n.1935). 

Tendinţe ale anilor '80-90 arată în Europa de est (mai ales la polonezi şi unii 
compozitori din fostele republici sovietice) o anumită întoarcere la consonanta, la diatonie, 
la tonal, în piese religioase. 

Japonia: doar după al doilea război mondial au devenit cunoscute inovațiile lui 
Schónberg şi alte mostre de avangardă muzicală. Japonezii au asimilat rapid serialismul, 
aleatorismul, teatru experimental, muzică electronică. Multe din tradițiile vestice sunt 
combinate cu cele autohtone — teatrul No, gagaku, instrumente ca shakuhachi, koto, 
shamisen. Cei doi compozitori cunoscuţi rămân Toru Takemitsu şi Joji Yuasa (n.1929). 

Olanda: instituții importante sunt eficiente pe plan european — Fundaţia 
Gaudeamus, centrul naţional de informare muzicală Donemus. Compozitori: Ton de 
Leeuw (n.1926), Theo Loevendie (n.1930), Louis Andriessen (n.1939). 

America Latină: Alberto Ginastera (1916-83) şi Osvaldo Golijov (n.1960) din 
Argentina şi Heitor Villa-Lobos (1887-1959) din Brazilia. Din Argentina provine şi 
Mauricio Kagel. 

Anglia: Germanii secolului al 19-lea se refereau la Anglia ca la “tara fără muzică”... 
Dar începutul secolului 20 cunoaşte o renaştere a muzicii engleze, prin Vaughan William 
şi Holst. Ei sondează muzica populară şi marile tradiţii engleze (Purcell, Morley, 
Dowland, Tallis). Tendinţa principală este spre polifonie modală şi neoclasicism. După 
generaţii importante (Britten etc.), muzica nouă engleză e reprezentată de Alexander 
Goehr (n.1932), Peter Maxwell Davies (n.1934), Harrison Birtwistle (n.1934), Brian 
Ferneyhough (n.1943), Jonathan Harvey (n.1939), Michael Finnissy (n.1946), James 
MacMillan (n.1959), George Benjamin (n.1960), Marc Anthony Turnage (n.1960), 
Thomas Ades (n.1971). 

Canada: cultură foarte tânără, cei mai importanți muzicieni ai săi s-au născut în alte 
locuri. Compozitori proeminenţi: R.Murray Schafer (n.1933), Claude Vivier (1948-83). 


Xe de e 


Partea I a acestor note de curs a urmat în principal traseul propus de Elliott 
Schwarz şi Daniel Godfrey în Music Since 1945. Issues, Materials, and Literature. 
New York, Toronto: Schirmer Books, 1992. 


Urmând cutuma studierii istoriei muzicii în România, pe criteriul tradiţiilor 
naţionale, vom continua prin a detalia din această perspectivă pe anumiţi 
compozitori ai secolului 20. De aceea, Partea a II-a va relua (modificând din anumite 
puncte de vedere) ghidajul profesorului Vasile lliut din De la Wagner la 
contemporani, voLIII-IV, Bucureşti: Editura Muzicală, 1997-1998; vol.V, Bucureşti: 
Editura UNMB, 2001. 

PARTEA A DOUA: 


TRADIŢII NAŢIONALE 


L 
MUZICA FRANCEZĂ ÎN SECOLUL 20 


IMPRESIONISMUL 


Estetica muzicală a impresionismului provine din artele plastice, apare la sfârşitul 
secolului 19 ca o reacţie la curentul romantic. În cazul celor doi muzicieni francezi, 
Debussy şi Ravel, trăsături impresioniste se îmbină cu neoclasicismul (în special în cazul 
lui Ravel). Elemente de impresionism muzical se vor regăsi la numeroşi compozitori ai 
secolului 20: Manuel de Falla, Enescu, Bartok, Respighi, Szymanowski ş.a. 

În pictură, “actul de naştere” al impresionismului îl reprezintă o expoziţie a tinerilor 
Manet, Monet, Degas, Renoir, Cezanne, Pissaro, Sisley ş.a. din 1874. Parafrazând tabloul 
lui Monet, Impression, soleil levant, un critic de artă îi numeşte pe toți aceşti pictori 
impresionişti. Trăsături: refuzul subiectelor de tip romantic (sentimentale, istorice, 
mitologice), peisaje vaporoase, atmosfera irizată, vánt-ceatá-vapori-nori (tematica 
acvatică), conturul imprecis, jocul inedit al luminilor cu umbrele, noi dimensiuni ale 
cromaticii şi tuşeului etc. 

În literatură, echivalentele din epocă au fost parnasianismul (artă pentru artă, 
abstractul, preocuparea pentru forma perfectă şi pentru abscons, aluzii), naturalismul 
(literatură demascatoare, cu temă predilectă mizeria umană, descriptivismul social), 
simbolismul (antiacademic dar şi antinaturalist, manifestat în poezie prin accentul pe 
simbol şi alegorie, subtilitáti şi rafinamente de limbaj, nuanţe, muzicalitatea cuvintelor). 

Transparenţă, irizare, arabesc, discreţie şi delicateţe, claritate şi eleganţă a exprimării 
sunt şi atributele muzicii impresioniste, alături de ineditul armoniilor, structurilor 
(conturul “imprecis” al formei, preferința pentru miniatură) şi timbralitátii (nou tip de 
orchestrație, de tratare “pulverizatá” a instrumentelor şi vocilor). Armonia tonală, 
romantică este evitată prin înlănțuiri modale, influențate de vechea muzică franceză 
(gregoriană, renascentistă, barocă). 


Claude Debussy (1862-1918) 


Pianist şi compozitor, este marcat în tinerețe pentru scurt timp de arta wagneriană 
(1888), apoi de muzica rusă, îndeosebi Musorgski (cel mai autentic compozitor modal al 
romantismului) şi de arta orientului extrem, pe care o cunoaşte la Expoziţia universală de 
la Paris, 1889 (muzică javanezá, gamelan). Anul 1894 îi aduce consacrarea prin Preludiul 

la după-amiaza unui faun, iar după 1915 se observă o tendinţă spre clasicizarea limbajului 
(modelele fiind Couperin şi Rameau). 


Miniatura vocală: porneşte de la un stil aflat în prelungirea lui Gounod şi Massenet, 
spre modernitatea impresionistă, apoi readuce în prim plan vechiul chanson francez. Din 
punct de vedere poetic, este remarcabil contactul permanent cu poezia parnasianistă şi 
simbolistă în cele aproape 80 de melodii: versuri de Théodore de Banville, Alfred de 
Musset, Paul Bourget, Lecomte de Lisle, Stephane Mallarme, Paul Verlaine, Charles 
Baudelaire. 

Cicluri: Fêtes galantes (Verlaine), 1884 (rev.1892) şi 1904; Ariettes oubliées, 1888 
(Verlaine), Cinci poeme după Baudelaire (1890) ş.a. Ciclurile după 1900 apelează la 
vechii poeţi francezi (secolele 15, 17): Trei poeme de Tristan !'Hermite (1910), Trei 
balade de Francois Villon (1910). Revine la lirica simbolistă în Trei poeme de Stephane 
Mallarme, 1913. 


Muzica de pian şi creaţia camerală: 

Transformarea stilului pianistic prin alt tuşeu necesar, prin rafinamentul jocului de 
pedale — una din marile inovaţii în domeniul timbralităţii ale lui Debussy. 

Primele lucrări păstrează ceva din lirismul romantic (Două arabescuri, 1882; Suita 
bergamască, 1890), apoi estetica impresionistă devine suverană în ciclurile pentru 2 sau 4 
mâini scrise după 1900: Pour le piano, 1901; Lindaraja (2 piane, 1901), Stampe (Pagode, 
Seara în Granada, Grădini sub ploaie,1903); Masti şi Insula veselă (1904), lucrări ample, 
complexe ca şi cele două serii de câte 3 piese, Imagini (1905, 1907). Aici predomină o 
virtuozitate nu doar tehnică, dar de mare fineţe, a armoniilor inovatoare (pentatonii), a 
scriiturii pianistice extrem de sugestivă, în funcție de titlul poetic: Reflexe în apă, Omagiu 
lui Rameau, Miscare; Clopote printre frunze, Si luna coboară asupra templului care fuse, 
Peşti de aur. Alt ciclu de 7 miniaturi programatice, destinat vârstelor mai tinere, este 
Colţul copiilor. 

Preludiile: două caiete, 1910 şi 1913. Modele: Bach şi Chopin. Câte 12 preludii, 
forme improvizatorice, o extremă bogăţie şi diversitate armonică (pentatonii, hexatonii, 
armonii de cvarte şi cvinte paralele, secunda adăugată etc.), programatism de sugestie, 
tipic impresionist (titlul apare în finalul fiecărui preludiu, în paranteze); unele titluri sunt 
inspirate din poezia impresionistă (Verlaine, Baudelaire) sau din alte surse literare 
(Shakespeare, Dickens), din picturi, altele din natură (îndeosebi acvatică). Există sugestii 
exotice, de dansuri spaniole, de music-hall (jazz). 

Y I. Dansatoarele din Delphi, Pânze, Vântul în câmpie, Sunetele si miresmele 
plutesc în aerul serii, Colinele din Anacapri, Paşi pe zăpadă, Ce a văzut vântul de apus, 
Fata cu părul bălai, Serenada întreruptă, Catedrala scufundată, Dansul lui Puck, 
Menestreli. 

Y II. Neguri, Frunze veştede, Poarta vinului, Zánele sunt minunate dansatoare, 
Bălării, Generalul Lavine — excentric, Terasa audienţelor clarului de lună, Ondine, 
Omagiu lui Samuel Pickwick Esq., P.P.M.P.C., Canope (urne funerare antice), Terte 
alternante, Focuri de artificii. 

Procesul de clasicizare al creaţiei debussyste este evident în cele 6 Epigrafe antice 
pentru pian la 4 mâini, 1914 (titluri din Chansons de Bilitis de Pierre Louys, colecţie pe 

care Debussy scrisese şi melodii), precum şi în tripticul În alb şi negru, 1915 (2 piane la 4 
mâini). 

Cele 72 studii îl plasează pe Debussy alături de Chopin, Liszt, Skrjabin, în zona 
studiului de concert. Sunt scrise în memoria lui Chopin, şi pun probleme de o originalitate 
frapantá a tratării pianistice (Pentru cele 5 degete, Pentru terțe, Pentru cvarte, Pentru 
sexte, Pentru octave, Pentru cele 8 degete, Pentru scări cromatice, Pentru broderii, 
Pentru note repetate, Pentru sonorități opuse, Pentru arpegiile compuse, Pentru 
acorduri.) 

Cvartetul de coarde (1883): construcția ciclică, modele tradiţionale, armonie 
inovatoare. 

3 Sonate: pentru violoncel şi pian (1915: Prolog, Serenadă şi Final), flaut, violă şi 
harpă (1916: idealul estetic impresionist în combinaţiile timbrale + spiritul muzicii vechi 
franceze în structura de suită — Pastorală, Interludiu, Final), vioară şi pian (1917: Allegro 
vivo, Intermede “Fantastique et leger”, Final). Tratare liberă a tiparelor clasico- 
romantice. 


Muzica simfonică: Preludiul la după-amiaza unui faun, 1893: ilustrare liberă a unui 
poem de Mallarmé, de o modernitate pregnantă în epocă (flautul în registrul grav, 
construcție monotematicá, variationalá, sonorități cromatice + pentatonice). 

Trei Nocturne: Nori, Serbări, Sirene, 1899. Tema celebră a cornului englez din Nori, 
corul de femei (8 soprane, 8 mezzo) tratat “instrumental” (fără text) în Sirene. 

Marea, Trei schiţe simfonice, 1905: Din zori până la amiază pe mare, Joc de valuri, 
Dialogul vântului cu marea. 

Imagini, 1912: Giga, Iberia (la rândul său un triptic: Pe drumuri şi pe şosele, 
Miresmele nopții, Dimineaţa unei zile de sărbătoare), Hora primăverii. 

Alte lucrări: Rapsodia pentru clarinet şi orchestră, pentru saxofon şi orchestră. 


Muzica de scenă: 

Opera Pelleas şi Melisande (1895, p.a.1902): 

Debussy găseşte subiectul preferat pentru operă în creaţia simbolistului belgian 
Maurice Maeterlinck, Pelléas si Mélisande. Respinge influenţele wagneriene, precum şi 
modele tradiționale de operă (franceză sau italiană), pentru a crea o operă în care 
personajele “se străduiesc să cânte ca personaje naturale, şi nu într-un limbaj arbitrar”. 

Opera conţine 5 acte şi 12 tablouri, muzica se desfăşoară neîntrerupt, datorită 
legăturii realizate de interludiile orchestrale (în timpul cărora se schimbă decorul), dar şi a 
temelor conducătoare (simboluri muzicale): tema pădurii, tema lui Golaud, a Mélisandei, a 
lui Pelléas, tema fântânii ş.a. 

Vocalitatea evită belcanto-ul, melodia devine o continuă declamatie (uneori recitativ 
recto-tono sau melodic), urmărind permanent expresivitatea textului. Orchestra e gândită 
ca un element decorativ, în sonorități impresionist-descriptive 

Trei balete: Khamma (1912), pe un subiect din mitologia egipteană, Jeux (1913, 
comandat de Diaghilev), Cutia cu jucării (1913, pantomimă, cu citate din Gounod, din 
Mendelssohn ş.a., marchează începuturile baletului modern, alături de Sacre du printemps 
de Stravinski) 

Martiriul Sfântului Sebastian (1911), un mister sincretic modern, dansat, cântat şi 
vorbit, după un poem de Gabrielle d' Annunzio, o combinaţie între cantată, dramă şi balet, 
în stil neoclasic. 


Maurice Ravel (1875-1937) 


Originar din tara bască (Pirineii francezi), coleg şi prieten cu George Enescu la clasa 
de compoziţie a lui Gabriel Faure. 
Y interferență între impresionism şi neoclasicism. Impresionism strălucitor, 
determinat de virtuozitatea instrumental-orchestralá + revenirea muzicii franceze la 
tradițiile sobrietátil şi clarității. 


Y Accentul spaniol în intonatii, culori şi combinaţii timbrale; gustul pentru feerie, 
umorul fin şi rece totodată, ironic. 
Y Structuri diatonice ale melodiei modale (medievale sau din folclorul basc, 


spaniol); ritmul provenit din caracterul dansului (spaniol, vals, menuet, habanera, bolero 
etc.), din jazz (foxtrot, blues). 

Y Pianisticá de mare virtuozitate, de tip Liszt, aceeaşi mare virtuozitate se 
observă şi în manevrarea aparatului orchestral (îmbogăţit cu instrumente de culoare). 


Miniatura vocală: versuri de Verlaine, Mallarmé, Cl.Marot ş.a. 

Histoires naturelles, 1906, ciclu de 5 melodii pe texte în proză de Jules Renard 
(Păunul, Greierele, Lebáda, Pescăruşul, Bibilica): declamatie cântată, urmărind 
inflexiunile textului (sensul melodiei-prozodia franceză). 

Cinci melodii populare greceşti, 1907 (versuri traduse din greacă) 

Cântece populare, 1910 (spaniol, francez, italian, evreiesc, scoțian, flamand, 
rusesc). 

Trei poeme de St.Mallarme, 1913, voce şi 2 flaute, 2 clarinete, cvartet de coarde şi 
pian. 

Două melodii evreieşti, 1914 

Cu ultimele melodii (ale anilor 20), Ravel revine la coloritul spaniol, influenţe din 
jazz, ansamblul instrumental este inedit, de pildă în Cântece din Madagascar, 1926 (voce, 
flaut, violoncel, pian). 


Muzica pentru pian: 

Primele lucrări (de şcoală) cuprind în germene trăsăturile specifice ce vor predomina 
ulterior. Menuet antic, Habanera, Pavană pentru o infantă defunctă (1895-1899): 
neoclasicism în factura arhaică, colorit spaniol, un amestec de Chabrier şi Fauré. 

Jocuri de apă, 1901: capodoperă impresionistă a literaturii pianistice, care a inovat 
scriitura şi tehnica pentru pian, structura rămânând totodată clară, clasică. 

Sonatina în fa % 1905: linia neoclasică în condensarea formelor clasice + 
modernitatea armonică. 

Oglinzi, 1905, cinci miniaturi impresioniste (Nocturne, Păsări triste, O barcă pe 
ocean, Alborada del gracioso, Valea clopotelor). 

Mama mea, gâsca pentru pian la 4 mâini, 1908, suită de 5 basme muzicale destinate 
copiilor. 

Gaspard al nopții, 1908, piesă de virtuozitate transcendentală, triptic bazat pe texte 
poetice din Aloysius Bertrand, reproduse înainte fiecărei părți: Ondine (feerie), 
Spânzurătoarea (sumbră, lentă), Scarbo (personaj fantastic al lui E.T.A.Hoffmann, 
scherzo). Punct maxim al creației pianistice. 

Valsuri nobile şi sentimentale, 1911, 8 piese (7 valsuri şi un epilog) după modelul 
valsului schubertian. După virtuozitatea extrem de complicată din Gaspard, urmează acest 
ciclu mult simplificat ca scriitură pianistică. Ravel va compune şi alte piese cu aluzii 
stilistice: Menuetul pe numele lui Haydn, În maniera lui Borodin, În maniera lui 
Chabrier. 

Le tombeau de Couperin, 1917, suită neoclasică de 6 piese (Preludiu, Fugă, 
Forlana, Rigaudon, Menuet, Toccata), omagiu pentru muzica franceză a secolului 18. 


Muzica de cameră: 

Cvartetul de coarde în fa major (lucrare timpurie, 1903): 4 părți supuse logicii 
clasice a formelor genului; caracter simfonic — scriitură orchestrală, spatializatá. 

Introducere si Allegro pentru harpă, cvartet de coarde, flaut şi clarinet (1906): 
asociere de noi timbruri în domeniul cameral, pentru sonorități modern-impresioniste. 

Trio pentru pian, vioară, vcel (1914): claritate, echilibru, modalism provenit şi din 
tema primei părți, din folclorul basc; dedicat lui Gedalge. 

Sonata pentru vioară şi violoncel (1922) în memoria lui Debussy, scriitură 
polifonică de mare claritate, 4 părți. 

Sonata pentru vioară şi pian (1927), ultima creație camerală, 3 părți din care a doua 
este Blues. 


Muzica simfonică şi concertantă: 

Unul din cei mai mari orchestratori ai epocii, pe Ravel nu-l interesează genul 
simfoniei (asemenea lui Debussy). Debutează în genul simfonic cu Seherazada (1898), 
uvertură-feerie influenţată puternic de muzica rusă. 

Rapsodia spaniolă (1907): suită în 4 părţi (Preludiu, Malaguena, Habanera, Feria) 
cu caracter spaniol derivat nu din citate, ci din evocarea ritmurilor şi modalismului 
caracteristic. 

Valsul (1920), poem coregrafic pentru orchestră, scris la sugestia lui Diaghilev, 
conceput ca o apoteoză a valsului vienez într-o orchestrație strălucitoare şi rafinată. 

Tzigane (1924), rapsodie concertantă pentru vioară şi orchestră. 

Bolero-ul (1928), poate cea mai populară piesă ravelianá: unic şi celebru exercitie de 
orchestrație, pentru felul în care poate fi folosită o mare orchestră simfonică pe o singură 
temă ostinată (însoțită de un ritm ostinat la tambur). Scris la comanda dansatoarei ruse Ida 
Rubinstein, într-o permanentă variație orchestrală, în crescendo. 

Cele două Concerte de pian: cel pentru mâna stângă, în Re, 1930, şi cel în Sol, 1931. 
Concertul în Sol: spiritul lui Mozart şi Saint-Sáens, virtuozitate şi sclipire pianistică, 3 
părți (sonatá, lied amplu, toccatá), ritmică pregnantă. Ecouri din jazz se aud aici, dar şi în 
Concertul pentru mâna stângă, monopartit, dedicat pianistului Paul Wittgenstein (cu 
secțiuni interioare: pavaná improvizatorică, scherzo ostinato, finalul cu cadenta extrem de 
dificilă). 

Dintre orchestratiile sale (la piese de Satie, Schumann, Chopin, Chabrier), cea mai 
celebră rămâne aceea la Musorgski, Tablouri dintr-o expoziție. 

Muzica de operă şi coregrafică: 

Ora spaniolă, 1907, comedie muzicală într-un act, o conversaţie în muzică, scrisă cu 
intenția de a reînnoi tradiția operei buffe (altă ipostază neoclasică). Stilul cvasi parlando al 
recitativului buffo italian. 

Daphnis şi Chloe, simfonie coregrafică în 3 părți (1912), balet comandat de 
Diaghilev şi construit simfonic, pe baza a 5 teme conducătoare (personajele principale şi 
acțiunile lor). Subiectul mitologic (grec) — nimfe, păstori etc. — este propice tratării de tip 
neoclasic. 

Copilul şi vrăjitoriile (1925), fantezie lirică în 2 părți: vis, feerie, realitate, exprimare 
vocale cvasi parlando, grija pentru melodie. 


Eric Satie (1866-1925): 


Paradoxul, umorul absurd, simplitatea şi nonconformismul ironic în titluri de piese 
şi în conţinutul muzical. Compozitor semnificativ pentru anumite orientări de avangardă 
ale secolului 20, integrat în Parisul contemporan lui, într-un mediu efervescent artistic (a 
fost prieten cu Cocteau, cu Picasso, cu Brâncuşi). 

Piesele pentru pian din anii 1880-90 sugerează modalul gregorian (Ogives), 
impresionismul (Gymnopedies), evitarea canoanelor tradiționale (în Gnossiennes nu sunt 
precizate armura, măsura şi barele de măsură). Între 1897-1915, Satie scrie Piese reci (cu 
aluzii la jazz), Trei piese în formă de pară, Preludii flasce pentru un câine, Sonatina 
birocratică. Ironia sa frizează adesea nonsensul, notația muzicală refuză uneori tradiția 
(renunță de pildă la bara de măsură, evită tonalitatea prin succesiuni de cvarte, septime, 
none paralele), dorita obiectivitate a muzicii îl apropie uneori de neoclasicismul lui 
Stravinski. 

Muzică de scenă: în Parade (1916) — o colaborare cu Cocteau, Diaghilev, Picasso, 
Apollinaire — orchestra include roata de loterie, maşina de scris, pistolul, sticlele acordate, 
sirene, pocnitoare, precum şi sonorități din jazz şi music-hall; Socrate (1918) este o dramă 
simfonică cu 4 soprane, “anti-operă” în care muzica este văzută ca mobilier, cu funcție 
decorativă, ambientală (ideea muzicii ambientale va conduce direct spre ideile muzicale 
din radiofonie şi cinematografie); baletele Mercur şi Reláche (1924), ultimul după Tristan 
Tzara. 


GRUPUL CELOR ŞASE: 


Grupare inspirată de personalitatea lui Satie, de Jean Cocteau (scriitor, dramaturg şi 
cineast semnificativ în mişcarea de avangardă a artei franceze pariziene, promovând 
poetica anti-wagneriană, anti-romantică, anti-impresionistă; scrie manifestul literar al 
grupului, Cocoşul şi Arlechinul, 1918), alcătuită întâmplător în 1919, fără vreo platformă 
estetică sau manifest ideologic. Darius Milhaud, Arthur Honegger, Georges Auric, 
Louis Durey, Germaine Tailleferre, Francis Poulenc manifestă aceeaşi atitudine anti- 
wagneriană,  anti-franckiană,  anti-debussystă,  anti-expresionistă, pledând pentru 
simplitatea şi puritatea stilului francez într-o orientare neoclasică. Cei şase au scris 2 
lucrări colective, dintre care farsa coregraficá Les Maries de la Tour Eiffel (libret de 
Cocteau). Teoretizează o muzică sobră, ironică, reîntoarsă spre simplitate. 

Arthur Honegger (1892-1955): 


Compozitor de origine elvețiană, autor al volumului eseistic Sunt compozitor (1951). 

Muzica sa se înscrie într-o sferă umanistă, în continuitatea tradiției muzicale 
germane (“întoarcerea la Bach” ca atitudine neobarocă îi este caracteristică), acordă o 
importanță semnificativă formei (adesea monumentală), polifoniei, suprapunerilor 
armonice politonal-polimodale. 

Scrie în toate genurile muzicale, inclusiv cameral, concertant şi de operă (v. 
Antigona după Sofocle, pe un libret de Cocteau). Excelează însă în domeniul simfonic şi 
vocal-simfonic. 


Muzică simfonică: 

Trei mişcări simfonice inspirate de era industrială sau de sport: 

Pacific 231, 1923: construcţie inedită, pornind de la ideea accelerării progresive a 
primei locomotive cu aburi; coral mare variat, cu contrapuncte. 

Rugby, 1928: rondo variat în care se remarcă ritmul frenetic, mişcări bruşte şi 
dezordonate. 

5 Simfonil tripartite: 

Nr.2, 1941, orchestră de coarde si trompetă (ad lib.), tripartitá, cu caracter de 
divertisment. 

Nr. 3, 1945, Liturgica: Dies irae, De profundis clamavi, Dona nobis pacem. Mesaj 
umanist legat de cel de-al doilea război mondial, transpunerea unor structuri caracteristice 
recviemului în simfonia fără inserții vocale. 

Nr.4, 1946, Deliciae Basiliensis, omagiu oraşului Basel, cu motive pentatonice, 
vechi melodii elvețiene, forme polifonice. 

Nr.5, 1951, Di tre re, fiecare din părțile simfoniei se termină cu 3 note de re la 
timpani; muzică monumentală, tragică. 


Muzică vocal-simfonică: 

În general, creaţia scenică a lui Honegger promovează consecvent valoarea etică, 
nedelimitată de cea estetică. A scris oratorii, opere, operete, balete, muzică de scenă, de 
film şi de radio. 

Regele David: psalm simfonic în 3 părţi, cu recitator, solişti, cor mixt, orchestră; 
alături de o anume culoare pitorescă, arhaică, se poate detecta modernitatea în armoniile 
de cvarte. Alte oratorii: Judith, Strigătul lumii, melodrama Amphion (unde amprenta 
neoclasică este accentuată de aluzii la Lully şi Rameau). 

Ioana pe rug: 1935, oratoriu scenic pentru roluri vorbite, cântate, cor mixt, cor de 
copii, orchestră. Libret de Paul Claudel. Este un gen eterogen, unde se îmbină trăsături de 
oratoriu, cantată, operă lirică, poem simfonic, teatru (vorbit), expresii contradictorii ale 
liricului şi farsei, realului şi irealului, prezentului şi trecutului. 


Darius Milhaud (1892-1974) 


Compozitor prolific, autor a cca 430 de opusuri, mare varietate de genuri, lucrări 
inegale ca valoare. A trăit alternativ în Franța şi S.U.A., începând cu 1940. Trăsături 

specifice: neoclasicism politonal, accesibilitate datorată ritmurilor de dans inclusiv exotice 
(sud-americane) şi influențelor din jazz. Creaţia sa a fost acuzată de eclectism, are o 
componentă luminoasă, colorată, lirică, precum şi amprenta Vechiului Testament, a 
latinităţii meridionale (Couperin, Rameau, Berlioz, Bizet). 

Melodii pentru voce şi pian, muzică de cameră (Scaramouche pentru 2 piane, 1939, 
18 cvartete de coarde, 4 cvintete de coarde etc.). 

Simfonii de cameră (scrise între 1917-23), diferite în componenţa instrumentală, 12 
Simfonii pentru orchestră mare (1929-61), peste 30 de lucrări concertante (inclusiv pentru 
baterie şi orchestră, marimbă + vibrafon şi orchestră, harpă şi orchestră), serenade, suite. 

Pentru scenă a scris, pe libretele prietenului său Paul Claudel (pe care l-a însoţit un 
timp în Brazilia, ca secretar al Ambasadei franceze la Rio de Janeiro), ciclul Orestia: 
muzica de scenă la Agamemnon, oratoriul Coeforele, opera în 3 acte Eumenidele. Concepe 
opere care durează cca 7 minute (“opera minut”), opere de cameră, opere ample. 
Subiectele sunt în general mitologice, istorice, biblice (în operele minut: Răpirea Europei, 
Abandonul Ariadnei, Eliberarea lui Tezeu, dar şi în cele propriu-zise: Christofor Columb, 
Maximilian, David, Medeea, etc.). Compune şi balet — Le Boeuf sur le toit (1920), La 
Creation du Monde (1923), cantata laică Întoarcerea fiului risipitor ş.a. 


Francis Poulenc (1899-1963) 


În muzica sa domină firescul, naturaletea, simplitatea, concizia, umorul, liniile clare 
neoclasice, armonie transparentă. Se simt influenţe din Couperin, Chopin, Debussy, Satie, 
Stravinski, Prokofiev. 

Melodiile pentru voce şi pian urmează direct linia franceză a lui Ravel. 

Poulenc a compus numeroase piese camerale, de componente diverse, v. ciclurile pe 
poeme de Apollinaire (Le Bestiaire, 1919), Cocteau (Cocardes, 1919) etc. 

Pentru orchestră: Simfonietta, 4 Concerte (clavecin şi coarde, 2 piane şi orchestră, 
orgă şi orchestră, pian şi orchestră). 

Pentru scenă: balete, Aubade (1929), concert coregrafic pentru pian şi 18 
instrumente; operele Dialogul Carmelitelor (1957, filonul spiritual din creația 
compozitorului) şi Vocea umană (1958, monodramă după Cocteau, magistrala redare a 
stărilo de spirit ale protagonistei într-un monolog), Sânii lui Tiresias (1944, vâna ironică 
se exprimă aici prin evocarea problematicii frustrării feminine). 


SCOALA DE LA ARCUEIL, constituită tot în jurul personalităţii lui Satie, în 1922, 
pledând pentru simplitate: Henri Sauguet, Maxime Jakob, Henry Cliquot-Pleyel, Roger 
Desormiere. 


FEDERATION MUSICALE POPULAIRE, 1935: Albert Roussel, Charles 
Koechlin promovează răspândirea muzicii în masele largi, spectacolul în aer liber. 

JEUNE FRANCE, 1936: Yves Baudrier, Andre Jolivet, Daniel Lesur, Olivier 
Messiaen. Este de fapt singura grupare organizată, cu un program şi platformă estetică 
bine definite, i se datorează pătrunderea masivă a influenţei extrem-orientale şi africane în 
muzica occidental-europeană. 


Andre Jolivet (1905-1974) 


Sub îndrumarea lui Varese, studiază acustica, tehnica transmutatiilor materiei 
sonore. 

Se întoarce spre sensul originar antic al muzicii: expresia magică, incantatorie a 
religiozitátil grupurilor umane. Arta primitivă se întrevede în structuri modale arhaice, 
combinate cu armonie modernă (de cvarte, cvinte, acorduri cu intervale adăugate, 
acorduri-ciorchine, armonii derivate din fenomenul rezonantei), în melismele melodice, în 
ritmul uneori frenetic, datorat percutiei foarte bine reprezentată. 

Muzica sa se eliberează de tonal nu prin dodecafonism, ci prin fenomenul natural al 
rezonantei muzicale, generând un sistem modal. 

Perioade de creație: 

Y 1930-1945: descoperirea naturii primitive în tematica rituală, incantatorie, 
arhaică: Mana (1935), 6 piese pentru pian; Trei poeme pentru Ondes Martenot şi pian; 
Cinci Incantaţii pentru flaut solo. 

Y După 1945, se integrează în estetica contemporană prin concertele sale 
instrumentale, 5 simfonii, 3 suite. După 1950, elementele exotice apar într-un context 
neoclasic, neoromantic. 


Olivier Messiaen (1908-1991) 


Surse ale creaţiei: 
Debussy (mai ales prin Pelléas şi Mélisande) 
Ritmurile Greciei şi Indiei antice, modurile indiene (raga) 
Cântecul păsărilor 
Muzica catolică franceză (începând cu cantus planus gregorian). 
Inovaţii semnificative, partial expuse în tratatul de compoziţie Technique de mon 
language musical (1944): 
Y modurile cu transpozitie limitatá (7) 
Y ritmurile nonretrogradabile, ritmurile cu valori adáugate, personajele ritmice 
Y noua dimensiune modalá din Moduri de valori si de intensitáti ce va conduce 
spre serialismul integral. 
Tematica preferatá: 


ENE 


Y profunzimea religioasă, 
Y tema iubirii, 
Y cántecul pásárilor. 


Pentru pian: 

Preludiu (1929), Visions de l’Amen pentru 2 piane; Douăzeci de priviri asupra 
copilului lisus (1944); Cantéyodjayá (1948, ritmuri indiene); Catalogul păsărilor (ciclu 
de 13 piese, 1956-58). 

Patru studii de ritm (1949-50): Insula de Foc 1, Moduri de valori si de intensitafi, 
Neume ritmice, Insula de foc 2. În cea de-a doua piesă sunt expuse, didactic, cele 3 voci 
polifonice din scriitura pianistică, cu moduri alcătuite din 36 de înălțimi, 24 de durate, 12 
atacuri, 7 intensitáti. 

Trezirea păsărilor (1953), Păsări exotice (1955-56), 7 Haikai (1962), Culorile 
oraşului celest (1963) pentru pian şi orchestră. 


Pentru orgă: în 1931 este numit organist la Sainte Trinite din Paris (unde va 
funcționa timp de peste 40 de ani); în 1932 scrie L'Ascension pentru orchestră, cu o 
versiune peste 2 ani pentru orgă, urmează Naşterea Domnului (1935), Corpurile 
glorioase (1939), Misa de la Pentecóte (1950), Cartea pentru orgă (1952). 


Piese camerale: 

Messiaen a scris şi piese pentru Unde Martenot, vioară-pian, flaut-pian (Mierla 
neagră, 1952), voce-pian (ciclul Harawi, 1944). 

Cvartetul pentru sfârşitul timpului, 1940, pentru pian, vioară, violoncel, clarinet, cu 
8 secțiuni. Armonia coloristică, sensul formei flexibile sugerează influenţa lui Debussy; în 
plus, gândirea componistică atât de caracteristică lui Messiaen se întrevede în ritmuri şi 
modele ritmice palindromice extrase din ritmica Hindu, preferința pentru ostinati ritmice; 
cântecul păsărilor ca sursă melodică şi programatică; folosirea modurilor cu transpozitie 
limitată. În partea 1 a cvartetului, Liturgie de cristal, aceste elemente operează 
concomitent. În întregul cvartet se simte religiozitatea profundă a compozitorului, care-şi 
extrage titlul din Apocalipsă (cvartetul e dedicat îngerului “care-şi ridică mâna către ceruri 
strigând: Nu va mai fi timp”), scriind această muzică în timp ce era prizonier într-un lagăr 
german din al doilea război mondial. În acel lagăr a fost interpretat Cvartetul pentru prima 
oară, în ianuarie 1941, ca unul din cele mai impresionante documente artistice legate de 
război. 


Opera Sfântul Francisc de Assisi, 1983. 


Simfonia Turangalila: 

Scrisă între anii 1946-1948, simfonia a fost comandată de Serge Koussevitzky 
pentru Boston Symphony Orchestra, care a şi interpretat-o în primă audiție sub bagheta lui 
Leonard Bernstein, în 1949. 

Titlul arată inspirația lui Messiaen din surse extra-europene, fiind alcătuit de fapt 
din două cuvinte sanscrite cu semnificație complexă (greu de tradus, în consecință); 
turanga = “timp ce zboară ca un cal în galop”, “timp ce zboară ca nisipul în clepsidră“, şi 
lila - “joc”, în sensul divinului joc al vieții şi morţii. Conţinutul general al lucrării 
programatice va fi extras din aceste înțelesuri, simfonia reprezentând, în general, un imn 
închinat bucuriei supraumane, dragostei. Tema dragostei la Messiaen - prezentă în trilogia 
creațiilor: Harawi, Cing Rechants pentru cor a cappella (1948) şi Turangalila (1948) - are 
similitudini cu cea wagneriană, cu potiunea vrăjită din Tristan si Isolda, iubirea fiind 
îndeobşte fatală, irezistibilă, suverană. 

Patru teme principale străbat simfonia, conform unui principiu ciclic (caracteristic 
lucrărilor programatice romantice): “tema statuii” (o structură de acorduri masive), “tema 
florii” (în curbele delicate a două linii melodice), tema de dragoste (ce îmbină 
“masculinul” şi “femininul” din primele două teme) şi o temă acordică fără semnificaţie 
simbolică. 

Ansamblul simfonic este supradimensionat, ca şi durata simfoniei (aprox. 80”), şi 
cuprinde, alături de orchestra mare, pianul (cu numeroase cadente solistice, dar şi integrat 
compartimentului de percuție), unde Martenot (un instrument electronic inventat în 1928 
de Maurice Martenot) şi percuție amplă. 

Cele 10 părți componente ale simfoniei se pot grupa în trei categorii principale: 
numerele 2, 4, 6, 8 au ca tematică iubirea; mişcările de Turangalila (nr.3, 7, 9) aduc o 
expresie mai întunecată, iar numerele 5 şi 10, marcând jumátátile, sunt scherzo-uri. 
Derularea celor 10 mişcări poate fi astfel schematizată: 

1. Introducere, alcătuită din două secțiuni legate de o cadență a pianului, prima 
expunând temele “statuii” şi a “iubirii”, a doua constituindu-se dintr-un complex ritmic. 

2. Cântec de iubire 1 conţine două elemente contrastante: un motiv rapid, pasionat, 
puternic (trompete), un motiv lent şi tandru (corzi + unde Martenot) 

3. Turangalila 1 reprezintă secțiunea episodică, expune trei teme. 

4. Cântec de iubire 2 seamănă cu un scherzo cu două trio-uri care se succed unul 
altuia, sunt apoi suprapuse, în final lăsând să se audă temele “florii” şi “statuii”. 

5. Bucuria de sânge a stelelor este o secţiune construită ca un scherzo cu trio, unde 
remarcabilă apare complexitatea ritmică. 

6. Grădina somnului iubirii, grădină care-i înconjoară pe cei doi îndrăgostiți 
dormind şi se numeşte “Tristan”. 

7. Turangalila 2 aduce expresia durerii, a morţii, predomină a patra temă, cea 
acordică. 

8. Desfăşurarea iubirii derulează toate temele principale, dar cea predominantă 
rămâne a “iubirii”, într-un adevărat punct culminant al simfoniei. 

9. Turangalila 3 se constituie din variatiuni ale temei introductive, compartimentul 
percutiei ieşind în evidenţă prin complexe ritmice. 

10. Finalul, o formă de sonată, unde tema a II-a este o variantă mai rapidă a temei 
“iubirii”. 


Alte creații pentru ansamblu orchestral sau cameral lărgit: 

Chronochromie, orchestra (1960); Culorile oraşului celest, pian şi ansamblu 
(1963); Et expecto resurrectionem mortuorum, suflători şi percuție (1964); 
Transfigurarea Senioului nostru, lisus Christos, vocal-simfonic (1969); De la canioane 
spre stele, orchestră mică (1974) 


Edgard Varèse (1883-1965) 
Născut în Franța, stabilit în S.U.A. (din 1915) 


Y Compozitor experimentalist, de avangardá, exploreazá noi instrumente 
muzicale, sonoritáti ce evocá lumea industrialá, páná la zgomot. 

Y Proiectia sunetului se realizează pe dimensiuni orizontală, verticală, 
diagonală; spatializarea sonoră prin mase orchestrale ample, dispuse în diferite zone ale 
sălii de concert; 


Y Ritmul (uneori cu sugestii africane) generează forma, se emancipeazá 
compartimentul percutiei. 
Y Muzică electronică în combinaţie cu cea tradițională. 


Lucrări: Amériques (1921, rev.1927, influenţa lui Richard Strauss, Stravinski; 
orchestra are compartimentul alámurilor supradimensionat, se adaugă sirena); 
Hyperprismes (1923, suflători şi percuție, sirenă), Octandres (1923, 7 instrumente de 
suflat, contrabas), Intégrales (1925, suflători şi percuție), Arcana (1927, orchestră mare), 
Ionisation (1931, 36 de instrumente de percuție şi 13 interpreți), Ecuatorial (1934, bas, 
suflători, orgă, percuție, theremin), Density 21,5 (1936, pentru flaut, densitatea platinei), 
Deserts (1954), Poemul electronic (1958). 

Déserts, pentru suflători, percuție şi bandă preînregistrată: secțiunile instrumentale şi 
cele de pe bandă apar cu rândul — când una termină, cealaltă începe. Banda provine din 
zgomote industriale sau alte surse concrete; şi muzica pe bandă, şi cea live sunt construite 
în blocuri şi straturi de textură tipice pentru Varèse, două alternative la conceptul muzicii 
ca “sunet organizat”. 


MUZICA CONCRETĂ: Pierre Schaeffer-Pierre Henry (v. partea 1, pag. 12) 
Pierre Boulez (n.1925) 


Dirijor şi compozitor de avangardă, scria în 1950 că acel muzician care nu a simțit 
necesitatea limbajului serial este inutil. Fervoarea emoţională cu care Boulez apără 
principiile serialismului integral este departe de “răceala” intelectualistă care se atribuie de 
obicei curentului. Nevoia de a construi o nouă lume, postbelică, 1-a condus pe Boulez şi 
Stockhausen spre aprofundarea tehnicii seriale — pe care au pulverizat-o, fragmentat-o şi 
reasamblat-o. 

Le marteau sans maitre, 1953-54, rev. 1957: pe poeme suprarealiste de René Char 
pentru contraaltistă, flaut alto, chitară, violă, vibrafon, xilofon şi percuție neacordabilá. 
Din cele 9 mişcări, doar 4 sunt vocale (nr.3, 5, 6, 9). Instrumentatia variază de la o parte la 
alta. Abundă aluzii la modelul istoric al lui Schónberg din Pierrot lunaire: oniricul poetic, 
variabilitatea grupelor instrumentale, folosirea ocazionalá de Sprechstimme, există 
totodată inconfundabile sonorități franceze. Serialismul integral nu este, aici, o tehnică 
strictă, ci şi libertatea de alegere creatoare. 

Sonata pentru pian nr.3 (1957) este concepută ca o formă deschisă, mobilă, din 5 
Constellation-miroir. Seamănă cu o hartă cu rute alternative. Aleatorismul intervine doar 
la nivelul macroformei, detaliile lucrării fiind riguros notate. 

Rituel in Memoriam Bruno Maderna: 1974, lucrare bazată pe textură, datorată însă 
unui proces componistic riguros. Există o idee unică, urmărită permanent, dezvoltată 
gradual, prezentată de combinaţii instrumentale din ce în ce mai variate şi acompaniată de 
o percuție implacabilă. Expresia este austeră, evocă un ritual sever. 


Tannis Xenakis (1922-2001) 

Născut la Brăila, luptător în rezistența greacă în al doilea război mondial, naturalizat 
francez în 1965. 

Pregătirea sa ca inginer şi arhitect are o importanţă aparte asupra compozițiilor sale, 
el înființând în Paris şi un Centru de studii al muzicii matematice şi automate, în 1966. În 
anii '50-60, muzica sa derivă din procese matematice derivate din calculul probabilităților, 
principii ştiinţifice precum teoria cinetică a gazului şi legea lui Bernoulli a numerelor 
mari. Xenakis îşi va defini metoda drept stocastică, în care mase sonore sunt configurate 
conform probabilității matematice. Compozitorul calculează forma şi comportamentul 
maselor compozite de sunete alcătuite din multiple evenimente sonore scurte. Muzica sa 
este adesea dominată de enorme clustere sau “nori” sau “particule” sonore, toate începând, 
terminându-se şi fluctuând în densitate precum ploaia sau grindina atunci când se lovesc 
de o suprafaţă tare. 

Două lucrări timpurii care ilustrează acest tip de gândire sunt Metastasis pentru 61 
de instrumentiști (1954) şi Phitoprakta pentru 50 instrumente (1956). 

Există o dimensiune spațială în unele piese de Xenakis în care instrumentiştii 
orchestrei sunt răspândiți în mijlocul audienței (Nomos Gamma pentru orch., 1968). 


MUZICA SPECTRALĂ: Gerard Grisey (1946-1998), Tristan Murail (n.1947). 


II. 
MUZICA AUSTRIACĂ ŞI GERMANĂ ÎN SECOLUL 20 


Include majoritatea curentelor secolului 20, de la neoclasicism la dodecafonism, 
serialism integral, muzică electronică, aleatorism, polistilism, postmodernism etc. 


ŞCOALA VIENEZĂ: EXPRESIONISM, ATONALISM, DODECAFONISM 


Expresionismul: 

Curent muzical provenit din arta plastică, expresie a unei reacții la civilizația 
industrială de la începutul secolului 20. Tema preferată a perioadei respective rămâne cea 
a marilor destrămări sufleteşti, oglindă a marilor prefaceri sociale din jurul primului război 
mondial. 

Alcătuirea şi propagarea ideologiei expresioniste se datorează celor două grupări 
artistice germane, Die Briicke şi Der blaue Reiter, precum şi unei serii de reviste, centre 
ale efervescentei literare expresioniste. 

Crezul estetic expresionist se conturează la reprezentanții semnificativi ai curentului 
(Wassily Kandinski, Wilhelm Worringer) după expoziția din 1892 a pictorului Edvard 
Munch: 

Y arta ca expresie a eu-lui, subiectivitate, tensiune láuntricá (exacerbarea 
romantismului); 

Y realizarea formelor sintetice prin esentializare, abstractizare, totodată 
impulsul spre deformare, haos; 

Y interesul pentru culturi arhaice, pentru goticul medieval, exotic, irațional, 
nonconformism; 

Y opoziție față de impresionism şi faţă de romantism, prin exprimarea 
angoasei, neliniştii, tragicului, instinctelor vitale, mizeriei sociale etc. 

Artişti plastici: Paul Klee, Káthe Kollwitz, Kubin, Nolde, Schmidt-Rottluf, Barlach, 
Kokoschka. 

Literatură: Strindberg şi Büchner prefigurează tendințe ale expresionismului; poeții 
Trakl, Heym, Werfel, prozatorii Kafka, Zweig, H.Mann, dramaturgii G.Hauptmann, 
Fr.Wedekind. 

În muzică, expresionismul poate fi definit din două perspective: la nivelul 
dramaturgiei în muzica cu text expresionist (lucrările scenice ale lui Berg şi Schânberg), 
sau chiar la nivelul limbajului propriu-zis. Procedee expresionist-muzicale: de la tonalism 
deformat la atonalism, dodecafonism; Sprechgesang, Sprechstimme, Klangfarbenmelodie. 

Influențe expresioniste la Hindemith, Bartok, Enescu, Janacek, Stravinski ş.a. 


Etape creatoare ale celor trei vienezi: 


1. Linia tonalá-postromanticá, până în 1908: cromatizare intensivă a 
armoniei tonale, postwagneriene; 
2. Atonalismul: până în 1923. Apare ca o opoziție de principiu la tonalitate, 


dar termenul de „atonal” este contestat inclusiv de Schónberg. Se modifică esenţial 
raportul consonantá-disonantá (devine unul de “egalitate”), se „democratizează” cele 12 
semitonuri cromatice cu care se operează liber, în lipsa unui centru sonor; atematism, 
imposibilitatea de a arcui forme mari din cauza lipsei temelor şi a funcționalități tonale; 
deocamdată, negarea tradiției tonale nu este înlocuită de un sistem coerent, iar 
experimentarea atonalismului preferă domeniul miniaturilor formale şi scriitura polifonică. 
Excepţie notabilă — Wozzeck. 

3. Dodecafonismul: elaborat de Schönberg în cei aproape 10 ani de pauză 
componistică, între 1914-1923, utilizat în creație din 1923. Construirea seriei pe baza 
irepetabilității sunetelor până când se termină seria, reevaluarea formelor canonice, 
contrapunctice din Renaştere (O, I, R, RI). Rezultă 48 de ipostaze ale unei serii de bază. 
Seria se poate alcătui pe tronsoane. 

Ideea şi dezvoltarea conceptului “muzicii noi”, care se va opune timp de decenii 
esteticii neoclasice, v. Theodor Wiesengrund Adorno (Schönberg versus Stravinski). 

Cele trei etape se regăsesc în creația celor trei vienezi, cu diferențieri fireşti, în 
funcție de traseul vieţii fiecăruia şi al opțiunilor estetice personale. 


Arnold Schönberg (1874-1951) 
1. Sextetul Noapte transfigurată (1899), cantata Gurre-Lieder (1900-1911), 


poemul simfonic Pelleas si Melisande (1903), Simfonia de camerá op.9 (1906), douá 
cvartete de coarde, lieduri cu pian. 

2: Monodrama Aşteptare (1909); lucrările scenice Mâna fericită (1910-13), 
Pierrot lunaire (1912, ciclu de 3 x 7 piese omofone şi polifone pentru Sprechstimme, pian, 
flaut/piccolo, clarinet/clarinet-bas, vioară/violă, violoncel; estetică expresionistă, elemente 
de commedia dell'arte, linia vocală se desfăşoară permanent în Sprechgesang); 3 piese 
pentru pian op.11, 6 piese pentru orchestră op.16 (dintre care Reigen arată primele 
experimente cu Klangfarbenmelodie), 6 piese pentru pian op.19. 

Caracteristici generale ale acestei etape atonal-expresioniste: piese de mici dimensiuni, 
unele chiar aforistice, estetica expresionistă este prezentă în muzica cu text, scenică. 

3. Pianul ca laborator al experiențelor seriale: 5 piese pentru pian op.23 
(1920-23), Suita pentru pian op.25 (1921-23) sunt primele lucrări dodecafonice din istoria 
muzicii. Apoi, alte piese scrise de Schönberg în Europa: Cvintetul pentru suflători op.26 
(1924), coruri a cappella, Trei satire corale op.28 (1926, satiră la adresa neoclasicismului 
stravinskian), Cvartetul de coarde op.30 (1927, 4 mişcări în forme clasice, licențe tonale), 
Variatiunile pentru orchestră op.31 (1928, 11 x 4 variante intervalice posibile ale seriei 
inițiale; temă cu 9 variațiuni şi Final, asemănătoare prin scriitura polifonică cu o pasacalie; 
motivul BACH). Opera De azi pe mâine (1929), dodecafonică, “buffă”, într-un singur act. 
Opera-oratoriu Moise şi Aaron (1937), rămasă neterminată (actul III există doar ca libret) 
se bazează pe un text — inlántuire de citate din Biblie: Moise declamă permanent în 
Sprechgesang, Aaron cântă în arioso, structura operei este una tradițională, bazată pe 
numere. 

În toate aceste lucrări se experimentează în genuri diverse noua metodă de 
compoziţie cu 12 sunete, treptat descoperindu-se valenţele artistice ale seriei. 

4. Din 1933, în S.U.A.: Schónberg continuă compoziţia dodecafonică, 
încercând uneori combinaţii cu tonalul prin armonizarea în trisonuri a seriei; în jur de 
1940 se întoarce spre tonalitate: “Se mai poate scrie multă muzică bună în do major!”, din 
necesități didactice americane sau în lucrări religioase (revine la iudaism). 

Scrie în tehnică serială Concertul pentru vioară op.36 (1936), cel pentru pian op.42 
(1942), Cvartetul de coarde nr.4, op.37 (1936), Trio pentru coarde op.45 (1946). Alte 
piese pe linia postromanticá a unui tonalism cromatizat: Kol Nidre (1938), Simfonia de 
cameră nr.2 (1939), Un supravieţuitor din Varşovia (1947). 


Anton Webern (1883-1945) 


Doctor în muzicologie cu o lucrare despre renascentistul Heinrich Isaac, dirijor de 
coruri muncitoreşti. Întreaga sa creație lansează o altă noţiune a timpului muzical, 
condensat la extrem, toate opusurile weberniene durează însumate cca 3 ore. 

Clasificarea perioadelor weberniene (după Boulez): 

1. op.1, Passacaglia în re (1908) — estetică tradiționalistă, postromantism 
mahlerian, formă variationalá (Brahms); 

op.2, cor a cappella (1908) — univers încă tonal extins, structură canonică; 

2: op.3-4 (1909): creații vocale (lieduri), cvasi-atonale; 

op.5 - Fünf Sätze pentru cvartet de coarde, 1909; op.6 - Şase piese pentru orchestră 
mare, 1909, în care indicatia de caracter ‘zart’ indică o delicateţe debussystá; op.7 (1910): 
radicalism novator în forme mici, concentrate, bogate în esenţă. 

op.9 - Șase Bagatele pentru cvartet de coarde, 1911, afirmă noua categorie estetică a 
microcroniei; op.11 - Cinci piese pentru orchestră, 1911: valorificarea inovației în 
microdurate, microintensitáti 

op.13-19: etapá exclusiv vocalá, acompaniament pe grupe diverse de instrumente 
(op.14 sunt cele 6 Lieduri după Trakl, 1917-21 iar op.16 — 5 Canoane pe texte latine 
pentru voce, clarinet, clarinet bas, 1924). 

3. de la op.17 - Trei texte populare pentru voce, vioară, clarinet, clarinet bas, 
1924-25, aplică metoda dodecafonică, iar punctualismul specific (discontinuitatea obținută 
prin intercalarea de pauze) va fi asemănat cu “alfabetul Morse” sau cu un stil “chinez”; 
op.18 sunt 3 Lieduri pentru voce, clarinet în mi b şi chitară (1925), de o densitate 
polifonică neobişnuită; se observă în această perioadă asimilarea contrapunctului riguros 
la formele seriale, conturarea unei dimensiuni diagonale a muzicii (alături de cea 
orizontală şi cea verticală), prin repartizarea de puncte, de blocuri sau figuri în planul 
sonor, în spațiul sonor. 

op.20-24: cea mai ascetică perioadă, respectiv trio, simfonie, cvartet, concert; 
încercarea de a concepe forme “mari”, “tradiționale”, politimbralitatea limbajului serial, 
pointilism rezultat discontinuitatea de  sunete-pauze, caracter de transparenţă, 
imaterialitate. În Simfonia op.21 (1927-28) pentru orchestră mică, cele două părţi sunt 
riguros construite, prima ca o sonată dodecafonică în combinație cu un dublu-canon în 
mişcare contrară, partea a doua variationalá, de asemenea cu canoane duble în mişcare 
contrarie. Cvartetul pentru clarinet, saxofon tenor, vioară şi pian op.22 (1928-30), 
Concertul pentru 9 instrumente 0p.24 (1931-34, alcătuit pe o serie de 4 tronsoane). 

op.26-31: sinteza vocabularului şi a sintaxei. Variatiunile pentru pian 0p.27 (1935- 
36), în 3 mişcări (sonatá, scherzo canonic, temă cu variatiuni), sunt construite pe o serie 
unică; Cvartetul de coarde 0p.28 (1936-38) are la bază o serie de 3 tronsoane (pe motivul 
BACH: sol, fat, la, soli; do, reb, sib, si; mib, re, fa, mi), ca şi Variaţiunile pentru 
orchestră op.30 (1940). Webern a mai scris 3 cantate pe versuri de Hildegard Jone, op.26, 
29, 31 (1935-43). 

Variatiunile pentru pian op.27: 1936, prezenţa atotputernică a seriei unice face ca 
piesa să fie receptată fie ca o succesiune de 3 miniaturi, fie ca o continuă variatiune pe o 
serie unică. În fiecare mişcare există modele de palindroame si oglinzi, seria însăşi conţine 
simetrii interioare (v. ex. la p.19). În partea a doua, pare că Webern nu organizează riguros 
doar înălțimi, ci şi registratie, ritm, articulaţie, dinamică. Este un canon strict între cele 
două mâini, la optime, în mişcare contrară şi tempo foarte rapid. Rezultă o stare de 
varietate extremă. 


Alban Berg (1885-1935): 


Provenind dintr-o familie din înalta burghezie vieneză, Berg manifestă în 
adolescență o dublă pasiune pentru literatură şi muzică (asemenea lui Schumann şi 
Wagner); din 1904 devine elevul lui Schónberg. 

Primele lucrări, Șapte lieduri timpurii (1905-08) denotă un romantism târziu al 
armoniei tonale cromatizate excesiv. 

După Pierre Boulez, creaţia sa se împarte în 3 etape: 

1. formativă, 1907-14: de la Sonata pentru pian op.1 la Trei piese pentru 
orchestră op.6 (tranziţia tonal-atonal) 

2; apogeul, 1917-26: Wozzeck, Concertul de cameră, Suita lirică (începând cu 
Suita lirică adoptă dodecafonismul) 

3. explorarea şi depăşirea sistemului serial în Lulu, Vinul, Concertul de vioară 

Sonata op.l, 1908: structura unui poem lisztian., construcție ciclică, armonii şi 
influențe din impresionism, Skrjabin 

Patru Lieduri op.2, 1910: relativizarea funcționalității tonale, forme concise, 
miniaturale. 

Cvartetul op.3, 1910: primul cvartet de coarde atonal, totodată prima experiență 
atonală a lui Berg. Cele două părți, sonatá şi rondo, arată reformularea formelor clasice în 
limbaj atonal, cu alte articulaţii interne, alte conflicte. 

Melodiile după textele cărților poştale de Peter Altenberg, 0p.4, 1912, se înscriu în 
genul liedului cu orchestră. Arhitectura este unitară, în 5 părți. 

Patru piese pentru clarinet şi pian op.5, 1913: forma miniaturală atonală, 
caracteristică celor trei vienezi în această perioadă; atmosferă extrem de expresivă, 
imagistică sonoră datorată armoniei şi timbralitátii. 

Trei piese pentru orchestră op.6 (1914-15): singura creație pur simfonică, pe tradiția 
Wagner-Mahler. Preludiu, Reigen, Mars = simfonizarea atonalá a unei forme clasice 
timpurii (preludiu), a unui ritm de dans popular (horă) şi a marşului. 

Wozzeck op.7, 1914-1921: libretul de Berg pe un subiect expresionist, după piesa 
romanticului timpuriu Georg Büchner (din 26 de scene iniţiale rămân 15). Prima audiție la 
Berlin, în 1925, rămâne un mare eveniment al epocii. 


Y Actul I, suită de piese de caracter: Suită, Rapsodie, Mars militar şi Berceuse, 
Passacaglia, Quasi-Rondo 

Y Actul II, ciclu de simfonie: Sonată, Fantezie şi Fugá, Lied, Scherzo, Rondo 
Y Actul III, “arta inventiunil”: pe o temă, pe un sunet (sí), pe un ritm, pe un 


acord, pe o tonalitate, pe o miscare de triolete. 

Pentru prima oară, forme ale muzicii tradiționale instrumentale sunt folosite în 
arhitectura de operă; limbajul combină atonalul cu insule tonale, prefigurând şi ordinea 
dodecafonică uneori; interludiile orchestrale leagă scenele între ele. 

Concertul de cameră pentru pian, vioară, 13 instrumente (1925), dedicat lui 
Schónberg pentru aniversarea a 50 de ani. Cifra 3 este implicată simbolic în structura celor 
trei părți, în cele 3 teme generatoare (motto-uri cu numele celor trei vienezi: ADSCHBEG, 
AEBE, ABABEG), 3 tipuri de instrumente, în tempi etc. 

Suita lirică pentru cvartet de coarde, 1926: lucrare parțial atonală, parțial serială. 
Cele 6 părţi au un “program secret”, descoperit în 1977, legat de iubirea compozitorului 
pentru Hanna Fuchs (citatele din Wagner şi Zemlinski, cifrele 10 şi 23 implicate profund 
în structurarea muzicii, inițialele ABFH ca motiv în seria generatoare). Părţile: Allegro 
gioviale, Andante amoroso, Allegro misterioso-Trio estatico, Adagio appassionato, Presto 
delirando-tenebroso, Largo desolato. 

Vinul, arie de concert după Baudelaire, 1929, triptic vocal-orchestral integral 
dodecafonic. 

Lulu, operă expresionistă după două piese de Franz Wedekind, 1928-35, cu libret 
propriu, dedicată lui Schónberg pentru aniversarea a 60 de ani. Berg a terminat primele 
două acte şi a lăsat în schiţe actul al III-lea, pe care l-a finalizat în 1979 Friedrich Cerha. 
La seria fundamentală se adaugă seriile diverselor personaje, opera este în general 

dodecafonicá, cu inserţii tonale; vocalitatea spectaculoasă, jocul cu simboluri cifrice (7,5), 
auto-citarea sunt alte câteva procedee caracteristice. 

Concertul pentru vioară, 1935, scris la comanda violonistului Louis Krasner, are un 
caracter de recviem, fiind dedicat ‘memoriei unui înger’, Manon Gropius. Cifra 2 este de 
această dată generatoare de structuri şi tempi (2 părți cu câte 2 secţiuni, 2 citate). Sinteza 
tonal-serială se observă încă din alcătuirea seriei generatoare, cu succesiuni de trisonuri 
(sol, sib, re, fat, la, do, mi, sol#, si, dot, ret, mit). 


Compozitori austrieci şi germani la începutul secolului XX, mai puţin cunoscuţi: 
Hans Pfitzner (1869-1949), Alexander von Zemlinski (1871-1942), 
Franz Schreker (1878-1934). 


Paul Hindemith (1895-1963): 


Violist, dirijor, compozitor, pedagog. A scris Initiere în compoziție (1935), definind 
un original sistem armonic funcţional, dar ne-tonal. Atitudinea sa artistică este 
antiromantică, negativă față de Şcoala vieneză. Promovează “noua obiectivitate” ca 
expresie modernă a muzicii germane, reevaluează unele modele structurale ale tradiţiei în 
lucrări ce se pot încadra în neoclasicism, are şi alte creații în care se întrevede influența 
esteticii expresioniste. În 1933 este etichetat de regimul national-socialist german drept 
“bolşevic cultural”, în 1940 emigrează în S.U.A., se va întoarce după război în Europa, 
stabilindu-se în Elveția. 

A compus peste 120 de lieduri şi coruri (v. ciclul de lieduri Das Marienleben 0p.27, 
1923, după Rilke), peste 50 de sonate instrumentale, 7 trio-uri, 7 cvartete, 2 cvintete, 8 
muzici de cameră (“Kammermusik”), muzici orchestrale, concerte pentru orchestră cu şi 
fără solist. 

Ludus tonalis: 1942, ciclu de 12 fugi încadrate de un preludiu şi un postludiu, 
despărțite prin interludii. Există 12 tonalități de bază, fără precizarea modului, tehnica 
contrapunctică este adaptată pianisticii moderne. 

Simfonia Mathis Pictorul (1934): extrasă din materialul operei cu acelaşi titlu, aşa 
cum se întâmplă şi în cazul unei lucrări ulterioare, Harmonia mundi (cu erou principal 
vestitul astronom Kepler). Muzica programaticá a simfoniei Mathis Pictorul se bazează pe 
frescele unui pictor german, Matthias Griinewald (1475-1528), creaţie gotică târzie: altarul 
de la Isenheim. Cele trei părți poartă titluri: Concertul îngerilor, Punerea în mormânt, 
Tentatiile Sfântului Anton. 

Opere: Ucigasul, speranta femeilor (1919) — subiect expresionist, Das Nusch- 
Nuschi (1920) - comedie pentru marionete birmaneze, Sfánta Susana (1921), Cardillac 
(1926), Mathis pictorul (1934), Armonia lumii (1957). 

Baletul Cele patru temperamente, 1940. 


Carl Orff (1895-1982): 
Simplitate accesibilă, o anumită latură arhaică exprimată în formule de ostinato, 
ritmuri primitive, melodie simplă-pentatonică; neoclasicism. 


A scris lieduri, lucrări pedagogice pentru vârste şcolare, operele Luna, Isteata, 
Antigona, Oedip Tiranul, Prometeu ş.a. 

Este autorul a trei cantate scenice, dintre care prima este cea mai cunoscută. 

1. Carmina Burana, 1936, pe texte şi melodii din secolele 12-13. Descoperite 
într-o mănăstire bendictină din Alpii bavarezi, în limbile latină, germană, franceză. 
Conţine 25 de numere grupate în 3 părți. 

2. Catulli Carmina, pe poeziile lui Catullus, 1943, în limba latină, alcătuită dintr- 
un prolog şi 12 numere. 

3. Triumful Afroditei, 1951, în 7 parti. 


Karlheinz Stockhausen (1928-2007): 


Exponent al avangardei de la Darmstadt, Stockhausen fundamentează, împreună cu 
Boulez, serialismul integral de la începutul anilor "50, apoi experimentează aleatorismul şi 
muzica electronică (sfârşitul anilor `50- începutul anilor '60), muzica de meditație, colajul, 
variante ale postmodernismului în monumentalul ciclu de 7 opere, intitulat Lumina (1977- 
2003). 

Kreuzspiel pentru oboi, clarinet bas, pian şi trei percutionisti (6 tom-tom, 2 tobe 
conga, 4 cinele suspendate), 1952. Este un exemplu timpuriu de serialism integral, tehnica 
respectivă fiind plasată într-un context al narațiunii dramatice. Sunt create succesiuni 
rapide de registre contrastante, nivele de volume, articulaţii, rezultând texturi pointiliste. 
Piesa se compune din 3 părți, încadrate de o introducere şi o coda. Se încearcă permanent 
reflectarea “jocului încrucişat” — în registratie, înălțimi, durate, volum, instrmentatie. 
Operațiunile de încrucişare şi permutarea lor serială creează forma ce se desfăşoară în cca 
10 minute. Intenția estetică a compozitorului este paradoxal radicală şi conservatoare: 
creează agregate de particule aparent disociate, dar încearcă totodată să construiască o 
configurație, un context dramatic pentru aceste particule. 

Pe la sfârşitul anilor '50, începe sá combine serialismul cu forma deschisă şi 
accentul pus pe opțiunea interpretului. K/avierstiick XI (1956) se constituie din 19 pasaje, 
fără legătură, disparate vizual în partitură. Sunt precizate înălțimea şi durata, rămân 
deschise articulația, tempo-ul, dinamica. Interpretarea piesei se consideră completă când 
fiecare pasaj s-a auzit de câte 3 ori. Stockhausen continuă această idee în Refrain pentru 
claviatură şi percuție, în Zyklus pentru un percutionist (ambele scrise în 1959). 

Studie II (1954) — prima sa compoziţie electronică semnificativă şi este prima piesă 
electronică notată pe hârtie, arătând precizia cu care este controlat fiecare element, 
rigoarea pre-compozitionalá. Gesang der Jiinglinge (1956): prima încercare de a 
reconcilia muzica concretă cu cea electronică. Explorează transformările discursului 
uman, organizat în mod serial. Sursa concretă - voce de băiat care citeşte din Cartea lui 
Daniel — este supusă unei multitudini de manipulări pe bandă (multiplicată, 
supraimprimată), integrată într-un material pur electronic. La început “purist” în ceea ce 
priveşte folosirea exclusivă a sursei electronice, Stockhausen trece printr-o perioadă de 
“deschidere” față de muzica concretă, în anii următori încorporând compoziţia live cu 
bandă, elemente de indeterminare, media. 

Kontakte pentru pian, percuție şi bandă generată electronic (1960): notație 
proporțională, spaţială, cu referinţe vizuale şi temporale importante pentru interpret, 

arătându-i când încep şi se termină evenimentele sonore. Hymnen (1966-67): simbolizează 
unitatea mondială, durează cca 2 ore, foloseşte imnuri naționale înregistrate, uneori 
modulând electronic unul într-altul. Alte obiecte sonore sunt adăugate (frânturi de discurs 
vorbit, sunete ale mulțimii, conversații, o piață chineză, botezul unei corăbii.) Se divide în 
4 mişcări, sau “regiuni”, fiecare concentrată pe anumite regiuni şi imnuri. 

Stimmung (1968): 6 cântăreţi contribuie la o textură interactivă de mare subtilitate. 
Un acord (pe armonice, o nonă de dominantă) este produs cu minimum posibil de vibrato, 
f. încet, suprafaţa sa fiind variată prin incantatil individuale. 


Alți compozitori germani semnificativi: 
Hanns Eisler (1898-1962), Bernd Alois Zimmermann (1918-1970), Hans 


Werner Henze (n.1926), Mauricio Kagel (n.1931), Helmut Lachenman (n.1935), 
Wolfgang Rihm (n.1952) 


III. 


MUZICA ITALIANĂ ÎN SECOLUL 20 


Orientări: 
Y verismul (ín opera italianá, prelungire din secolul 19, Giaccomo Puccini); 
Y sunet şi zgomot, mişcarea artistică a futuristilor: aspiratie spre modernitate, spre 


experiment, definită în Manifestul publicat în 1911. Introducerea zgomotului în muzică, a 
zgomotului cotidian, industrial (tramvaie, automobile, uzine, vapoare, locomotive etc.) nu 
trebuie să se limiteze la o simplă reproducere imitativă, ci zgomotele vor fi combinate 
artistic; 

Y neoclasicismul (Ferrucio Busoni, Alfredo Casella), cu nuanţe impresioniste uneori 
(Ottorino Respighi) sau combinat cu dodecafonismul (Luigi Dallapiccolla, Goffredo 
Petrassi); 

Y avangarda italianá serial-integralá, electronicá, meditatia pe un sunet, colajul etc. 
(Luigi Nono, Luciano Berio, Bruno Maderna, Giacinto Scelsi). 


NEOCLASICISM SI DODECAFONISM ÍN MUZICA ITALIANA 
Ferruccio Busoni (1886-1924) 
Muzician de origine italiano-germană, pianist, compozitor, estetician. Se distanțează 
de romantism şi îşi manifestă admirația pentru epocile barocă-clasică. Este practic primul 


teoretician care lansează ideea neclasicismului, vorbind despre "tânăra clasicitate”. 
Concepţia sa, proclamând întoarcerea la Bach, este expusă în Schița unei noi estetici a 

artei muzicale (1906). Aici are intuiţia dodecafonismului (a lucrului cu cele 12 semitonuri 
cromatice), a microtoniilor (treime, sfert şi sesime de ton). In creație, rămâne unul din 
primii neoclasici - genuri şi forme baroce. 


Ottorino Respighi (1879-1936) 


Datorită lui renaşte muzica instrumentală, simfonică italiană. Descriptivism 
impresionist. Scrie opere numeroase, fără mare succes. Creaţiile lui reprezentative rămân 
poemele (suitele) simfonice, fiecare alcătuit din 4 tablouri: Fántáni din Roma, 1917; Pinii 
din Roma, 1924; Serbări romane, 1929. 

În alte lucrări se observă tendințe neoclasice, de definire a unui stil national italian 
(Concerto gregoriano pentru vioară şi orchestră, 1921; Concerto in modo misolidico, 
pentru pian şi orchestră, 1924; Tripticul botticellian pentru orchestră mică, 1927, ş.a.). 


Luigi Dallapiccolla (1904-1975) 


Este influențat de Schânberg şi Berg, dar adaptează dodecafonismul propriei 
personalităţi lirice, combinând tehnica serială cu cea modală. Îi este specifică o 
cantabilitate meridională, aprofundează melosul gregorian şi polifonia palestriniană. 

Operele Zbor de noapte (1937, după Saint-Exupery) şi Prizonierul (1947, după 
Villier de l'Isle Adam); 

Tripticul coral-instrumental Cântece de captivitate (1941), pe texte vechi în latină; 
pe secvenţa gregoriană Dies irae, compozitorul construieşte un discurs dodecafonic. 
Pártile 1 şi 3 pentru cor mixt, partea a 2-a — cor de femei. Grup instrumental cu piane, 
harpe, percuție. Figurile evocate (condamnați la moarte, pe nedrept, martiri din Evul 
mediu şi Renastere): Rugăciunea Mariei Stuart, Invocatia lui Boetius, Meditatia lui 
Savonarola. 


Goffredo Petrassi (1904-2003) 


Porneşte, ca şi colegii săi italieni, în ambianța neoclasicismului italian, este 
influenţat de Bartok, Hindemith, Stravinski prin anii '30, apoi de dodecafonism, pe care îl 
aplică original ("constelații dodecafonice"). Prima lucrare cu care şi-a câştigat un renume 
internațional a fost Partita pentru orchestră (1932). Va continua să combine aspecte ale 
modernităţii muzicale cu altele renascentiste italiene (Palestrina, Gesualdo, Monteverdi). 


AVANGARDA MUZICII ITALIENE 


Giacinto Scelsi (1905-1988) 

Compozitorul şi scriitorul italian G. Scelsi provine dintr-o familie aristocratică, a 
studiat compoziţia la Viena şi la Roma. Initial compozitor dodecafonic, susține că tehnica 
serială l-a îmbolnăvit şi că singurul tratament l-a găsit insistând pe o singură notă la pian, 
timp îndelungat, şi ascultând cum acel sunet se stinge treptat (interioritatea sunetului, 
explorarea armonicelor naturale). După călătorii în Africa şi Asia, devine adept al 
filosofiei extrem-orientale. Numeroase din lucrările sale se caracterizează prin 

concentrarea asupra unui singur sunet. Această metodă este exemplificată în Quattro pezzi 
pentru orchestră (fiecare pe o singură notă), 1959. Fiecare dintre piese are un centru sonor 
important, cu care începe şi se termină. 


Bruno Maderna (1920-1973) 


Alături de Nono şi de Berio - reprezentant al serialismului integral italian - 
Darmstadt. 


Luigi Nono (1924-1994) 


Compozitor serial, inclus în avangarda de la Darmstadt. Ginerele lui Schónberg, 
afinitátile sale merg mai degrabă spre stilul expresiv al lui Berg şi spre cel punctualist al 
lui Webern. A devenit cunoscut cu Variafiuni canonice (1950) pentru orchestră. 
Atitudinea sa angajată politic, de stânga, transpare din piese vocal-instrumentale precum 
Epitaf pentru Federico Garcia Lorca (1953), Il canto sospeso (1956, Cântecul întrerupt, 
pe scrisori ale condamnaților la moarte din rezistenţa europeană) sau din altele care includ 
surse electronice: opera Intolleranza 1960 (1961), La fabbrica illuminata (1964). 

Mijloace electro-acustice, spatialitate, surse electronice, microfonie etc. 

În partituri vocale revolutioneazá modul de a privi textul: pulverizeazá frazele si 
cuvintele în silabe, foneme, spre un stil punctualist, spatializarea irizată a discursului. 


Luciano Berio (1925-2003) 


Debutează ca serialist în anii "50, realizează partituri bazate pe cercetări fonologice 
explorează spatialitatea în muzică, prin dispunerea unor grupe instrumentale în spațiul sălii 
de concert, cu procedee antifonice sau simultane. Thema - Omaggio a Joyce, 1958, lucrare 
vocal-electronică: transformările uimitoare ale vocii umane, datorate tehnicii electronice. 
Sursa este vocea lui Cathy Berberian citind din Capitolul 11 de James Joyce, manipulată 
pe bandă într-un mod remarcabil. Fragmente de cuvinte sunt transformate pentru a le 
sublinia muzicalizarea, aspecte onomatopeice rezultă pe alocuri. Semnificativă este 
încercarea nu de a pune cuvinte pe muzică, ci de a căuta muzică în cuvinte şi de a o aduce 
la suprafață. 

Explorează limitele virtuozității unor instrumente soliste şi ale vocii, în ciclul de 
Secvente, care începe în 1958 (pentru flaut, trombon etc.). 

Circles (1960) pentru voce feminină, harpă şi 2 percutionisti: cere vocii (Cathy 
Berberian) cuvinte pe jumătate cântate, şoapte, sunete aspre, sunete non-vibrato, tipete, 
gemete, râsete, tusete, cânt fără inhalarea aerului, lovituri de limbă etc. Tehnici ca acestea 
sunt asociate cu texte fragmentate sau silabe fără sens, cu schimbări şi contraste rapide 
între straturi dinamice. Toate acestea tranformă interpretarea într-un eveniment teatral, 
proiectează experienţe intime ca furie, teamă, extaz, senzualitate. 

Berio rămâne unul din primii europeni care s-au depărtat de avangarda serială. 
Experienţa sa cu lucrul în studioul de muzică electronică — montajul, colajul — l-a condus 
spre Sinfonia. 

Sinfonia pentru 8 voci şi orchestră: 

Y Lucrarea a fost comandatá de Orchestra Filarmonicá din New York, ocazie 
cu care Berio compune primele 4 părți, în 1968; dintre acestea, partea a 2-a, “O King”, un 
omagiu adus lui Luther King, a fost scrisá ín 1967 (ca muzicá de camerá pentru 
mezzosoprană, pian, flaut, clarinet, vioară, violoncel), apoi reorchestratá şi inclusă în noua 
lucrare; compozitorul a adăugat o a S-a mişcare în 1969, iar în această formă, premiera 
Sinfoniei a avut loc în 1969, la Donaueschingen. 

Y Partida vocalá a fost destinatá celebrului grup Swingle Singers si relevá o 
ineditá tratare a limbii, a surselor literare: de la limba vorbitá la cánt, de la silabe si 
solfegii la semnificația unor texte filosofice (Claude Lévi-Strauss, Le cru et le cuit). 

Y Există un colaj de texte, pe un fond principal din Samuel Beckett - The 
Unnamable -, peste care se suprapun referinte la viata cotidianá, parolele revoltei 
studentesti din Paris, 1968, fragmente din Ulise de James Joyce etc. 

Y Partea I — fragmente scurte din Claude Lévi-Strauss, Le cru et le cuit; partea 
a Il-a -foneme abstracte trecute de la o voce la alta se unifică spre final în numele lui 
Martin Luther King; partea a II-a - Samuel Beckett - The Unnamable; partea a IV-a — 
ecou vag al textului din partea I; partea a V-a continuă cu Lévi-Strauss de unde a rămas 
partea I, suprapus şi interferând cu aluzii la toate 3 textele. 

Y Din punct de vedere muzical-stilistic, Sinfonia reprezintă depăşirea 
avangardei anilor ‘50-60, prin revenirea la tradiția muzicală sub aspectului citatului şi 
colajului de citate. Şi anume, în partea a 3-a, alături de colajul de text (deja menţionat), 
colajul muzical se edifică pe un strat principal: Scherzo-ul din Simfonia a II-a de Mahler 
(comparat de Berio cu “un râu ce traversează un peisaj în constantă schimbare, dispărând 
uneori sub pământ spre a reveni într-un decor total diferit”). Deasupra acestui citat - strat 
principal, există un spaţiu al citatelor muzicale din 20 de compozitori (de la Bach la 
Boulez), care trebuie să respecte structura armonică a Scherzo-ului mahlerian şi care sunt 
legate, metamorfozate prin material muzical propriu lui Berio. 

y Rezultă aşadar un colaj orizontal, melodic, prin alăturarea de citate, dar şi un 
colaj vertical, armonic, polifonic, prin suprapunerea de citate. De asemenea, colajul se 
produce pe trei planuri: cel muzical, cel de text cel de text + muzică. 


IV. 
REPREZENTANȚI AI MUZICII SPANIOLE ŞI FINLANDEZE DIN SECOLUL 20 
Manuel de Falla (1876-1946) 


Compozitorul spaniol scrie 26 de lucrări, dintre care prime încercări sunt în genul 
zarzuelei. 

La vida breve (1904-5): operă într-un act şi 3 tablouri, prim pas spre opera națională 
spaniolă (acţiunea: despre gitanii grenadieri), prin melodica spaniolă combinată cu tratarea 
de tipul operei italiene şi cu un stil armonic wagnerian. 

În 1907, de Falla pleacă la Paris, unde cunoaşte pe Albeniz, Debussy, Ravel, 
Honegger, Cocteau, Diaghilev, Enescu, Picasso ş.a. La Paris va compune: Piese spaniole 
pentru pian (1908), suită în 4 părți; Trei melodii pentru voce-pian (1909) pe versuri de 
Theophile Gautier, în care este vizibilă o apropiere de muzica franceză a epocii, de 

declamatia caracteristică impresioniştilor; Șapte cântece populare spaniole pentru voce- 
pian (1914); Nopți în grădinile Spaniei (1909-15) pentru pian şi orchestră, 3 poeme 
programatice. 

În 1914, de Falla se întoarce în Spania, unde creează două balete “naţionale” (1915- 


19): 
Y Amorul vrájitor (dramá) si 
Y Tricornul (comedie ce aláturá formule melodico-ritmice spaniole structurilor 


neoclasicismului european). 

În amândouă introduce cântul vocal: în Amorul vrăjitor — ultima creaţie a 
compozitorului inspirată din folclorul gitan - dansul cântat (cante jondo), iar în Tricornul 
— scris la cererea lui Diaghilev — o mezzosoprană solistă. 

Altă fază stilistică a lui de Falla este marcată de tranziția dinspre caracterul național 
spaniol spre neoclasicism. Aici se încadrează: 

Y opera de camerá cu marionete, Pápusile maestrului Pedro (1922), ce adoptá 
formula de teatru ín teatru, ín adaptarea dupá un episod din Don Quijote de Cervantes. 
Sunt evocate muzica de curte medievalá, de sorginte modal-gregorianá, muzica populará 
spaniolă (v. prozodia caracteristică). 

Y Concertul pentru clavecin (pian), flaut, oboi, clarinet, vioará, violoncel 
(1926), dedicat clavecinistei Wanda Landowska, este o mostrá de abordare neoclasicá ín 
formele clasico-romantice, contrapunctul sever, din care însă nu lipsesc vechi melodii 
spaniole, cântări religioase. 


Jean Sibelius (1865-1957) 


Compozitorul finlandez scrie peste 150 de lucrări în toate genurile muzicale, în 
principal în domeniul coral şi al liedului, dar şi piese vocal- simfonice, muzică simfonică 
programatică, simfonii. Caracteristica principală: muzicalizarea vorbirii literare şi 
populare finlandeze, crearea unui stil naţional fără a culege folclor. 

Liedurile (cca 150): stil tradițional romantic, limbile folosite în textele poetice sunt 
suedeza, germana, finlandeza. 

Creaţia camerală: miniaturi programatice pentru pian, sonate, sonatine pe linia 
Chopin, Schumann, Brahms, Ceaikovski, Grieg. Alte piese pentru ansambluri diferite 
(duo> cvintet, v. Cvartetul de coarde Voces intimae, 1909) 

Creaţia simfonică şi concertantă: influențele romantice şi limbajul statornic tonal 
nu exclud inovaţia printr-un nou concept simfonic, care nu se bazează pe dinamism şi 
mişcare, ci pe staticism. Sibelius a scris 7 simfonii (1900-1924, în 3 sau 4 părți, a 7-a 
simfonie fiind monopartită), declarându-se împotriva interpretărilor programatice în acest 
gen şi folosind adesea structuri strofice, de barr. 

În cele 9 poeme simfonice se inspiră din epopeea naţională Kalevala, punând în 
prim plan figuri de eroi sau o tematică istorică (Kullervo, 1892, Finlandia, 1899, Tapiola, 
1926). 

2 suite (Lemminkäinen, 1893), uvertură şi alte miniaturi orchestrale, Concertul în re 
pentru vioară şi orchestră, 1905. 

V. 
MUZICA RUSĂ SI SOVIETICĂ ÎN SECOLUL 20 


În prelungirea tradiţiei romantice ruse (Ceaikovski, Grupul celor 5), în prima 
jumătate a secolului 20 se vor configura două direcții stilistice: una romantică-neoclasică, 
alta folclorică. Cele două orientări trebuie privite şi din perspectiva schimbărilor social- 
politice ale Rusiei ţariste, devenită comunistă după Revoluţia din 1917, ceea ce a 
determinat exilul unor artişti (Rahmaninov, Stravinski, partial Prokofiev), precum şi 
anumite soluţii artistice de compromis ale altora (Șostakovici, Prokofiev). 


Alexandr Glazunov (1865-1936) 


Se înscrie în tradiția romantică post-ceaikovskiană, autor de muzică preponderent 
instrumentală (9 simfonii: 1881-1910, din care azi se mai cântă a 4-a şi a 6-a, numeroase 
concerte instrumentale, 7 cvartete de coarde). A colaborat cu profesorul său, Rimski- 
Korsakov, la terminarea operei Cneazul Igor de Borodin. Călătoreşte mult, este totodată 
profesor la Petersburg, la Conservatorul pe care-l va conduce între 1905-1928. În 1929 se 
stabileşte la Paris, unde are o activitate mai mult dirijorală. 

Compozițiile sale se caracterizează adesea printr-o scriitură contrapuncticá, uneori 
cu o tentă academistă; îşi datorează formaţia tehnic-formală lui Rimski-Korsakov, dar este 
sensibil şi la influențele muzicii germane romantice. 


Serghei Rahmaninov (1873-1943) 


Compozitor şi pianist concertist, stabilit în S.U.A., continuă tradițiile romantismului 
rus într-o expresie elegiacă. 

Debutează cu opera Aleko, în 1893, care îi aduce elogiile lui Ceaikovski, dar 
succesul va veni odată cu a/ doilea Concert pentru pian şi orchestră, 1901, încă cea mai 
cântată dintre lucrările sale. Între 1904-06 dirijează orchestra Teatrului Balşoi. Câţiva ani 
trăieşte în străinătate (Dresda, SUA), apoi este activ în viața muzicală moscovită până în 
1918. Când izbucneşte Revoluţia, se refugiază cu familia în Scandinavia, se va stabili 
ulterior în SUA: va obţine cetățenia americană de-abia în 1943. 

Fiind considerat unul din cei mai mari pianişti moderni (a fost deseori comparat cu 
Liszt), s-a bucurat de un mare succes ca interpret. A scris majoritar pentru pian: Preludii, 
Piese-fantezii, momente muzicale, studii-tablou, sonate, 4 Concerte pentru pian si 
orchestră, Rapsodia pe o temă de Paganini (1934). Inspirația romantică este evidentă, 
alături de o virtuozitate caracteristică. A compus de asemenea romanțe, 4 simfonii, 3 opere 
(Aleko, Cavalerul avar - 1904, Francesca da Rimini - 1905), muzică de cameră (cele două 
Trio-uri elegiace, 1892-93). Stilul său simfonic se plasează în continuarea lui Ceaikovski. 


Alexandr Skrjabin (1872-1915) 


Profesor la Conservatorul din Moscova (1898-1903), pleacă în 1908 în Belgia, unde 
va lua contact cu cercurile filosofice şi esoterice la modă în acea perioadă. Aceste 

influențe se vor combina cu sensibilitatea sa rusă, cu moştenirea marilor romantici 
germani. 

Pianist concertist, scrie aproape 70 de opusuri pentru pian: preludii, studii, mazurci, 
nocturne, valsuri, poeme, 10 sonate (dintre care ultimele 5 sunt monopartite, configurând 
prin armonie şi structură tiparul modern al sonatei). Porneşte de la pianistica chopiniană, 
spre un stil muzical original, modern, exprimat îndeosebi prin armonia inedită de cvarte 
(“acordul mistic” — şase note în succesiune de cvarte), de septime, none cu apogiaturi pe 
subdominantă şi dominantă. În ultimele sonate, există momente de violenţă, de agresiune 
“mecanică” a instrumentului, care alternează cu momente de reverie extaticá. 

În muzica orchestrală — cele 3 Simfonii, Poemul extazului, Prometeu — se afirmă un 
simfonism dramatic şi psihologic, post-ceaikovskian, ideea luptei, a zbuciumului, a 
aspiratiei, finaluri apoteozá, mari culminatii sonore. Configuraţia poemului lisztian este 
prezentă şi în muzica pentru pian, şi în cele două poeme simfonice; de pildă, Poemul 
extazului (1907) este traversat de 11 teme simbol, într-o formă liberă de sonatá, iar 
motivul generator derivă din familia beethovenianului “muss es sein?”, întâlnit în 
Preludiile de Liszt sau în Simfonia în re de Franck. Tematica relevă influenţe ale filosofiei 
orientale şi ale gândirii lui Nietzsche şi Marx. 

Prometeu, poemul focului (1910): pentru pian, orgă, orchestră, cor, orgă de lumini 
(instrument inventat de Skriabin pentru a asocia imagini optice cu imagini sonore şi pentru 
care a creat un sistem particular de notație). 

L-a urmărit multă vreme ideea creării “Misterului”: operă grandioasă, care să adune 
sincretic muzica, poezia, dansul, arhitectura etc., dar şi impresii senzoriale (parfum, de 
pildă). 


Serghei Prokofiev (1891-1953) 


Stabilit o vreme în Europa şi S.U.A., unde îşi face un nume ca pianist şi compozitor, 
Prokofiev va reveni în Uniunea Sovietică la începutul anilor '30, suportând cu greu 
regimul comunist şi încercând sá i se adapteze prin câteva lucrări de circumstantá; se va 
stinge din viață cu câteva ore înainte de Stalin. 

Adoptă în general stilul neoclasic, definit prin claritatea unor structuri baroce- 
clasice, şi printr-o armonie extrem de personală, definită uneori a “başilor falşi”, 
caracterizată printr-un diatonism tono-modal, suprapuneri politonale-polimodale, structuri 
polifonice complexe. 

În genul miniaturii vocale, continuă tradiţia romantei ruse. 

Pianist concertist, compune pentru pian Sarcasme (1914), Viziuni fugitive (1917), 
10 Sonate (1907-1952) care rămân repere ale genului în secolul 20 (structurile lor sunt 
diverse, de la monopartite la structuri în 3-4 părți). 

Muzica de cameră cuprinde 2 Sonate pentru vioară şi pian, una pentru violoncel şi 
pian, 1 de vioară solo, 1 de violoncel solo, 2 cvartete de coarde ş.a. 

Creaţia simfonică şi concertantă: 


Y 7 Simfonu (1917-1952), prima purtând subtitlul “Clasica” (partea a doua este 
celebra Gavotă). 
Y 5 Concerte pentru pian (1911-1932), 2 pentru vioară, 2 pentru violoncel. 

Y Suite, poeme, uverturi, fantezii, divertismente: Petrică şi lupul (1936, pentru 
ansamblu şi narator), suite extrase din muzica de scenă, de balet şi din cea de film (din 
colaborările la filmele lui Serghei Eisenstein). 

Creaţia pentru scenă: operele Jucătorul (Dostoievski, 1916), Dragostea pentru 
cele 3 portocale (Carlo Gozzi, 1919, care îmbină elemente de basm cu unele comice, 
declamatia cântată cu cântul dialogat), Îngerul de foc (după V.Brinsov, 1926, un subiect 
medieval), Semen Kotko (cu un subiect realist-socialist, 1938), Logodnă la mănăstire 
(după R.B.Sheridan, 1940, operă comico-lirică), Război şi pace (după Tolstoi, 1952). 

Baletele lui Prokofiev continuă linia lui Ceaikovski, sunt montate de mari coregrafi 
europeni, precum Serge Diaghilev şi Serge Lifar: dacă Pasul de oțel este inspirat din 
realismul socialist (la sugestia lui Diaghilev), cele două balete celebre ale lui Prokofiev 
tratează subiecte din literatura europeană: Romeo şi Julieta (1936) şi Cenuşăreasa (1944). 


Dmitri Șostakovici (1906-1975) 


Filonul Beethoven-Ceaikovski-Mahler este evident în creaţia simfonică a lui 
Șostakovici, în dramatismul, monumentalitea, patosul desfăşurărilor simfonice. Ironia, 
grotescul, satira, parodia sunt categorii care definesc muzica lui Mahler şi se regăsesc pe 
alte coordonate la Șostakovici, marcate şi de contextul politic al Rusiei sovietice. Genurile 
şi formele rămân în general cele tradiționale (coordonata neoclasică se întrevede în cele 
24 de Preludii şi Fugi, în Simfonia a 10-a ş.a.), armonia îmbină principii tonale cu 
modale, devenind la un moment dat dodecafonică (în anii *68-70). Melograma DSCH (în 
Simfonia a 10-a şi Cvartetul nr.8, de exemplu) determină uneori configurația melodică şi 
dezvoltátoare a unor lucrări. 

Creaţia simfonică-concertantă: 

15 Simfonii, unele cu titluri (în general cu amprentă ideologică): 2. “Octombrie”, 3. 
“1 Mar”, 7. “A Leningradului”, 11. “Anul 1905”, 12. “Anul 1917” (dedicată memoriei lui 
Lenin). 

Stilul simfonic al lui Șostakovici se defineşte încă din primele simfonii, ca o mixtură 
originală a unor influenţe venite de la Rimski-Korsakov, Ceaikovski, Prokofiev, 
Hindemith, Mahler. În primele 3 simfonii, scriitura prezintă diverse caracteristici, de la 
teme de jazz şi împrumuturi de citate folclorice până la atonalism şi politonalism, 
utilizează forme polifonice de mare expresivitate. Simfonia a 4-a (1936) apare imediat 
după definirea realismului socialist a lui Gorki, marcând stilistic un stadiu al maturizării 
simfonice a compozitorului. Nr. 5-6-7-8 sunt monumentale (între 40-80 de minute), nr. 9 
apare ca un ax de simetrie miniatural, cameral, urmat de alte 4 simfonii monumentale, nr. 
10-11-12-13. 

A S-a (1937) este recunoscută drept o capodoperă; dacă a 6-a e dedicată lui Lenin 
(1939), a 7-a evocă “lupta politică a poporului sovietic contra barbariei naziste”, ultimul 
său moment creator coincide cu crearea Simfoniei a 8-a (1943). După a 9-a (1945), 
raportul lui Jdanov (1948) îl obligă pe compozitor la o revizuire a stilului, se va îndrepta 
mai accentuat spre romantismul simfonic al lui Mahler şi Ceaikovski, spre folclorul rus: 
pe această linie scrie Simfoniile nr. 10 (1953) şi 11 (1957). Nr.13-14 propun soluţii 
diferite vocal-simfonice (texte de Evtuşenko, respectiv Lorca, Apollinaire, Kiickelbecker, 
Rilke); în nr.13 (1962) Șostakovici se îndreapta spre o modernitate a experimentalismului, 

nr. 14 (1969) este mai degrabă camerală, într-o tendință de esentializare şi rafinare a 
discursului simfonic, iar nr.15 încheie şirul Simfoniilor în 1971. 

6 concerte — 2 pentru pian, 2 pentru vioară, 2 pentru violoncel. 

Muzică vocală şi instrumentală de cameră: romanțe, numeroase lucrări pentru 
pian: 12 Preludii, ciclul de 24 Preludii şi Fugi (1951) compus după reperele bachiene, dar 
cu O armonie modală şi reprezentând o adevărată enciclopedie de artă polifonicá 
contemporană. Sonate duo, trio-uri, 15 cvartete de coarde, cvintete etc. 

Creaţia de scenă şi vocal-simfonică: Efectul grotesc şi suprarealist al operei Nasul 
(1928), după Gogol, o satiră fantastică, incisivă la adresa aparatului birocratic sovietic, a 
determinat desigur critici ale oficialităților sovietice. Cea de-a doua operă, Katerina 
Ismailova (Lady Macbeth din districtul Mtensk, 1932, rev. 1956), o tragedie satirică, 
impregnată de nuanţe expresioniste, va fi de asemenea interzisă de oficialități imediat 
după premiera sa, iar Șostakovici va fi acuzat de formalism şi modernism. Opera va 
dispărea de pe scenele sovietice pentru vreo 30 de ani. 


Igor Stravinski (1882-1971) 


Marea versatilitate stilistică a lui Stravinski este o constantă în cele aproape 7 
decenii de creaţie, coincizând cu primele 7 decenii ale secolului 20. Pornind de la 
configurația folclorică arhaică a fondului muzical rus, Stravinski va emancipa parametrul 
ritmic (accente asimetrice, polimetrii, poliritmii, pregnanta ritmică, ritmul ca temă, 
indiferent de perioada stilistică), va explora politonalismul, politonalismul, copia stilistică, 
structurile clasice şi baroce, jazzul şi tehnica dodecafonică. 

1. Perioada rusá-folcloricá: 

A. cele trei balete lucrate în colaborare cu Diaghilev: Pasărea de foc (1910), Petruska 
(1911), Sacre du Printemps (Sfințirea primăverii, 1913). Cel din urmă are subtitlul 
“Tablouri din Rusia păgână”, 14 secțiuni în două părţi intitulate Adorafia pământului şi 
Sacrificiul, şi a reprezentat unul din marile scandaluri de public din istoria muzicii 
secolului 20 (în 1913, premiera de la Paris). Apoi, opera Privighetoarea (1914) îmbină 
influenţe din folclorul rus cu altele impresioniste, politonalism cu polimodalism. 

B. Stravinski pleacă în 1914 în Elveţia, unde va scrie Vulpea (1916, “poveste burlescă, 
jucată şi cântată”) şi Povestea soldatului (1918, “poveste citită, jucată şi dansatá“), 
caracteristice pentru un anumit tip de gen hibrid de teatru muzical, în care încep să apară şi 
anumite structuri neoclasice. De pildă în Povestea soldatului (pentru 7 instrumentişti — 
clarinet, fagot, cornet cu pistoane, trombon, vioară, contrabas, 1 percutionist -, un 
povestitor, 2 roluri vorbite, mimate şi dansate — Joseph şi Diavolul — şi un rol mimat şi 
dansat — Prinţesa), intonatiile ruse se alătură elementelor de caracter şi formă universale: 
mars, passo doble, tango, ragtime, vals, coral etc. Cele două părți scrise pe un libret de 
Ramuz reiau în spirit modern mitul faustic. 

Ultima lucrare inspirată evident din folclorul arhaic rus (bizantin, folcloric) este 
cantata coregrafică Nunta (1914-23), “scene coregrafice ruse” pentru solist, cor, 4 piane, 
percuție. 

2: Perioada neoclasică: Elveția + Paris + S.U.A. 

A. Cotitura stilistică spre adoptarea şi parafrazarea unor idiomuri, maniere şi stiluri 
tradiționale se produce manifest cu baletul Pulcinella (1919), pentru voci şi orchestră mică 

pe teme din Pergolesi (Sinfonia, Serenata, Scherzino şi Andantino, Tarantella, Toccata, 
Gavotte con due variazioni, Vivo, Menuetto, Finale); originalitatea lui Stravinski este 
evidentă însă în armonia politonală şi în poliritmii. 

Simfonia pentru instrumente de suflat (1920), în 3 mişcări (evocând muzica italiană 
a secolului 17); Octuorul (1923) pentru instrumente de suflat (structură în trei mişcări 
unde este prezentă polifonia de tip bachian: Sinfonia, Temă cu variatiuni, Finale); Mavra, 
operă buffa într-un act (1923) după Puşkin (combinaţie de melodii de tip belcanto italian 
cu intonații ruseşti, ţigăneşti, orientale, de jazz; Concertul pentru pian, suflători, contrabas 
şi timpani (1924), cu trasee stilistice hándeliene, bachiene, scarlattiene, vivaldiene etc. 

B. Neoclasicismul de inspirație mitologică, biblică, cu nuanţe din ce în ce mai “ascetice”. 

Oedipus Rex (1927), operă-oratoriu în 2 acte, după Sofocle, în versiunea franceză a 
lui Cocteau, cu text cântat în limba latină (în scopul efectului pur sonor al vocalelor şi 
consoanelor deschise), recitator, solişti, cor şi orchestră. Neoclasic în limbaj şi arhitectură 
(succesiuni tono-modale, bassi ostinati, structuri de arii, ansambluri vocale, coruri etc.), 
Oedipus Rex inovează în dramaturgie şi concepţia scenică. 

Două balete scrise în acelaşi an (1928): Apollon Musagete, balet în 2 tablouri, în 
succesiunea numerelor coregrafice fixe din baletul tradițional, fără acţiune — aşadar un 
balet “alb” — cu ecouri muzicale din Lully, Bach, Hándel, Adam, Delibes, Ceaikovski; 
Sărutul zânei — balet în 4 părți, dedicat lui Ceaikovski. 

Simfonia psalmilor (1930) pentru cor mixt şi orchestră: pe textele a trei psalmi în 
latină, se construiesc 3 blocuri contrastante, Praeludium (vocal-simfonic), Dublă Fugă 
(instrumental-vocală) şi A/legro (simfonic). 

Persephone (1934): melodramă într-un act şi 3 tablouri, după Gide (solişti, cor mixt, 
cor de copii, orchestră). 

Jeu de cartes (1937), balet cu aluzii la Haydn, Beethoven, Weber, Verdi, 
Ceaikovski, Ravel, Rossini. 

Simfonia în do (1940): reprezintă o punte între perioada europeană şi cea americană; 
ciclu cvadripartit, tonal, neoclasic, principiu ciclic. 

C. Ultimele lucrări neoclasice ale lui Stravinski coincid cu începutul perioadei americane: 
compozitorul se stabileşte în S.U.A. din 1939. 

Simfonia în trei mişcări (1945), Concertul în re pentru orchestră de coarde (1946), 
Ebony-Concert (jazzband, 1946), baletul Orpheus (1947, scris pentru baletul american al 
lui Balanchine, în stil tradiţional, cu numere de dans tradiționale), alte lucrări religioase. 

The Rake's Progress (1951), operă în trei acte şi 9 tablouri, marcând apogeul şi 
finalul neoclasicismului stravinskian. Prima lucrare vocală în engleză, opera conţine arii, 
recitative (cu clavecin), coruri etc., tratând (din nou) o variantă a mitului faustic (există o 
anume analogie cu Povestea soldatului). Este singura operă propriu-zisă a compozitorului, 
inspirată din repertoriul baroc, cu arii, duete, recitative, ansambluri. 

3. Serialismul stravinskian: adoptat la vârsta de 70 de ani, în paralel cu 
predilectia pentru piese religioase. Tehnică ce subliniază simbolic poziţia lui Stravinski 
vis-à-vis de şcoala schânbergiană (v.Adorno). 

Câteva piese realizează o anumită tranziție stilistică — Cantata (1952, cu forme 
polifonice riguroase: Preludiu, Ricercar, Interludiu), Septetul (1953, pentru clarinet, corn, 
fagot, pian, vioară, violă, violoncel), In memoriam Dylan Thomas, canoane funerbe 
(1954), iar tehnica dodecafonică este experimentată în unele părți din Canticum Sacrum 
ad Honorem Sancti Marci Nominis (1955). 

Agon (1957), balet abstract, dodecafonic (pentru Balanchine), într-un act, cu tipuri 
de dansuri baroce şi numere de balet tradiționale, cu orchestrație colorată (incluzând pian, 
harpă, mandolină, chitară, saxofon), o combinaţie inedită între stil modal diatonic (primele 
trei numere) şi dodecafonism cu licenţe. Chiar şi cei 12 balerini (4 bărbaţi şi 8 femei) sunt 
gândiţi după principiul seriei. Neoclasicismul încă e prezent, în pasaje canonice şi fugate, 
în dansuri tradiționale franceze, pasaje de polifonie renascentistă. 

Threni (Lamentatiile profetului Ieremia, 1958): prima piesă integral dodecafonică, 
de o expresie severă, austeră. 

The Flood (1963) pentru solişti, roluri vorbite, povestitor, balet, orchestră: spectacol 
sincretic destinat televiziunii, în 7 părți, inspirat din Geneza biblică şi din Mistere engleze 
ale secolului 15. Ca structură muzicală, se bazează pe o serie generatoare. 

Variatiunile pentru orchestră în memoria lui Aldous Huxley (1964), cu o serie 
alcătuită din componente diatonic-modale. 

Requiem canticles (1966) pentru solişti, cor mixt, orchestră, încheie şirul lucrărilor 
de inspiraţie religioasă. 

Elemente esenţiale pentru înţelegerea creaţiei stravinskiene rămân câteva cărți, 
dintre care Poetica muzicală a fost tradusă şi în româneşte (a apărut în 1942, ca urmare a 
prelegerilor ţinute de Stravinski la Harvard, în S.U.A.), autobiografia sa (Chroniques de 
ma vie, 1939) şi cartea de dialoguri cu Robert Craft. 


Aram Haciaturian (1903-1978) 

De origine armeană, Haciaturian îmbină orientarea neoclasică şi modalismul 
folcloric de specific armean, georgian, azerbaidjan. Alături de romanțe şi 3 Simfonii, 
lucrările care îi menţin celebritatea sunt Concertul pentru vioară şi orchestră şi baletul 
Spartacus. 


Alți compozitori importanți, de origine rusă: 


Edison Denisov (1929-1996), Alfred Snitke (1934-1998), Sofia Gubaidulina 
(n.1931) 


VI. 
MUZICA UNGARĂ ÎN SECOLUL 20 
Zoltan Kodaly (1882-1967) 
Folclorist şi compozitor, pune bazele compoziţiei ungare moderne. 
Bela Bartok (1881-1945) 


A cules, studiat, sistematizat folclorul Europei de est, ajungând în culegerile sale 
folclorice până în nordul Africii. Este unul din promotorii folcloristicii şi etnomuzicologiei 

moderne (alături de Constantin Brăiloiu), imprimând pe cilindri de ceară melodii populare 
din Ungaria, Slovacia, România, Ucraina, Bulgaria etc. 

Influenţa folclorică este evidentă în creația sa, în special din zona ungară, română, 
slovacă. 
Câteva principii şi tehnici componistice extrase din folclor: 


Y Structurile modale  bi-tri-tetra-pentatonice,  pentacordice; moduri 
caracteristice (cel alcătuit pe tronsonul ton-semiton); 
Y sistemul tonal al axelor: nu l-a definit Bartok, ci muzicologul Ernö Lendvai. 


Dedus din ordinea naturală a cvintelor, sistemul cuprinde 3 centri (tonică, dominantă, 
subdominantă) şi axele lor aflate la cvartă mărită. 

Y Ritmica: alături de Stravinski şi de Messiaen, Bartók rămâne unul din 
principalii inovatori ai ritmului în secolul 20. Pregnanta, varietatea, complexitatea ritmică 
au o directă legătură cu sistemele ritmice populare (îndeosebi giusto şi aksak). 


Y Procedee instrumentale specifice, precum scordatura, pizzicato Bartók. 
Alte caracteristici de stil bartókian: 
Y Anumite atribute neoclasice, prin preferinta pentru polifonia de tip bachian, 


forma de sonatá beethovenianá dar şi lisztianá, alte forme clasice şi romantice 
(variationale, tripartite, de rondo etc.). 
Y Sectiunea de aur (calculatá cu ajutorul numárului 0,618), sirul lui Fibonacci 
determină în bună măsură parametrii muzicii lui Bartók, de la unele structuri până la 
acordul Major-minor (mi-sol-do-mib). 


Creația lui Bartók se poate împărți în trei perioade: 


1. Romantică-ungară, de asimilare a unor orientări clasico-romantice, 
impresioniste: 

Cvartetul de coarde nr.1, 1908: p.1 — fugă de tip beethovenian, p.2 — Allegretto, p.3 
— Allegro vivace. 

Influențe debussy-ste în opera într-un act Castelul Prințului Barbă Albastră op.11 
(1911, operă dialog, de un tragism concentrat, cu un subiect de orientare expresionistă, dar 
cu o muzică mai degrabă sugerând impresionismul). 

Allegro barbaro pentru pian (1911): violenta percutantă a tratării pianistice, 
ciocnirile disonante, bi-politonale inaugurează un nou stil în muzica pentru pian a 
secolului 20. 

Prințul cioplit din lemn op.13 (1916), poem coregrafic într-un act, cu similitudini 
stravinskiene. 

Cvartetul de coarde nr.2 (1917): 3 părţi (forme: sonatá, tripartită, asociată scherzo- 
ului, contrapunctică), scriitură polifonică predominantă, expresie romantică. 


2. Aplicarea principiilor extrase din folclor în creaţii originale, uneori 
traversate de idei neoclasice. 

Mandarinul miraculos op.19 (1919), al doilea balet-pantomimá, într-un act (ultima 
lucrare scenică a compozitorului): violență, exacerbarea ritmului (pe filonul folcloric al 
unui fond ancestral), acţiune cu accente expresioniste. 

Două Sonate pentru vioară şi pian (1921-22) 

Concertul nr.1 pentru pian şi orchestră (1926): tripartit, cu elemente neoclasice 
(motivul beethovenian al “destinului”), acorduri “ciorchine”, incisivitate ritmică, un 
anume dinamism motoric. 

Cvartetul de coarde nr.3 (1927): două părți şi o Coda, scriitură contrapunctică, 
caracter rapsodic ungar (în partea a doua). 

Cvartetul de coarde nr.4 (1928): construcţie palindromicá — Allegro (sonatá), 
Scherzo, /Non troppo lento (baladă pe un mod de 7 sunete)/, Scherzo (în pizz., inclusiv 
pizz. Bartok), Allegro (ritm de dans 3+3+2 în măsura de 2/4). 

Cantata Profana (1930), singura lucrare vocal-simfonică, în 3 secţiuni, pe tema 
românească Feciorii preschimbaţi în cerbi. Dintr-un ciclu proiectat de 3 cantate, 
compozitorul a definitivat-o doar pe aceasta, în care sfera intonatiilor populare din 
folclorul românesc este evidentă, ca şi scriitura polifonică (fuga). 

Concertul nr.2 pentru pian (1931): tripartit, neoclasic, pianul este tratat percutant, cu 
armonii disonante (apropiate de cluster). 

Cvartetul de coarde nr.5 (1934): tot pentapartit ca nr.4, tot cu o construcţie 
simetrică, de data aceasta cu două părți lente încadrând Scherzo-ul median. 

Muzica pentru instrumente de coarde, percuție şi celestă (1936), una din 
capodoperele bartókiene. Formaţia instrumentală se compune din 2 cvintete de coarde 
încadrând percutia (în care se include şi pianul), harpa. Cele patru părți se configureazá 
astfel: 1. — fugă lentă, construită după principii bachiene pe un subiect cromatic 
(asemănător cu conturul melodic al motivului B.A.C.H.), dezvoltat conform sistemului 
axelor; fuga are punctul culminant la secţiunea de aur (vârful arcului formal, de la care 
discursul “coboară”, subiectul de fugă fiind inversat); 2. — sonatá, Allegro, teme folclorice; 
3. — lied ABCBA (începe cu ritmul nonretrogradabil al xilofonului); 4. — rondo, din nou 
teme folclorice, revenirea ciclică a subiectului fugii din partea 1. 

Sonata pentru două piane şi percuție (1937): un alt unicat în literatura modernă, 
lucrare în care compozitorul foloseşte cu mare eficacitate expresivă proporţiile secţiunii de 
aur; ritmul este esențial, devine parametru principal al muzicii; construcția tripartită 
demonstrează modernitatea unor forme ca sonată, lied, rondo. 

Mikrokosmos (1937): suită de 153 de miniaturi, orânduite progresiv, după criterii 
didactic-pianistice, într-o mare varietate de structuri; semnificativă pentru principiile 
armoniei moderne bazată pe modalism. 


3. Sinteza între caracterul popular arhaic şi tradiţiile muzicale internaţionale. 
Acum se accentuează o tendinţă neoclasică. 

Concertul pentru vioară şi orchestră (1938) în trei părți tradiționale; 

trio-ul Contraste pentru vioară, clarinet, pian (1938); 

Divertimento pentru orchestră de coarde (1939), lucrare tripartită în spirit clasic; 

Cvartetul de coarde nr.6 (1939), ultima lucrare europeană, în 4 părți (pretutindeni 
fiind prezentă indicatia Mesto), traversată de tragism. 

În 1940, Bartók se stabileste ín S.U.A., adoptánd un stil mai accesibil, asemenea 
multor compozitori stabiliți în această perioadă acolo (Schónberg, Stravinski, Hindemith, 
Martinu, Krenek). 

Concertul pentru orchestră (1943): spiritul concerto-ului grosso este prezent în 
derularea părților: Introducere, Allegro vivace; Joc de doi; Elegia (cvasi-impresionistă); 
Intermezzo interrotto (scherzo fantastic); Finale (cu o expoziţie de fugă). 

Sonata pentru vioară solo (1944): reactualizarea spiritului Partitelor bachiene; are 4 
părți, a doua fiind o Fugă. 

Lucrări neterminate: Concertul pentru violă şi orchestră (neoclasic, în 3 parti), 
Concertul nr. 3 pentru pian şi orchestră (sinteză între omofonie şi polifonie). 


Gyorgy Ligeti (1923-2006) 


Născut la Târnăveni, în România, Ligeti a studiat la Budapesta, de unde a emigrat 
după mişcările politice din 1956, stabilindu-se la Viena şi Hamburg. Este unul din cei mai 
semnificativi compozitori postbelici, muzica sa fiind bogată şi diversă, lansând ideea 
micropolifoniei, dar şi o nouă diatonie, inspirându-se din muzicile orale din Africa, din 
Europa de est, arătând o bogăţie ritmică neobişnuită. 

Atmospheres pentru orchestră, 1961: drum deschis pentru ideea de masă sonoră, de 
textură. 88 instrumente ale orchestrei cântă fiecare individual, foarte rar există dublaje în 
decursul celor 9 minute ale lucrării. Partitura are pagini uriaşe, uneori cu 56 de divisi la 
corzi. Întrepătrunderea complexă de voci care generează o suprafață densă este definită de 
compozitor ca micropolifonie. 

Lontano pentru orchestră, 1967: vocabularul se diversifică de la clustere pe 
semitonuri spre intervale mai mari, sonorități mai deschise. Multiplele linii individuale nu 
mai sunt “particule” într-o masă sonoră, ci voci distincte, intretesute canonic într-o 
adevărată tapiserie. 

Le Grand macabre, 1977: Până la sf. anilor 60, Ligeti a fost figura centrală în 
explorarea maselor sonore şi a densitátilor în scriitura instrumentală şi corală. Se va axa 
apoi din ce în ce mai mult spre evidenţierea unor trasee melodice, a unor gesturi ritmice 
pregnante şi tratarea inovatoare a vocilor şi instrumentelor individuale. În opera sa 
porneşte de la umorul negru al libretului, extras de el însuşi din piesa olandezului Michel 
de Ghelderode. Umorul e caustic, vizează instituţii sociale şi muzicale (inclusiv opera), se 
observă încă din debut (o textură contrapunctică de 12 claxoane de automobil). Altă 
trăsătură sardonică este perechea Nekrotzar (bas profund de tip Sarastro) şi asistentul său 
beat (tenor înalt, a cărui partidă este întretăiată de sughituri, bâlbâieli etc.). Parodia este 
prezentă prin citate scurte la Eroica, un cancan din Offenbach, aluzii la Rameau, Schubert, 
Stravinski ş.a. Dacă operele experimentale ale anilor 60-70 evită roluri bine delimitate 
muzical, o acţiune cu sens, toate acestea sunt prezente în Le Grand Macabre, o “anti-anti- 
operă”, cum anunţă compozitorul. 

Cele trei volume de Studii pentru pian (1985-2001) reactualizează ideea studiului de 
concert de o mare dificultate pianistică (tehnică, poliritmică) şi de o imagistică extrem de 
expresivă şi sugestivă (pe linia Preludiilor lui Debussy). 


Gyorgy Kurtág (n.1926) 


Născut la Lugoj, Kurtág a studiat la Budapesta, s-a stabilit în Franța după 1990. 
Muzica sa continuă filonul miniaturilor condensate de tip webernian, reflectă de asemenea 
influenţe din Bach, Bartók, Messiaen. Preferă exprimările vocale în diferite limbi, multe 
din lucrările sale fiind scrise pentru ansamblu cameral: Mesajele defunctei Domnişoare 
Trusova op.17 pentru soprană şi ansamblu (poeme de Rimma Dalos, în limba rusă, 1981) 

constituie un ciclu care i-a asigurat celebritatea compozitorului ungur. Alte creații 
cunoscute ale sale: quasi una fantasia... op. 27 no. 1, 1988, Şapte volume de Jocuri 
(Játékok), pentru pian, până în 2007, Officium breve in memoriam Andreae Szervánszky 
pentru cvartet de coarde (1988-1989), Stele pentru orchestrá (1994). 


VII. 
MUZICA CEHĂ SI POLONEZĂ ÎN SECOLUL 20 
Leos Janácek (1854-1928) 


Unul din marii folclorişti ai epocii, pasionat de modificările sonore fine ale limbii 
cehe. La baza inovaţiilor din limbajul său muzical stau “intonatia vorbirii”, “melodia 
vorbirii”. Stilul său, asemenea multor compozitori din sud-estul Europei, îmbină structuri 
neoclasice cu armonia modală. 

Opere: Sarka (1888), Jenufa (1903, după o dramă populară moravă), Călătoriile 
domnului Broucek (1917, prima “în lună, cea de-a doua “în secolul al 15-lea”; opere 
comic-satirice), Katia Kabanova (1921, după Furtuna de Ostrovski), Aventurile 
vulpişoarei istete (1923, operă-fabulă), Cazul Makropoulos (1925, după tragicomedia lui 
Karel Capek, operă numită de unii drept singura “suprarealistă” din istoria muzicii), Din 
casa morţilor (1928, după Dostoievski, accente expresioniste). 

Altă piesă scenică: Jurnalul unui dispărut (1919) pentru tenor, alto, 3 voci de femei, 
pian, pe versuri anonime, adună 22 de poeme într-o acțiune scenică. 

Lucrări instrumentale: piese camerale (2 cvartete de coarde ş.a.) 

Taras Bulba (1918): rapsodie simfonică după o nuvelă de Gogol, în trei secțiuni 
(Moartea lui Andrei, Moartea lui Ostap, Proorocirea şi moartea lui Taras Bulba). 

Concertino pentru pian şi orchestră de cameră (1926), Capriccio pentru pian — mâna 
stângă şi orchestră de suflători (1926), Simfonietta (1926): suită festivă în 5 părți, scrisă cu 
ocazia unui eveniment sportiv, ceea ce se observă din rolul solistic al alămurilor; 
caracterul ceh transpare în armonizările modale, în dansurile populare. 


Bohuslav Martinu (1890-1959) 


Compozitor neoclasic, cu influenţe impresioniste şi cehe, parcurge o fază neobarocă 
în perioada în care se stabileşte la paris, apoi, după 1941, o fază clasico-romantică în 
S.U.A. 

- 6 Simfonii, alte piese simfonice şi concertante (5 concerte de pian, altele pentru 
violoncel, harpsichord, vioară, oboi, flaut, vioară etc.), muzică de cameră; 13 balete, 16 
opere. 

Alois Haba (1893-1973) 


Se situează printre clasicii avangardei europene, datorită experimentelor în domeniul 
microintervalelor, explorate prin contactul cu folclorul: v. Cvartetul de coarde nr.2, 0p.7, 
1921, scris în sferturi de ton. 

Scrie pagini teoretice, peste 100 de lucrări mai cu seamă camerale, are bune relaţii 
cu muzicienii vienezi şi berlinezi, cu Schónberg şi Busoni. 


Karol Szymanowski (1882-1937) 
Ansamblul muzicii sale denotá influente ale lui Chopin, ale muzicii germane tárziu- 


romantice, ale artei exotice (interpretată în manieră impresionistă). Spre sfârşitul vieţii se 
apropie de folclorul polonez arhaic. 


l. Prima etapă creatoare: lucrări camerale şi simfonice având ca modele pe 
Chopin şi Skrjabin. 
2. Din 1905: contactul cu spatiul austro-german se observá ín opera Hagith 


(1913, într-un act, scrisă la Weimar, are similitudini cu operele lui Strauss, Salome şi 
Elektra); lirismul cantabilitátii poloneze + arhitecturi clasico-romantice. Scrie Simfonia I 
(1907) — prima simfonie creată de un polonez, urmată de o a doua, alte lucrări camerale, 
sonate pentru pian, lieduri pe versuri germane, poloneze, din lirica persană (Cântece de 
dragoste pe versuri de Hafiz, 1911). 

de Din 1914: perioadă impresionist-exoticá, datorată în bună măsură 
călătoriilor în Italia, nordul Africii. Scrie cca 20 lucrări (op.27-47), dintre care: Simfonia 
a III-a (1916, vocal-simfonică, text de un poet persan, cu tenor, cor mixt, orchestră), 3 
Tripticuri camerale în care se regăseşte impresionismul neoclasic de tip ravelian — Metope 
pentru pian (1915), Mituri pentru vioară şi pian (1915), Másti pentru pian (1916); 
Concertul pentru vioară nr.1 (1916), Cvartetul de coarde nr.1 (1917), Cântece de versuri 
de Rabindranath Tagore (1918), Cântecele muezinului nebun (1918); baletul Mandragora 
(1920), opera Regele Roger (1924, pe un subiect medieval despre măreţia ritului bizantin 
din Sicilia). 

4, Dupá 1920: Szymanowski primise adesea (ín Polonia) critici la adresa 
caracterului prea puţin sau deloc national al muzicii sale. După multiplele sale călătorii, se 
stabileşte la Varşovia, începe să studieze folclorul polonez şi încearcă o sinteză între 
spiritul cult şi cel popular polonez. Scrie melodii, Mazurci pentru pian, Stabat mater 
(1926, cu caracter arhaic polonez), baletul Harnasie (1931, inspirat dintr-o legendă 
populară), Cvartetul de coarde nr.2 (1927), Cântecele din Kurpie (lieduri, 1932), Simfonia 
a IV-a concertantă (cu pian solist, 1932, dedicată lui Arthur Rubinstein), Concertul pentru 
vioară nr.2 (1933). 


In 1957, se înființează festivalul anual internațional Toamna varşoviană, dedicat 
muzicii noi. Compozitorii polonezi vor fi astfel în mijlocul esteticii experimentaliste, al 
avangardei sincronizate cu colegii occidentali. 

Witold Lutoslawski (1913-1994) 


De la romantismul târziu al debutului său (v. Variatiuni simfonice - 1938, Simfonia | 
— 1941, Variațiuni pentru pian pe o temă de Paganini — 1941), Lutoslawski trece în anii 
"50 prin experiența modalului folcloric de tip bartókian, a serialismului (v. Concertul 
pentru orchestră — 1954, Muzica funebră în memoria lui Bartok - 1958). Este inițiatorul 
unui aleatorism original, „controlat”, în piesele sale din anii ‘60: Jocuri venețiene — 1961, 
Cvartetul de coarde — 1964, Carte pentru orchestră — 1968. 

În Cvartetul de coarde practică contrapunctul aleatoric: fiecare membru al formaţiei 
are o stimá pe care o cântă fără grija de asamblare cu ceilalţi. În Jocuri venețiene există 
principiul structural al unui aleatorism limitat sau controlat, precum şi scriitura pe texturi 
micro-ritmice de complexitate. 

Limbajul orchestral diferă de la Carte pentru orchestră la cele 4 Simfonii pe care le 
scrie între 1947-1992 (a treia, 1983, porneşte de la motto-ul beethovenian al “destinului”. 
Lutoslawski are permanent grijă pentru o anumită retorică a formei, cu maxime şi minime 
(puncte de tensiune), caractere contrastante. 

Alte lucrări semnificative: Trei poeme de Henri Michaux, 1963; Les espaces du 
sommeil, 1990. 


Krzysztof Penderecki (n.1933) 


Drumul sáu componistic merge dinspre avangardá spre accesibilitate. 
1. Debutează alături de alţi confrati europeni în atmosfera experimentalistá a anilor *50- 
60: Anaklasis (pentru coarde şi percuție, 1960), Threnos (În memoria victimelor de la 
Hiroshima, pentru 52 de instrumente cu arcuş, 1960), Canon (pentru 52 de instrumente de 
coarde şi bandă magnetică, 1962), Polymorphia (pentru 48 de instrumente cu arcuş). 
Această etapă “sonoristică“ explorează un nou material sonor, organizat după principii 
seriale şi combinatorice - texturile. 
2. Altă fază stilistică debutează odată cu accentuarea tematicii religioase în lucrări care 
includ vocea şi care preiau anumite principii tradiționale. Penderecki priveşte înapoi, spre 
tehnicile contrapunctice ale Renaşterii şi Barocului, într-o scriitură de tip contrapunctic- 
linear, şi îşi caută subiectele în Biblie îndeosebi: Stabat mater pentru 3 coruri a cappella 
(1963), Pasiunile după Luca (1966: motivul BACH, tratare avangardistă a vocii, scriitură 
pe clustere, polifonie, eterofonie, sferturi de ton, glissandi, aleatorism), Dies irae (1967), 
Utrenia (1971). În 1969 scrie opera după Aldous Huxley, Diavolul din Loudum. 
3. Pe la jumătatea anilor ‘70, atracția lui Penderecki faţă de romantism generează o fază 
stilistică transformativ-evolutionistá, cu maximă atenție dată melodiei (în Paradisul 
pierdut, Te Deum). Dorinţa de accesibilitate îl conduce pe Penderecki spre un tip de 
neoromantism uneori original, alteori mai puţin: cele două Concerte pentru violoncel şi 
orchestră (1972, 1980), cele două Simfonii (1973, 1980), Magnificat, Te Deum, Recviemul 
polonez, Simfonia Cele 7 porţi ale Ierusalimului (1996) ş.a. 


Threnos - în memoria victimelor de la Hiroşima, 1960, pentru orchestră de coarde — 


piesă recunoscută imediat ca o contribuţie esenţială la repertoriul orchestral modern. 
Exemplifică folosirea texturii ca bază primară pentru ideile muzicale şi organizarea lor 

(experiențe asemănătoare încearcă Ligeti şi Xenakis). Toate cele 8 minute de muzică se 
constituie din blocuri, clustere, straturi polifonice dense, care se intersectează. Organizarea 
înălțimilor şi a timpului muzical decurge în aşa fel, încât nici o pulsatie ritmică şi nici o 
secvență melodică nu pot fi discernute în nici un moment al piesei. Construcția se 
desfăşoară pe baza unor texturi care se înlănțuie sau se suprapun, durata fiind notată în 
secunde. Nu se bazează pe o schemă pre-compozitionalá, ci pe un proces intuitiv la scară 
largă. Notatia este de asemenea inovatoare, uneori tradițională, alte aspecte sunt grafice şi 
aleatorii. 


Recviemul polonez (1980-1984) - pentru cvartet de solişti, cor şi orchestră simfonică 
- constituie o sinteză între tradiție şi inovație, fie şi numai încercând o variantă nouă 
expresivă a missei destinate cultului funebru. 

Requiem aeternam, Kyrie, Dies irae (Dies irae, Tuba mirum, Mors stupebit, Liber 
scriptus, Quid sum miser, Rex tremendae, Recordare, Jesu pie Swiety Boze, Swiety mocny, 
Ingemisco, tanguam reus, Preces meae, Confutatis, Lacrimosa), Agnus Dei, Lux aeterna, 
Libera me, Domine, Libera animas. 

Reflectia asupra morții, care apare la Penderecki încă din cele mai timpurii lucrări 
(Threnos - în memoria victimelor de la Hiroşima, pentru orchestră simfonică), este 
prezentată aici în trei categorii de expresie: teamă, durere şi contemplatie. Dramaturgia 
muzicală se realizează prin contrastul şi tensiunea între două lumi sonore, simbolizând 
binele (prin armonie, echilibru, teme de larg suflu, de continuitate) şi răul (motive 
melodice scurte, agitate, ritmuri obsesive de marş). 


VIII. 


MUZICA ENGLEZĂ ŞI AMERICANĂ ÎN SECOLUL 20 


Tradiția engleză: virginaliştii din epoca elisabetană, Henry Purcell, Georg Friedrich 
Haendel; în secolul 19, muzica engleză trece printr-o perioadă de stagnare, nu produce 
personalități componistice de prim-plan. Renaşterea muzicii engleze are loc în prima 
jumătate a secolului 20. 


Edward Elgar (1857-1934) 


Debutează încă din plin romantism, este prima mare figură componistică a Angliei, 
după câteva secole de “tăcere” din punct de vedere al creației originale. A compus oratorii, 
muzică de cameră, simfonii, concerte. Unele din lucrările orchestrale, precum Enigma 
Variations (1899) sau Pomp and Circumstances Marches (1901-1930), Concertul de 
vioară (1910) i-au asigurat notorietatea. 


Alţi compozitori britanici proeminenţi: Frederick Delius (1862-1934), Ralph 
Vaughan Williams (1872-1958), William Walton (1902-1983) 

Gustav Holst (1874-1934) 


Cu o descendență suedeză, Holst îşi câştigă celebritatea prin suita sa simfonică 
Planetele (1916), care va avea un impact categoric asupra muzicii de film din secolul 20. 


Benjamin Britten (1913-1976) 


Compozitor, dirijor, pianist acompaniator; inițiază un Festival important de operă, 

împreună cu tenorul Peter Pears, la Aldeburgh. 
Asimilează numeroase curente din multiple locuri şi timpuri, precum: 

polifonia renascentistă (elisabetană), 

gestul orchestral baroc al lucrărilor lui Purcell, 

elemente de folclor englez, 
într-un ansamblu care uneori poate fi definit drept neoclasic. În combinarea acestor 
trăsături, Britten nu poate fi acuzat de eclectism. Alte trăsături ale muzicii sale: 


pct 


Y tonalitatea extinsă ca bază a scriiturii din opere, simfonii, muzică de cameră, 
orchestrală, cântece şi muzică de film; 

Y tendință tipic englezească spre rațiune şi “common sense”; 

Y după 1955, vizitele în Orientul îndepărtat îi vor influenţa de asemenea creația 
muzicală. 


În piesele simfonice, nu apare niciodată termenul simplu de simfonie, pentru că sunt 
valorificate aspecte variate ale genului tradițional. 

Op.1, Sinfonietta, 1932: pentru 10 instrumente, scrisă de tânărul student de 18 ani, 
influențat încă de Stravinski, Schónberg, Hindemith. În primele 5 măsuri se expun 5 
motive concise, ce furnizează întregul material al celor 3 părți. 

Simple Symphony 0p.4 pentru orchestră de coarde, 1934. 

Sinfonia da Requiem, 0p.20, scrisă în memoria părinților compozitorului, în 1940, în 
timpul unei şederi de 3 ani în U.S.A.. Initial destinată să însoțească celebrarea a 2600 de 
ani de dinastie imperială japoneză, lucrarea va fi cântată în p.a. în 1941, la New York, cu 
John Barbirolli. Partitura amplă (câte trei suflători, saxofon alto, 6 corni, 2 harpe etc.) 
aminteşte de Mahler. Titlurile în latină sunt corelate de tradiția misei de requiem si de 
expresia acesteia (lamento, consolare): Lacrymosa, Dies irae, Requiem aeternam. 

Spring Symphony, 1949, pentru solişti, cor mixt, cor de copii, orchestră. 

Alte lucrări orchestrale: Simfonia concertantă pentru violoncel (1963, dedicată lui 
Rostropovici), Ghidul pentru orchestră al tinerilor, 1945, cu intenţii didactice şi cu 
subtitlul Variatiuni şi Fugă pe o temă de Purcell. 

Creaţia de scenă: operele mari sau de cameră Peter Grimes (1945, asimilând 
experiența din Wozzeck, de pildă în utilizarea interludiilor), Răpirea Lucrefiei (1946), 
Albert Herring (1947, comică), Billy Bud (1952), Gloriana (1953), Învârtirea şurubului 
(1954, în 2 acte, după Henry James), Visul unei nopți de vară (1960, Shakespeare), 
Moarte la Veneţia (1972, Th.Mann); operele pentru copii Micul măturător (1949) şi Arca 
lui Noe (1958). Parabole destinate cadrului religios (Potopul lui Noe, Fiul risipitor), 
balete, Recviemul de război (texte latine+poezii de William Owen). 

Învârtirea şurubului: tema conducătoare este o serie în cvintee descendente/ sexte 
ascendente (/a-re-si-mi-dot-fat-ret-solt-fa-sib-sol-do). Dodecafonismul este surprinzător 
pentru un compozitor traditionalist ca Britten, şi arată până la ce generalitate este absorbit 

limbajul schónbergian în secolul 20 (ca tânăr compozitor, Britten ar fi vrut să studieze cu 
Berg). Este totuşi o abordare tonală a seriei, fuziunea tonal-serial evocându-l pe Berg. 
Tehnica şi formele variationale (pasacalie) predomină. 


Muzica americană: se constituie ca o cultură comparabilă cu cea europeană pe la 
sfârşitul secolului 19, din surse eterogene: muzica europeană, folclorul american (indian, 
negru, al popoarelor ce compun statul american). O caracterizează lipsa de prejudecăţi faţă 
de canoanele vestice europene. 


Charles Ives (1874-1954) 


Nu are nici predecesori reali, nici imitatori. Nonconformismul său determină 
explorarea unor inedite concepte componistice la început de secol 20: clustere, microtonii 
(vezi cele Trei piese pentru două piane acordate la sfert de ton, 1924), stereofonie, 
polistilism. Unele lucrări apar, dimpotrivă, convenţionale, scrise într-un romantism târziu, 
cu eventuale citate sau trimiteri la muzica protestantă americană, la jazz. 

Om de afaceri, scrie muzică doar până în jur de 1920: melodii, sonate instrumentale 
(v.Concord-Sonata pentru pian, 1919, 5 sonate pentru vioară şi pian, cvartete); 5 simfonii 
(a Ill-a — The Camp Meeting, 1910), Întrebare fără răspuns, 1909, pentru 4 flaute, 
trompetă şi coarde. Muzica sa este însă descoperită şi devine influentă mai târziu, în anii 
postbelici. 

The Unanswered Question: juxtapunerea mai multor muzici, tonal cu non-tonal, 
consonant cu disonant, lin cu abrupt, liniştit cu strident. Toate acestea se defăşoară în mai 
multi metri şi tempi. Straturile muzicale sunt de asemenea spatial separate, astfel ca 
sonoritátile de coarde, de flaute şi de trompetă să vină din diferite părți ale sălii de concert. 
Sunt notate instrucțiuni pentru nesincronizarea unor suprapuneri, astfel încât două 
interpretări ale piesei nu pot fi exact la fel. Interpretii sunt personaje — corzile 
simbolizează meditaţia, trompeta pune întrebarea existențială, flautele sunt „the Fighting 
Answerers” (după Ives). Toată piesa este o combinație de elemente stilistice incongruente, 
multiplicitatea vieţii reale transpusă în artă. 


George Gershwin (1898-1937) 


Reprezentant al jazzului simfonic, Gershwin a scris în egală măsură pentru 
Broadway şi pentru sala de concert: Rapsodia albastră, 1924, Un american la Paris, 1928 
(printre contactele sale pariziene se remarcă prietenia şi interinfluenta cu Ravel), 
Concertul în Fa pentru pian, 1925, opera Porgy and Bess (1935, apar pentru prima oară 
pe scenă personaje de culoare). 

Mare parte din lucrările sale vocale şi scenice, cântecele de mare succes le-a scris pe 
textele fratelui său, Ira Gershwin. Multe din compozițiile sale au fost folosite în emisiuni 
de televiziune, în filme, devenind standarde pentru un anumit moment din evoluția 
jazzului. 


Aaron Copland (1900-1990) 

După ce a studiat la Paris, Copland s-a decis să-şi creeze un stil american propriu, 
bazat la început pe jazz, apoi pe diverse elemente neoclasice. A creat un stil al muzicii de 
film hollywoodian în anii '40-60, l-a influențat şi apreciat mult pe Leonard Bernstein. 

Muzica lui Copland încearcă un echilibru dificil de atins, între modernitate şi 
stilurile populare americane; se caracterizează prin orchestrație percutantă, polimetrii, 
poliritmii, poliacorduri, teme dodecafonice (v. piesa pentru pian Soarecele şi pisica, 1920; 
baletul Billy the Kid, 1938; Fanfara pentru omul obişnuit, 1942; Concertul pentru 
clarinet, 1948). 


Samuel Barber (1910-1981) 


Asemenea lui Tippett, Britten sau Șostakovici, propune o viziune modernă asupra 
neoromantismului şi noii tonalități. Din anii '30, urmăreşte o fuziune proprie a metodelor 
tonale, dincolo de etichete precum neoclasic şi neoromantic, pentru a cuprinde un spectru 
larg expresiv şi emotional. V. Concertul pentru pian şi orchestră 0p.38 (1962) ş.a. 


În anii '50, Lou Harrison (1917-2003, elev al lui Schönberg) explorează vechi 
sisteme de intonatie, aspecte ale polifoniei medievale, instrumente asiatice; Harry Partch 
(1901-1972, compozitor şi constructor de instrumente microtonale) creează un sistem în 
care octava se împarte în 43 de părti; Conlon Nancarrow (1912-1997) compune o muzică 
unică — din punctul de vedere al destinaţiei instrumentale şi modului de notație — pentru 
pianina mecanică. 


John Cage (1912-1994) 


Ca elev al lui Schónberg, începe să-şi exerseze scriitura dodecafonicá. Inovează în 
timbralitatea pianului, “preparându-l” în cele 19 Sonate şi Interludii pentru pian preparat, 
Concertul pentru pian preparat şi orchestră. 

În 1939, în First Construction in Metal si Imaginary Landscape nr.1, Cage 
prefigurează două direcții viitoare ale muzicii de avangardă: dezvoltarea muzicii 
electronice şi combinarea între tradiţii vestice şi non-vestice. 

First Construction: ansamblu de 6 percutionisti la instrumente nontraditionale 
(talăngi, cinele turceşti, pian lovit pe corzi etc.). Întreaga piesă se bazează pe unităţi 
structurale şi ritmice de 16 (16 secţiuni, fiecare cu câte 16 măsuri), Cage foloseşte structuri 
palindromice. Există o atentă structurare a materialului în contradicție cu materialul însuşi, 
care nu se înscrie în logica temperată, ci sugerează sonorități extrem orientale, de gamelan. 

Imaginary Landscape nr.1 pentru cvartet mixt: principiile sunt asemănătoare, 4 
secţiuni, fiecare cu câte 15 măsuri, sunt separate de interludii de durate crescânde. 
Provocatoare este componența timbralá: 2 fonografe-,,turntables” care redau înregistrări de 
frecvenţe oscilante, cinel şi interiorul pianului. Ideea este de a extrage noi timbruri dintr- 
un instrument familiar, alături de noutatea sursei electronice. Va urma o serie întreagă de 
Imaginary Landscapes (de ex., al patrulea este pentru 12 radiouri). 

Sonate şi Interludi pentru pian preparati: 1946-48. În anii '40, Cage îşi afirmă 
convingerea că esența structurii muzicale e durata, ceea ce îi permite să trateze egal 
sunetul şi tăcerea, sunetul şi zgomotul. Preferinta pentru sunete percutate poate elibera 
urechea de noţiunile conventional-vestice. Ideea de a prepara pianul datează din 1938, 

când a avut nevoie de un ansamblu de percuție, dar avea la dispoziție doar un pian. 
Introducând diverse materiale între corzile pianului, descoperă efectul percutant pe care-l 
poate obţine: se alterează timbrul, dar şi intonatia, înălțimea. Cele 16 Sonate (de tip 
scarlattian, adică monopartite, forme binare) sunt grupate câte patru, fiecare grup fiind 
separat de un interludiu. Estetica lor se leagă de exprimarea teoriei indiene, cu afectele 
specifice. Aspectele ritmice ale pieselor sunt extrem de importante. 

În anii '40-50, Cage îşi propune nu doar un scop estetic non-occidental, dar şi o 
atitudine obiectivantă, non-romantică. Obiectivarea muzicii însăşi va fi explorată prin 
folosirea operaţiilor întâmplătoare în procesul componistic. Pe Cage îl va marca filosofia 
orientală, rămâne toată viaţa un budist convins. Evenimentele “naturale”, “accidentale”, 
cartea chinezească a transformărilor, / Ching (unde 64 de texte sunt consultate pe baza 
intervenției hazardului), hazardul vor marca creaţia sa, spre definirea unui aleatorism total. 
Cage reevalueazá materialele muzicale — sunet, zgomot, tăcere -, redimensioneazá 
noțiunea de haos. 

Music of Changes pentru pian (1951): determinată pe baza „datului cu banul”, dintr- 
dinamica, deşi apar la întâmplare, sunt paradoxal plasate într-un context strict al 
proporţiilor (3:5:631:631:5:31, pentru un total de 295). În fiecare secţiune, acest şir 
determină numărul măsurilor dinantea unei schimbări de tempo. Notatia include indicații 
de metronom, bare de măsură, metri, dar nu există alte valori precizate, nici ceilalți 
parametri muzicali, lăsaţi la voia interpretului. Notatia reflectă astfel un compromis între 
norma tradițională şi noile cerinţe ale concepției lui Cage. 

4'33''(1952) — piesă a tăcerii în muzică, ce a provocat reacții puternice în avangarda 
serială europeană de la Darmstadt, în anii '50. Tăcerea (pauzele) va (vor) rămâne un 
parametru esențial al muzicii lui Cage, alături de atitudinea sa radicală de negare a tradiţiei 
Europei occidentale. Se “compune” din 3 părți, lăsând sá se audă sunetele ambientale, 
neplanificate. 

Concertul pentru pian şi orchestră (1958): se compune din ştime pentru pian şi alte 
13 instrumente, ştime care pot fi sau nu folosite în interpretare. Se pot cânta în concert, 
suprapuse, fragmente din alte piese de Cage. 

Interpretări ale pieselor lui Cage includ adesea indicaţii de teatru, dans, captând 
vizualul, nu doar auditivul. Partiturile notate de Cage se bazează tot pe întâmplare, de la 
hărți astronomice la imperfectiuni ale hârtiei cu portative. Nedeterminarea muzicii lui 
Cage nu se bazează pe o improvizație într-un cadru stilistic dat (precum improvizatia în 
baroc sau jazz); compozitorul doreşte sunete, nu scopuri. 

HPSCHD de Cage şi Lejaren Hiller, 1967-69: titlul derivă din „Harpsichord”, piesă 
experimentală care unifică resurse electronice cu live. Cage lucrează cu Hiller această 
piesă la Universitatea din Illinois, rezultând o lucrare pentru sunete generate cu ajutorul 
computerului, care foloseşte modelul lui Mozart din valsul obţinut prin jocul de zaruri 
(vals de 1 minut, 64 de măsuri în 4/8, unde fiecare secțiune trebuie repetată iar fiecare 
măsură selectată prin aruncarea zarului; alegerea se face din mai multe variante compuse 
de Mozart anterior.) Premiera a avut loc ca un spectacol de multimedia, muzică 
ambientală însoțită de colaj de film, proiecţii luminoase etc., timp de 5 ore. 

Europera (1988) — o piesă teatrală monumentală, un fel de colaj pulverizat din opere 
europene. Cage ia ştime din opere aflate în repertoriul standard al teatrelor, xeroxează 
pagini individuale din acestea şi le distribuie altor instrumente decât acelea cărora au fost 

destinate. Costume sunt selectate în mod similar şi distribuite la întâmplare membrilor 
distribuţiei. Cântăreţii îşi aleg ariile dintr-o listă de prototipuri vocale, dar nu ştiu când şi 
unde le vor cânta până în seara reprezentatiei. Nu există dirijor. 


Morton Feldman (1926-1987) 


A făcut parte din grupul de adepți ai lui Cage şi ai aleatorismului, alături de Earle 
Brown, Christian Wolff, David Tudor. Îl caracterizează o consecvență dinamică: pe 
parcursul pieselor sale se menține aproape fără excepţii o intensitate extrem de scăzută, 
forțând parcă urechea sá se concentreze pe relații şi interacțiuni muzicale. 


Elliot Carter (n.1908) 


Stilul său se modifică după al doilea război mondial, de la un neoclasicism folcloric 
la serialism. Intentioneazá sá personalizeze instrumentele (partiturile ca scenarii auditive, 
interpreţii sunt personaje dramatice), să inoveze ritmul studiind talas-urile indiene, 
sistemele arabe, subtilele schimbări de tempo din muzica de gamelan balinez. Defineşte 
tehnica sa prin „modulație metrică”: controlează şi articulează schimbarea progresivă în 
interiorul continuum-ului ritmic. 

Sonata pentru flaut, oboi, cello, harpsicord, 1952: timbrele sunt explorate ca într-o 


minidramă. 
Milton Babbitt (n.1916) 


Matematician şi compozitor, profesor la Princeton, aplică procese logice 
dodecafonismului, conducând spre adoptarea unei noi terminologii: mulțime în loc de 
serie de sunete, clasă de înălțimi (pitch class) în loc de înălțime (pitch). Acordă mare 
atenție combinatoricii tronsoanelor din serie. Ca şi Boulez, explorează moduri de a 
serializa durate şi alți parametri sonori în compoziția postbelică. Este printre puţinii 
compozitor americani care se bazează pe o solidă tradiție vest-europeană (post- 
beethoveniană), având convingerea că marile lucrări sunt dificile, se dezvăluie doar după o 
studiere atentă, în detaliu. Nu succesul de public garantează calitatea acestor lucrări: o 
compoziție serială profundă, interpretată la Lincoln Center, ar fi echivalentă cu o 
conferință a unui profesor de filosofie la un talk show televizat, de maximă audiență. 

Preia tehnica dodecafonicá a lui Schónberg şi aplică seriei teoria mulțimilor, 
definind conceptul de pitch class. Fiecare înălțime dintr-o serie este la rândul ei o clasă de 
înălțimi: si reprezintă toate notele de si din registratia avută la dispoziție. Numerotează 
scara cromatică de la O la 11, începând cu prima notă, apoi îi asigneazá fiecărei clase de 
înălțimi numărul său corespunzător. Deci fiecare notă a unei serii poate fi identificată prin 
două numere: poziţia sa în serie, şi numărul său de clasă de înălțimi. 

Exemplu: 

P° = si (0,0) si bemol (1, 11) re (2,3) mi bemol (3,4) sol (4,8) fa diez (5,7) sol diez 
(6,9) mi (7,5) fa (8,6) do (9,1) do diez (10,2) la (11,10) 

Seria va fi identificată, mai simplu, prin: 

pP'=01134879561210 

Sistemul de modulo 12 permite apoi operațiuni aritmetice care să arate 
transformările seriei. De exemplu, pentru a transpune pe P” la P, se adună 4 la toți 
membrii din P”. Rezultă: 

P*=43780111910562 

Ca să ajungem la inversarea lui PY, trebuie găsit complementarul fiecărei clasă de 
înălțimi, adică la 1 corespunde 11, la 3 corespunde 9, la 6 corespunde 6 etc.: 

P=01984537611102 

Toată această metodă a fost aplicată într-o ramură a analizei muzicale americane de 
după al doilea război mondial. Ea se poate extinde la muzici ne-seriale (Bartok, de pildă), 
modale. 


Lukas Foss (n.1922): german de origine, naturalizat american, debutează într-un stil 
neoclasic, hindemithian; în 1955 începe să exploreze improvizatia pe baza unor planuri, 
hărți, diagrame, tradiţii vechi de improvizație din diverse culturi. 


Minimaliştii: 


Steve Reich (n.1936) adaptează gândirea extraeuropeaná la instrumentele standard 
ale culturii occidentale. Sugerează astfel tobe africane, gamelanul indonezian sau 
incantatia ebraică prin patternuri repetitive. La Monte Young şi Terry Riley (n.1935 
amândoi) găsesc surse în muzica indiană. Philip Glass (n.1937) colaborează îndeaproape 
cu sitaristul şi compozitorul Ravi Shankar. 

Muzica lor se edifică pe structuri ciclice, armonic-statice. I-a influențat Cage, 
M.Feldman, La Monte Young, modele culturale non-europene. 

Riley: vine spre structuri repetitive dinspre jazz (interpret la saxofon şi claviaturi), 
de unde preia suprapunerea de ostinati repetate. Această tehnică apare în lucrarea 
monumentală In C, 1964, pentru orice număr de interpreţi sau orice instrumente melodice. 
Sunt precizate 53 de fragmente melodice, numerotate în ordine; pulsul ritmic obsesiv al 
acestei piese va deveni amprenta mişcării minimaliste. Logica înălțimilor este exclusiv 
diatonică, dar nu tonală. Lucrarea poate fi prezentată şi ca muzică ambientală, nu necesită 
neapărat tradiționala sală de concert. 

Mai recent, Riley este influențat de muzica indiană. Este unul din primii 
compozitori-interpreti care, după Gershwin, depăşeşte limitele între categorii precum 
clasic, popular, etnic. Spre sfârşitul anilor '70, Riley şi Glass rivalizau în popularitate cu 
artiştii rock. 

Reich: educat în spirit occidental, Bach, Stravinski şi jazzul sunt primele influenţe. 
Experimentează tehnici electronice — loop, aplicându-le în textura repetitivă (1t's Gonna 
Rain, 1965). Lucrările ulterioare sunt mai complexe şi monumentale: Drumming, 1971 
(după studiul ritmurilor africane), studiază apoi intensiv orchestra de gamelan; vocea 
umană ca resursă timbrală, schimbarea graduală a culorii sonore menţinând constant 
ritmul şi înălțimea. 

Glass: educație de asemenea tradițională, inclusiv compoziția dodecafonică, a 
studiat şi cu Nadia Boulanger la Paris. Arată o preferință specială pentru procese aditive. 
Opera Einstein on the Beach, 1976, nu are libret, nici versuri, doar numere şi silabe de 
solmizatie sunt folosite. 


68 


John Adams — generaţie mai tânără de minimalişti americani (n. 1947) -, clarinetist, 
a studiat compoziţie, dar şi jazz, rock, muzică experimentală. Grand Pianola Music, 1981- 
82, pentru orchestră de suflători, 2 piane, soprane fără cuvinte, creează un amestec de 
muzică de circ, marşuri Sousa, Beethoven, imnuri gospel, toate pe un vibrant ostinato 
repetitiv. Scrie opere inspirate din actualitatea politică — Nixon in China (1987) — într-un 
mixaj de stiluri fără prejudecată, de pildă Reich cu Puccini. 

